
INTERESANTELE AVENTURI ALE UNUI CHINEZ 


CAPITOLUL | 
Unde personalitatea şi naționalitatea eroilor se desprind 
puţin câte puţin 


„Trebuie totuşi convenit că viaţa are ceva bun! zise unul 
din conmeseni, sprijinit pe braţul scaunului cu spătar de 
marmură, şi mestecând o rădăcină de nufăr îndulcit. 


- Şi rele de asemeni! răspunse, între două chicote de tuse, 
un altul pe care usturimea unei delicate aripi de rechin era să-l 
sufoce aproape. 

- Să fim filozofi! spuse un personaj mai vârstnic al cărui 
nas suporta o enormă pereche de ochelari. 

Astăzi îţi vine să te sugrumi, şi mâine totul alunecă, cum 
alunecă pe gât suavele înghiţituri din nectarul acesta. Asta-i 
viaţa, ce vreţi!a. 

Şi zicând acestea, epicurianul goli cu un aer împăcat 
paharul cu excelent vin cald, a cărui uşoară abureală se 
desprindea lent dintr-un samovar de metal. 

„Cât despre mine, reluă al patrulea personaj, existenţa îmi 
pare nespus de acceptabilă din momentul ce nu faci nimic şi ai 
mijlocul de-a nu face nimic! 

- Greşeală! ripostă al cincilea. Fericirea constă în studiu şi 
în muncă. A cuceri o cât mai mare sumă de cunoştinţe este a 
căuta să fii fericit! 

- Şi a vedea că la urmă de tot nu ştii nimic! 

- Nu e aceasta începutul înţelepciunii? 

- Şi care-i e sfârşitul? 

- Înţelepciunea n-are sfârşit! răspunse filozofic omul cu 
ochelari. A avea simţul comun este fericirea supremă 

Primul conmesean se adresă atunci amfitrionului care 
ocupa capătul cel mai înalt al mesei, adică locul cel mai rău, aşa 
cum cereau legile politeţii. Indiferent şi distrat el asculta, fără ca 
să spună ceva, toata această dizertaţie inter pocula. 

-Haide! Ce gândeşte gazda noastră asupra acestor 
divagaţii după petrecere? Găseşte ea astăzi existenţa bună sau 
rea? E pentru, sau e contra? 

Amfitrionul spărgea nepăsător câteva seminţe în gură,se 
mulţumi, drept orice răspuns, să dea dispreţuitor din buze ca 
omul ce pare a nu se mai interesa de nimic. 

-Bah! făcu el. 

Acesta este de obicei cuvântul celor indiferenți. El spune 
tot şi nu spune nimic. Este în toate limbile şi trebuie să figureze 
în toate dicționarele de pe glob. Este o strâmbătură articulată. 

Cei cinci commeseni îl siliră cu argumente, fiecare în 
favoarea tezei sale. Vroiau să îi afle părerea. El se feri să 
răspundă întâi, dar sfârşi prin a afirma că viaţa nu era nici bună, 
nici rea. 


-Auziţi pe prietenul nostru! 

- Poate el să vorbească astfel când niciodată un fâşâit de 
floare nu i-a tulburat liniştea? 

- Şi când e tânăr! 

- Tânăr şi sănătos! 

- Sănătos şi bogat! 

- Foarte bogat! 

- Mai mult decât atât! 

- Prea bogat poate! 

Interpelările se încrucişeau ca scânteile unui foc de 
artificii, fără a aduce un surâs pe impasibila figură a gazdei. 

El se mulțumea să înalțe uşor din umeri ca cel ce n-a vroit 
niciodată să răsfoiască, măcar pentru o oră, cartea propriei sale 
vieţi, şi căreia nu i-a tăiat măcar primele pagini. 

Totuşi acest indiferent avea peste treizeci şi unul de ani, 
se ţinea foarte bine, poseda o avere mare, spiritu-i era cultivat, 
inteligenţa sa se ridica deasupra mijlociei.Avea în sfârşit, tot 
ceea ce lipseşte atâtora pentru a fi unul din fericiţii lumii. Pentru 
ce nu era? 

Pentru ce? 

Vocea gravă a filozofului se făcu atunci auzită şi, vorbind 
ca un corifeu al corului antic : 

-Prietene, zise el, dacă tu nu eşti fericit e că până acum 
fericirea ta n-a fost decât negativă. Fericirea este ca sănătatea. 
Pentru a o preţui trebuie să îţi lipsească din când în când. Ori tu 
n-ai fost niciodată bolnav... Vreau să zic, tu n-ai fost niciodată 
nenorocit! Aceasta lipseşte vieţei tale. Cine poate preţui 
fericirea dacă nenorocirea nu la atins de loc, măcar pentru o 
clipă! 

Şi, după observaţia-i înţeleaptă, filozoful ridicând paharul 
plin cu o şampanie de cea mai buna marcă. 

-Urez un pic de umbră soarelui gazdei noastre, zise el şi 
câteva necazuri vieţei sale! 

Goli apoi paharul. 

Amfitrionul făcu un gest de învoire şi recăzu în apatia-i 
obişnuită. 

Unde avea loc această conversaţie? Se petrecea într-o 
sală europeană, la Paris, la Londra, la Viena, la Petersburg? Cei 
şase conmeseni stăteau de vorbă în salonul unui restaurant, aici 
sau dincolo de ocean? Cine erau oamenii aceştia care discutau 


astfel de chestiuni, în timpul unui prânz, fără a fi băut mai mult 
decât se cade? 

In orice caz ei nu erau francezi! pentru că nu discutau 
politică. 

Cei şase conmeseni se aflau într-un salon luxos decorat.. 
Prin perdeaua geamurilor albastre sau portocalii se strecurau, la 
ora aceasta, utimele raze ale soarelui. 

Pe zidurile salonului străluceau, atârnate de tapete de 
mătase, oglinzi largi cu tăetură în pantă. 

Masa era vastă, pătrată, de lac negru. Nici o cuvertură pe 
suprafaţa-i care reflecta numeroasele obiecte de argintărie şi 
porțelan. Nici un şervet, ci simple pătrate de hârtie, ornate cu 
devize, şi din care fiecare invitat avea alături de el o suficientă 
provizie. In jurul mesei se înălţau scaune cu spătarul de 
marmură, mult preferabile celor capitonate ale mobilierului 
modern. 

Cât priveşte serviciul, era îndeplinit de fete nespus de 
plăcute în al căror păr negru se îmbinau crini şi crisanteme, şi 
care purtau brățări de aur răsucite cochet pe braţ. Surâzătoare 
şi glumeţe, ele serveau cu o mână, în timp ce cu cealaltă mişcau 
grațios un evantai mare care producea curenţi plăcuţi de aer. 

Prânzul nu lăsa nimic de dorit.. Cine şi-ar imagina ceva 
mai delicat ca această bucătărie tot odată curată şi savantă? 
Bucătarul, ştiind că se adresa cunoscătorilor, se întrecuse în 
prepararea celor o sută cincizeci feluri din care se compunea 
menuul. 

La început, şi ca aperitive, figurau uscături zaharisite, icre, 
lăcuste prăjite, fructe uscate şi stridii de Ning-Po. Apoi se 
succedară, la scurte intervale, ouă coapte de rață, de porumbel, 
de nagâţ, cuiburi de rândunică cu ouă, carne tocată de „ging- 
seng*, măruntaie de nisetru în compot, sos de nervi de balenă 
cu zahăr, mormoloci în apă dulce, tocană de raci de mare, 
pipotă de vrăbii şi ochi de berbec înţepaţi cu un vârf de pană, 
măcinatură de bambu cu zeamă, salate îndulcite, etc. Apoi 
ananas de Singapore, praline de fisticuri, migdale sărate, fructe 
de „long-yen” cu miezul alb „li-ci”, castane de apă, portocale de 
Canton, formau ultimul 

serviciu al prânzului ce dura de trei ore, prânz stropit 
generos cu bere, şampanie, vin de Chao-Chigne. 


1 Sau români. (Nota trad.). 


Dar veni în sfârşit momentul când tinerele servitoare 
aduseră, nu ceştile de modă europeană care conţin un lichid 
parfumat, ci şervete înmuiate în apă caldă pe care commesenii 
şi-le trecură pe faţă cu cea mai extremă satisfacţie. 

Nu era totodată decât o pauză a prânzului, o oră de 
farniente ale cărei clipe aveau să fie complectate cu muzică. 

Indată o trupă de cântărețe şi muzicante cu instrumente 
intră în salon. Cântăreţele erau tinere, frumoase, cu ţinuta 
modestă şi decentă. Dar ce muzică şi ce metodă! Miorlăituri, 
cloncănituri, fără măsură şi fără tonalitate, ridicându-se în 
sunete ascuţite până la ultimele margini ale percepţiei simțului 
auditiv! Cât priveşte instrumentele, viori ale căror coarde se 
încurcau în firelor arcuşului, chitare acoperite cu ,piei de şarpe, 
clarinete stridente, armonici părând mici piane portative, erau 
demne de cântecele şi de cântăreţele pe cari le acompaniau cu 
mare tămbălău. 

Şeful zgomotoasei orchestre dăduse la intrare programul 
repertoriului său. La un gest al amfitrionului muzicanţii cântară 
Buchetul celor zece flori, bucată foarte mult la modă pe atunci 
de care se înnebunea lumea bună. 

Apoi trupa de cântăreţi şi de executanţi, bine plătită de 
mai înainte, se retrase. 

Cele şase persoane părăsiră în urmă scaunul lor, dar 
numai pentru a trece de la o masă la alta, nu fără mari 
ceremonii şi complimente de toate felurile. 

La această a doua masă fiecare găsi o mică ceaşcă cu 
capac, ornată cu portretul lui B6dhidharama, celebrul călugăr 
budist, stând pe pluta sa legendară. Fiecare primi de asemeni o 
porţie de ceai pe care îl puse, fără zahăr, în apa clocotindă din 
ceaşca sa. 

Bun ceai! Nu-ţi era teamă de casa Gibb-Gibb & Comp., 
care îl furnizase, că l-ar fi falsificat prin amestecul necinstit 


sese, nici unul nu avu indiscreţiunea sa-l întrebe ceva cu 
privire la aceasta. 

Totuşi filozoful nu amestecase glasul său în concertul 
general al urărilor. Cu braţele încrucişate, cu ochii pe jumătate 
închişi, cu un surâs ironic pe buze, el nu părea că aprobă nici pe 
cei care adresau complimentele, nici pe cel căruia i se adresau. 

Acesta se ridică atunci, îi puse o mână pe umăr şi, cu o 
voce ce părea mai puţin caldă ca de obicei : 

-Sunt dar prea bătrân pentru a mă însura? îl întrebă el. 

- Nu. 

- Prea tânăr? 

- Nici atât. 

- Găseşti că am făcut o greşeala? 

- Poate. 

- Aceea pe care am ales-o, şi pe care tu o cunoşti, e 
înzestrată cu tot ce trebuie pentru a mă face fericit. 

- Ştiu. 

- Atunci? 

- Tu nu ai tot ce trebuie pentru a fi fericit! A te plictisi 
singur în viaţă, e rău! A te plictisi în doi, e şi mai rău! 

- Nu voi fi dar niciodată fericit?... 


- Nu, atât cât nu vei fi cunoscut durerea! 

- Durerea nu mă poate atinge! 

- Cu atât mai rău, căci în cazul acesta eşti de nelecuit! 

- Ah filozofii aceştia! strigă cel mai tânăr dintre invitaţi. Nu 
trebuie să-i asculţi. Ei sunt maşini de teorii. Fabrică de tot felul! 
Insoară-te, însoară-te, prietene! Eu aş face la fel dacă n-aş fi 
jurat să nu fac niciodată nimic. Prieteni, beau în fericirea gazdei 
noastre! 

- Şi eu, răspunse filozoful, beau pentru viitoarea 
intervenţie a vreunei divinităţi protectoare şi care, pentru a-l 
face fericit, să îl treacă prin încercarea durerei! 

După acest destul de bizar toast, invitaţii se ridicară, îşi 
apropiară pumnii aşa cum fac boxerii în momentul luptei, apoi, 

după ce, rând pe rând, îi coborâră şi îi ridicară, înclinând 
capul, se despărţiră. 

Din descrierea salonului în care a avut loc acest prânz, din 
bucatele exotice care îl compuneau, din obiceiurile invitaţilor şi, 
deasemeni poate, din ciudăţenia teoriilor lor, cititorul a ghicit ca 
era vorba de chinezi, nu de acele „cereşti5 figuri” care par a fi 
fost deslipite de pe un paravan sau vas de porțelan, ci de acei 
moderni locuitori ai Cerescului Imperiu, „europenizaţi” deja prin 
studiile, călătoriile şi frecventele legături cu civilizaţia 
Occidentului. 

Prin urmare, cele de mai sus se petreceau în salonul unei 
nave de pe râul Perlelor, la Canton, unde bogatul Kin-Fo, 
întovărăşit de nedespărţitul Wang, filozoful, ţinuse să-şi invite 
patru dintre cei mai buni prieteni ai tinereţei sale. Pao-Shen, 
mandarin de clasa a patra, cu cocardă albastră, Gin-Pang, bogat 
negustor de mătăsării în strada Farmaciştilor, Tim, optimistul 
solid, şi Houal, literatul. 

lar acestea aveau loc în a douăzeci şi şaptea zi a lunei a 
patra, în timpul primului din cele cinci priveghiuri care împart 
aşa de poetic orele nopţii chineze. 

CAPITOLUL II 

In care Kin-Fo şi filozoful Wang sunt arătaţi într-un mod 
mai precis 

Dacă Kin-Fo dăduse acest prânz de adio prietenilor săi din 
Canton, e că în capitala provinciei Kuang-Tong îşi petrecuse o 
parte a adolescenţei. Dintre numeroşii camarazi pe care trebuie 
să-i aibă un tânăr bogat şi generos, cei patru, invitaţi erau 


singurii cari îi rămăseseră la epoca aceasta. Pe ceilalţi, risipiţi de 
întâmplările vieţei, zadarnic ar fi încercat să-i adune. 

Kin-Fo locuia atunci la Shang-Eai şi, spre a-şi plimba 
plictiseala, venise pentru câteva zile la Canton. Dar, în seara 

aceasta chiar, trebuia să ia steameral care face curse în 
principalele puncte de pe coastă şi să se reîntoarcă liniştit la 
căminul său. 

Dacă Wang întovărăşise pe Kin-Fo, e pentru că filozoful nu 
îşi părăsea niciodată elevul căruia îi mai trebuiau încă lecţii. Intr- 
adevăr acesta nu ţinea în seamă nimic. Atâtea maxime şi 
sentinţe pierdute, dar „maşina de teorii” - aşa cum îl denumise 
Tim , nu obosea deloc. 

Kin-Fo era cu prisosinţă tipul acelor chinezi de Nord a 
căror rasă tinde să se transforme şi care nu s-au aliat niciodată 
cu Tătarii. Nu ai fi întâlnit unul la fel cu el în provinciile Sudului, 
unde clasele de sus şi de jos s-au amestecat mult cu rasa 
manciură. Kin-Fo, nici prin părintele său „şi nici prin mama sa, n- 
avea o picătură de sânge tătar în vine. Dezvoltat, bine legat, 
mai mult alb decât galben, cu linia sprâncenelor dreaptă, cu 
nasul drept, cu chipul neturtit, el ar fi fost remarcat chiar şi 
alături de cele mai frumoase specimene ale seminţiilor 
Occidentului. 

De fapt, dacă Kin-Fo trăda a fi chinez, nu era decât prin 
capul său îngrijit ras, prin fruntea şi grumazul fără de păr şi prin 
magnifica coadă care, începând din creştet, se desfăşura frumos 
pe spate. Foarte scrupulos cu el însuşi, purta o mustață fină, 
formând o jumătate de cerc în jurul buzei superioare. Unghiile-i 
se prelungeau mai mult de un centimetru, dovadă că făcea 
parte din categoria oamenilor bogaţi care pot trăi fără a face 
nimic. De asemeni, poate, neglijenţa mersului său, prestanţa 
atitudinei, adăugau ceva acelui „nu ştiu cum” care se degaja din 
întreaga-i persoană. 

De altfel Kin-Fo era născut la Peking, împrejurare de care 
chinezii sunt foarte mândri. Celui care ar fi întrebat, el îi putea 
răspunde superb: „Sunt de acolo de sus!” 

Tatăl său, Ciung-Heu, locuia la Peking în momentul 
naşterei lui Kin-Fo. Copilul avea şase ani când s au strămutat 
definitiv la Shangf-Hal. 

Acest respectabil chinez, Ciung-Heu, urmaş al unei 
onorate familii din nordul Imperiului, poseda, ca toţi compatrioţii 


săi, remarcabile înclinări pentru comerţ. In timpul primilor ani ai 
carierei sale, tot ce a produs acest bogat şi populat teritoriu, 
hârtie de Swatow, mătăsării de Su-Ceu, candel de Formosa, 
ceaiuri de Hankow şi Foochow, fier la Houan, arămuri în 
provincia Yunane, totul fu pentru el element de negoţ şi materie 
de trafic. Principala-i casă de comerţ, hongula său, era la Shang- 
Hai, dar poseda sucursale la Nan-King, Tiem-Tim, Macao, Hong- 
Kong. Mult introdus pe piaţa europeană, steamere engleze îi 
transportau mărfurile, cabluri electrice îi dădeau cursul 
mătăsăriilor la Lyon şi al opiumului la Calcutta. Nu era refractar 
pentru nici un agent de progres, aburi sau electricitate, aşa cum 
sunt cea mai mare parte din chinezi, sub influenţa mandarinilor 
şi a stăpânirii, al căror prestigiu e micşorat încet-încet de mersul 
vremei. 

Scurt, Ciung-Heu conduse aşa de abil, aşa de bine, 
comerţul sau, că în momentul venirei pe lume a lui Kin-Fo, 
averea îi trecea de patru sute mii de dolari. 

Ori în cursul anilor următori, această sumă avea a fi 
dublată, graţie înfiinţării unui nou trafic. 

Aici e nevoie de o explicaţie. 

Chinezii ţin mult să se expatrieze şi să îşi caute norocul la 
„Melicani”, nume ce îl dau populaţiunilor din Statele- Unite, dar 
cu o condiţiune : aceea că le vor fi readuse, după moarte, 
trupurile în pământul natal şi îngropate acolo. Aceasta e una din 
condiţiunile principale ale contractului, o clauză sine qua non 
care obligă companiile faţă de emigranţi şi pe care nimic n-o 
poate înlătura. 

Astfel întreprinderea Ting-Tong, denumită şi Agenţia 
Morților, dispunând de fonduri deosebite, este însărcinată să 
închirieze , vapoare pentru cadavre care pornesc încărcate cu 
vârf din San-Francisco la Shang-Hai, Hong-Kong sau Tien-Tsin. 
Comerţ nou. Sursă nouă de beneficii. 

Abilul şi întreprinzătorul Ciung-Heu simţi aceasta. Când 
muri, în 1866, el era director al companiei Kuang-Than, din 
provincia cu acest nume, şi sub-director al Casei Fondurilor 
pentru Morți din San-Francisco. 

In ziua aceea, Kin-Fo, nemai având nici tată nici mamă, 
moştenea o avere evaluată la patru milioane franci, plasată în 
acţiuni ale Băncii Centrale Californiene. 


In momentul când îşi pierdu tatăl, tânărul moştenitor, în 
vârstă de nouăsprezece ani, ar fi fost complect singur dacă nu 
era Wang, nedespărţitul Wang, pentru a-i ţine loc de îndrumător 
şi prieten. 

Or, cine era acest Wang? De şaptesprezece ani trăia la 
Shang-Hai. El a fost însoţitorul tatălui înainte de a fi al fiului. Dar 
de unde venea? Ce trecut avea? Atâtea întrebări obscure la care 
numai Ciung-Heu şi Kin-Fo ar fi putut răspunde. 

Şi daca socoteau nimerit s-o facă, ceea ce nu era 
probabil, iată ce-ai fi aflat: 

Nimeni nu uita că China este, prin excelenţă, ţara unde 
insurecţiunile pot dura ani de-a rândul şi ridica sute de mii de 
oameni. Or, în secolul al şaptesprezecilea, celebra dinastie de 
Ming, de origine chineză, domnea de trei sute de ani în China, 
când în 1644 căpetenia acestei dinastii, prea slab faţă de rebelii 
care amenințau capitala, ceru ajutor unui rege tătar. 

Regele nu se lăsă rugat, alergă, goni pe revoltați, profită 
de situaţie pentru a răsturna pe cel care îi ceruse ajutor, şi 
proclamă împărat pe propriu-i fiu, Chun-Ce. 

Plecând de la această epocă, autoritatea tătară fu 
substituită celei chineze, şi tronul ocupat de împărați manciuri. 

Puțin câte puţin, mai ales în clasele de jos ale populaţiei, 
cele două rase se confundară dar, în familiile bogate de la Nord, 
deosebirea între chinezi şi tătari se menţine mai strict. 
Deasemeni fizionomia caracteristică se distinge încă şi mai mult 
în mijlocul provinciilor de miază-noapte ale imperiului. Acolo se 
adunară  „nemulţumiţii”, aceia cari rămăseseră credincioşi 
dinastiei căzute. 

Tatăl lui Kin-Fo era dintre aceştia şi el nu desminţi 
tradiţiunile familiei sale care refuzase să pactizeze cu tătarii. O 
mişcare în contra dominaţiei străine, chiar după trei sute de ani 
de trecere, l-ar fi găsit la post. 

De prisos să adăugăm că fiul sau, Kin-Fo, împărtăşea cu 
totul opiniile sale politice. 

Or, în 1860 domnea încă împăratul S'Hiene-Fong care 
declară război Angliei şi Franţei, război terminat prin tratatul din 
Peking de la 25 Octombrie al anului acela. 

Dar înainte de data aceasta, o formidabilă răscoală 
ameninţa deja dinastia domnitoare. „Rebelii cu par lung” 
denumiți Ciang-Mao sau Tai-ping, se ridicaseră din Nan-King la 


1853 şi din Shang-Hai la 1855. S'Hiene-Fong mort, fiul său tânăr 
avu mult de lucru pentru a respinge pe rebeli. Fără vice-regele 
Li, fără prinţul Kong şi, mai ales, fără colonelul englez Gordon, 
nu şi-ar mai fi salvat poate tronul. 

Aceşti  Tai-pingi, duşmani  înverşunaţi ai tătarilor, 
organizaţi puternic pentru răscoală, vroiau să înlocuiască 
dinastia de Tsing prin aceea de Wang. Ei formau patru bande 
deosebite ; prima, cu bandieră neagră, însărcinată a omori; a 
doua, cu bandieră roşie, însărcinată a da foc; a treia, cu 
bandieră galbenă, însărcinată a distruge ; a patra, cu bandieră 
albă, însărcinată să aprovizioneze pe celelalte trei. 

Avură loc importante operaţiuni militare în Kiang-Su. Su- 
Keu şi Kia-Hing, la cinci leghe de Shang-Hai, căzură în mâna 
revoluţionarilor şi fură reluate, nu fără greutate, de trupele 
imperiale. Localitatea Shang-Hai, foarte ameninţată, era atacată 
de asemeni la 18 August 1860 în momentul când generalii Grant 
şi Montauban, comandând armata anglo-franceză, bombardau 
forturile din Pei-Ho. 

Or, în vremea aceasta, Ciung-Heu, tatăl lui Kin-Fo, avea o 
locuinţă lângă Shang-Hai, nu departe de minunatul pod pe care 
inginerii chinezi îl clădiseră peste râul Sou- Céu. El nu vedea cu 
ochi răi mişcarea rebelilor pentru că era îndreptată în contra 
dinastiei tătare. 


În aceste împrejurări, în seara de 18 August, după ce 
răsculații fuseseră aruncaţi dincolo de Shang-Hai, poarta 
locuinţei lui Ciung-Heu se deschise brusc. 

Un fugar, care se putuse face nevăzut de cei ce-l 
urmăreau, căzu la picioarele lui Ciung-Heu. Nenorocitul nu mai 
avea nici armă pentru a se apăra. Dacă cel căruia îi cerea ajutor 
l-ar fi dat pe mâna armatei imperiale, bietul fugar era pierdut. 

Tatăl lui Kin-Fo nu era omul care să trădeze un răsculat ce 
se refugiase în casa sa. 

El închise uşa şi zise : 


-Nu vreau să ştiu, nu voi şti niciodată cine eşti, ce ai făcut, 
de unde vii! Eşti oaspetele meu şi, prin urmare, în siguranţă. 

Fugarul vroia să vorbească pentru a-şi arăta 
recunoştinţa... Abia avea putere. 

-Care-i numele tău? îl întrebă Ciung-Heu. 

- Wang”. 

Wang era, aşa dar, salvat prin generozitatea lui Ciung- 
Hu, generozitate care l-ar fi costat viaţa pe acesta din urmă 
dacă ar fi fost bănuit că a dat azil unui rebel. 

După câţiva ani, mişcarea rebelilor era definitiv reprimată. 
În 1864 conducătorul lor, asediat în Nan-King, se otrăvea pentru 
a nu cădea în mâinile imperialilor. 

Wang rămase, din acea zi, în casa binefăcătorului său. 
Niciodată nu avu a răspunde nimic în privinţa trecutului. Nimeni 
nu-i cerea socoteală în această privinţă. Se temea poate să nu 
afle prea multe! Atrocităţile comise de revoltați fuseseră, se 
zice, îngrozitoare. Sub ce bandieră servise Wang : galbenă, 
roşie, neagră sau albă? Mai bine să nu ştie, la urma urmei, şi să 
păstreze iluzia că el nu aparținuse decât coloanei de întărire. 

Wang, fericit de soarta sa, dealtfel, rămase oaspetele 
acestei case primitoare. După moartea lui Ciung-Heu, nici nu se 
gândi să se despartă de el, atât era de obişnuit în tovărăşia 
acestui om de treabă. 

Dar cine ar fi recunoscut vreodată, în vremea când începe 
această povestire, un fost rebel, un masacrator, un jefuitor, un 
incendiator, - orice, - în acest filozof de cincizeci şi cinci de ani, 
în acest moralist cu ochelari, în acest chinez în toată puterea 
cuvântului, cu ochii prelungiţi spre tâmple, cu mustata 
tradiţională! 

Poate, la urma urmei, uitând un trecut plin de grozăvii, 
rebelul se îmblânzise alături de cinstitul Ciung-Heu, şi pornise cu 
bunătate pe drumul filozofiei speculative. Şi iată pentru ce, în 
seara aceea, Kin-Fo şi Wang, care nu se părăseau niciodată, 
erau împreună la Canton, şi după acel prânz de adio, se 
îndreptau amândoi pe cheiu în căutarea steamerului care avea 
să-i ducă repede la, Shang-Hai. 

Kin-Fo mergea în tăcere, puţin tulburat chiar. Wang, 
privind la dreapta şi la stânga, filozofând cu luna şi cu stelele, 
trecea surâzând pe sub poarta „Eternei Purităţi”. 


Steamerul Ferma era acolo, sub presiune. Kin-Fo şi Wang 
se instalară în cele două cabine rezervate pentru ei. Vasul trecu 
ca o săgeată printre ruinile cauzate, ici colo, de tunurile 
franceze, pe dinaintea pagodei cu nouă caturi din Haf-Way, prin 
faţa podului Jardync, lângă Wampoa, unde ancorează cele mai 
mari bastimente, printre insuleţele şi zăgazurile de bambu ale 
ambelor râuri. 

Cei cincizeci de kilometri care despart Cantonul de gura 
fluviului fură străbătuţi în cursul nopţii. 

La ridicarea soarelui Ferma traversa „Coada Tigrului „ apoi 
cele două bare ale estuarului. Victoria-Peak din insula Hong- 
Kong, înaltă de o mie opt sute douăzeci şi cinci picioare, apăru o 
clipă în ceața dimineţei şi, după cea mai bună dintre călătorii, 
Kin-Fo şi filozoful debarcau la Shang- Hai, pe litoralul provinciei 
Kiang-Nan. 

CAPITOLUL III 

Unde cititorul va putea, fără greutate, să arunce o privire 
asupra oraşului Shang-Hai 

Un proverb chinez zice : 

«Când săbiile sunt ruginite şi uneltele sclipitoare, «Când 
închisorile-s goale şi hambarele pline, 

«Când scările templelor sunt tocite de paşii credincioşilor, 
iar drumurile spre judecăţi acoperite cu muşchi, «Când doctorii 
n'au de lucru şi brutarii prea mult, «Imperiul este guvernat 
bine». 

Proverbu-i bun. El s-ar putea aplica cu bună dreptate 
tuturor statelor Vechei şi Noii Lumi. Dar dacă e un loc unde 
acest desideratum să fie încă departe de a se realiza, e cu 
siguranţă în Cerescul Imperiu. Acolo lucesc săbiile şi ruginesc 
uneltele de muncă, închisorile-s pline şi hambarele goale. 
Meşteşugarii stau fără ocupaţie mai mult decât doctorii, iar dacă 
pagodele atrag pe credincioşi, tribunalele, în schimb, nu-s nici 
ele lipsite de preveniţi şi de reclamanţii Dealtfel, un stat de o 
sută patruzeci şi opt mii mile pătrate, care are optsprezece 
vaste provincii, fără a mai vorbi de ţările tributare : Mongolia, 
Manciuria, Thibetul, Tonkingr Coreea, insulele Lin-Ciu, etc., nu 
poate fi decât foarte imperfect administrat. Dacă chinezii se mai 
îndoiesc întrucâtva de aceasta, străinii nu-şi mai fac nici o iluzie. 
Singur poate împăratul, închis în palatul său, acest Fiu al Cerului 
care face şi desface legile după bunul său plac, având dreptul 


de viaţă şi de moarte asupra tuturor, şi căruia îi aparţin, prin 
naştere, toate veniturile Imperiului, acest suveran în faţa căruia 
frunţile se târăsc în ţărină, găseşte totul mai bun decât orice pe 
lume. N'ar trebui chiar nici să i se dovedească contrariul. Un Fiu 
al Cerului nu se înşeală nici odată! 

Kin-Fo avea unele motive de a gândi că mai bună este o 
guvernare europeană decât una chineză. 

De fapt, el locuia, nu în Shang-Hai, ci afară, pe o porţiune 
a concesiunei engleze menţinută într-un fel de autonomie foarte 
apreciată. 

Shang-Hai, orăşelul propriu zis, este situat pe malul stâng 
al râuşorului Huang-Pu, care, unindu-se în cotul din dreapta cu 
Wousungul, merge de se varsă în Yang-Tsge-Kiang sau Fluviul 
Albastru şi de aci se perde în Marea Galbenă. 

Oraşul e de formă ovală, povârnit de la nord spre sud, 
închis de ziduri înalte şi prevăzut cu cinci porţi care se deschid 
înspre periferii. Reţea deasă de uliţi pietruite , dughene 
mohorâte fără pridvor sau rafturi unde servesc negustori 
dezbrăcaţi până la brâu; nici o trăsură, nici o cotigă, rare ori 
călăreţi; câteva temple indigene sau capele străine ; în căsuţele 
strimte o populaţie de două sute mii locuitori,, acesta e oraşul 
de o atracţie puţin invidiată, dar care are totuşi o mare 
importanţă comercială. Aci, de altfel după tratatul de lă Nan- 
King, străinii avură pentru întâia oară dreptul de a înfiinţa 
birouri. El fu un mare port deschis traficului european. De 
asemeni, în afară de Shang-Hai şi de cartierele sale, guvernul a 
concedat, pentru o rentă anuală, trei porţiuni de teritoriu 
Francezilor, Englezilor şi Americanilor, care sunt în număr de 
două mii, aproape. 

Despre concesiunea franceză ar fi puţin de spus. Este mai 
puţin importantă. Ea se mărgineşte aproape la cercul de nord al 
oraşului şi se întinde până la izvorul Yang-King- Pang care o 
separă de teritoriul englez. Acolo se ridică mănăstirile 
Nazarinnilor şi Jezuiţilor care posedă de asemeni la patru mile 
de Shang-Hai colegiul Tsikave unde formează adepţi chinezi. 
Dar această mică colonie franceză nu egalează pe vecinele sale 
aproape cu nimic. Din zece case de comerţ, fondate în 1861, n- 
au rămas decât trei, iar Comptuarul de scompt chiar a preferat 
să se stabilească pe porţiunea engleză. 


Teritoriul american ocupă partea de dincolo de Wusung. El 
e despărţit de teritoriul englez prin Su-Ceu-Creek peste care e 
un pod de lemn. Acolo se vad : hotelul Astor, mănăstirea 
Misionarilor, docurile instalate pentru repararea vapoarelor 
europene. 

Dar, din aceste trei concesiuni, cea mai înfloritoare este, 
fără îndoială, concesiunea engleza. Locuinţi somptuoase pe 
chei, case cu verande şi cu grădini, palate ale principilor 
comerţului,  Oriental-Bank,  „hongul” celebrei case Dent, 
comptuarele lui jardyne, Kussel şi ale altor mari negustori, 
Clubul Englez, teatrul, parcul, câmpul de curse, biblioteca, iată 
în ansamblu bogata creaţiune a Anglo-Saxonilor ce merită cu 
prisosinţă numele de „colonie model”. 

Aşa dar, în acest colţişor de pământ, streinul sosit pe 
drumul pitoresc al fluviului albastru, vedea patru pavilioane 
desfăşurând în vânt cele trei culori franceze şi „yachtul” 
regatului unit, stelele americane şi crucea Sfântului Andrei, 
galbena pe fond verde a imperiului Florilor. 

La sosirea sa, Ferma acostase pe cheiul portului indigen, 
în faţa cartierului de est al Shang-Hai-nlui. Acolo debarcară după 
amiază Wang şi Kin-Fo. Nervosul dute-vino al oamenilor ocupați 
era enorm la mal, de nedescris pe apă. 

Cei doi prieteni merseră hoinărind pe cheiu, în mijlocul 
gloatei eteroclite, negustori de tot felul, vânzători de fisticuri, de 
portocale, nuci, marinari de toate naţionalităţile, palavragii, 
bonzi, preoţi catolici, îmbrăcaţi chinezeşte cu evantai şi coadă, 
soldaţi indigeni, gardişti, oameni de afaceri, etc. 

Kin-Fo, cu evantaiul în mână, plimba pe deasupra gloatei 
privirea sa indiferentă şi nu băga în seama ceea ce se petrece în 
jur. Nici sunetul metalic al piaştrilor mexicani, nici cel al talerilor 
de argint, nici al sapecelor de aramă pe care vânzătorii şi 
muşteriii le zornăiau cu zgomot, nu puteau 

să-l intereseze cumva. El avea cu ce cumpăra şi plăti 
cartierul întreg. 

Wang îşi desfăcuse marea-i umbrelă galbenă, decorată cu 
monştri negri, şi căuta pretutindeni câte ceva demn de 
observat. 

Trecând pe dinaintea porţii de est, privirea-i se încrucişă, 
din întâmplare, cu douăsprezece cuşti de bambu în care rânjeau 
capete de criminali executaţi în ajun. 


-Poate că, zise el, ar fi fost mai bine să se procedeze altfel 
decât să li se taie capul. Să îi fi făcut oameni de treabă! 

Kin-Fo nu auzi desigur reflexia aceasta a lui Wang, care l- 
ar fi mirat pentru că venea din partea unui fost rebel. 

Ambii străbătură înainte cheiul. 

La extremitatea cartierului, în momentul când puneau 
piciorul pe porţiunea franceză, un indigen, învestmântat într-un 
halat albastru, căuta să atragă mulţimea ciocăânind cu un corn 
de bivol într-un toiag. 

-Un sien-şeng, zise filozoful. 

- Ce ne priveşte! răspunse Kin-Fo. 

- Prietene, reluă Wang, cere-i să-ţi ghicească. E un prilej 
bun în momentul când vrei să te însori! 

Kin-Fo vroia să continue drumul. Wang îl reţinu. 

„Sien-şengul” e un fel de profet al poporului care, pentru 
câteva sapece, prezice viitorul. El n-are alte instrumente 
profesionale decât o colivie cu o păsărică, colivie spânzurată de 
un nasture al vestmântului său, şi un teanc de 64 cărţi de joc 
reprezentând figuri de zei, oameni sau animale. 

La un semn al lui Wang, acesta întinse pe pământ o 
bucată de stofă, aşeza colivia, desfăcu cărţile, le bătu şi le aşeză 
pe cârpă în aşa fel ca figurile să fie invizibile. 

Deschise apoi uşa coliviei. Păsărica ieşi, alese una din 
cărţi şi reveni la cuib după ce primise un grăunte de orez. drept 
răsplată. 

Sien-şengul întoarse cartea. Era o figură de om şi o deviză 

scrisă în kunan-ruma, limba mandarinilor din Nord, limba 
«oficială a celor instruiți. 

Şi ghicitorul prezise, adresându-se lui Kin-Fo, ceea ce 
confrații săi din toate ţările prezic fără a se compromite, 


desigur: că, după un necaz oarecare se va bucura de zece mii 
de ani de fericire, 

-Unul, răspunse Kin-Fo, unul doar, şi te scutesc de rest. 
Zvârli apoi un taler de argint asupra căruia profetul se repezi ca 
un câine înfometat după un os cu măduvă. 

Plecând de aici, Wang şi elevul său se îndreptară spre 
colonia franceză, primul reflectând asupra prezicerei care era de 
acord cu teoriile sale asupra fericirii, celălalt ştiind bine că nici o 
încercare nu-l putea atinge. 

Trecură astfel pe dinaintea consulatului Franţei, urcară 
până la podul aruncat peste Yang-King-Pang, străbătură râuleţul 
şi o luară pieziş, ocolind teritoriul englez, pentru a ajunge pe 
cheiul portului european. 

Tocmai suna de amiază. Larma afacerilor, până atunci 
foarte agitate, încetă ca prin farmec. Ziua comercială era, cum 
s-ar zice încheiată, iar liniştea urma frământărilor, chiar şi pe 
teritoriul englez. 

Tocmai atunci soseau în port câteva vapoare străine, în 
mare parte sub pavilionul Regatului-Unit. Nouă din zece, trebuie 
să o spunem, erau încărcate cu opium. Această vătămătoare 
substanţă, această otravă cu care Anglia copleşeşte China, 
produce o cifră de afaceri care trece de două sute şaizeci 
milioane franci şi aduce beneficii de trei sute la sută. In zadar 
guvernământul chinez a vroit să împiedice importarea opiumului 
în Cerescul Imperiu. Războiul de la 1841 şi tratatul de la Nan- 
King au dat mână liberă negoţului englez şi câştig de cauză 
potentaţilor lui. 

Nu-i nevoie să spunem că nici Wang, nici Kin-Fo, nu se 
dedaseră detestabilului obicei de a fuma opiumul care distruge 
toate ţesăturile organismului şi duce repede la moarte. 

Wang, - surprinzător din partea unui fost rebel Tai-ping, - 
nu înceta de a zice: 

-Poate ar fi de făcut altceva mai bun decât să se importe 
substanţa de abrutizare a unui popor! Comerţul e bun dar 
filozofia e şi mai bună! Să fim filozofi, înainte de toate, să. fim 
filozofi!a 

CAPITOLUL IY 

In care Kin-Fo primeşte o scrisoare importantă, cu opt zile 
întârziere 


Obişnuit, Yamenul serveşte de locuinţă mandarinilor de 
un rang ridicat dar nici ceilalţi fii ai cerului, mai bogaţi, nu sunt 
opriţi de a avea astfel de clădiri, aşa că şi Kin- Fo poseda una 
cât se poate de somptuoasă. 

Wang şi discipolul său se opriră la uşa principală a 
yamenului. 

La sosirea stăpânului, oamenii de serviciu alergară întru 
întânpinare. Valeţi de cameră, uşieri, purtători de scaun, 
rândaşi, vizitii, servitori, păzitori de noapte, bucătari, toată 
această lume care compune gospodăria chineză, făcu front sub 
comanda intendentului. Un grup de slugi, angajaţi cu luna 
pentru treburile mai grele, stătea mai la o parte. 

Intendentul ură bunăvenire stăpânului. Acesta făcu un 
semn cu mâna şi trecu repede. 

-Unde-i Sun? întrebă el. 

Intendentul mărturisi că nici el, nici ceilalţi, nu ştiau ce 
devenise Sun. 

Ori, Sun nu era altcineva decât primul valet de cameră, 
ataşat special pe lângă Kin-Fo, şi de care acesta nu se putea 
lipsi. 

Dar era oare Sun un servitor model? Nu. Nici ca se putea 
să-şi facă cineva mai rău serviciul : fluşturatic, stângaci cu 
mâinile, stângaci la vorbă, mâncăcios la culme, şiret, dar 
credincios cu totul şi singurul in stare să stea pe lângă stăpân. 

Totuş Kin-Fo găsea de douăzeci de ori pe zi prilejul de a se 
mânia pe Sun şi, dacă nu îl pedepsea decât de zece ori, e că se 
învățase cu felul lui de a fi. 

De altfel Sun, aşa cum fac cea mai mare parte a 
servitorilor chinezi, venea el singur să-şi primească pedeapsa 
când o merita. Stăpânul nu-1 scutea. Loviturile de baston plouau 
pe umerii de care Sun se sinchisea puţin. Dar cele ce-l făceau 
pe el cu mult mai simţitor, erau tăeturile operate de Kin-Fo în 
coada-i atârnată pe spate când făptuia o greşeală mai mare. 

Toţi ştiu, în definitiv, cât ţin chinezii la acest bizar 
apendice. Pierderea coadei e prima pedeapsă ce se aplică 
criminalilor! Aceasta înseamnă o dezonoare pe toată viaţa! De 
aceea bietul valet nu se temea de nimic decât de a fi pedepsit 
să piardă o bucată din ea. Cu patru ani în urmă, când Sun intră 
în serviciu la Kin-Fo, coada sa, - una din cele mai frumoase din 
Cerescul Imperiu, - măsura un metru şi douăzeci şi cinci. In 


momentul acosta ea nu mai avea decât cincizeci şi şapte de 
centimetri. 

Continuând astfel, în doi ani Sun ar fi rămas în întregime 
chel! 

Urmaţi respectuos de oamenii din casă, Wang şi Kin-Fo 
străbătură grădina, se înclinară în fata unui patruped heroglific, 
pictat în culori ţipătoare pe un zid ad-hoc şi sosiră, în fine, la uşa 
principala a locuinţei. 

O casă compusă dintr-un parter şi un etaj ridicat pe o 
terasă. împletituri de bambu se aflau în dreptul uşilor şi 
ferestrelor, asemeni unor streaşini, pentru a ţine umbră. 
Acoperişul, simplu, contrasta cu înfăţişarea fantezistă a 
pavilioanelor semănate ici-colo şi ale căror ciubucării, olane 

multicolore, cărămizi încrustate cu motive arabe îţi 
desfătat privirea. 

înăuntru, în afară de camerele special rezervate locuinţei 
lui Wang şi lui Kin-Fo, nu erau decât saloane, înconjurate de 
cabinete cu despărţituri transparente pe care se încrucişau 
ghirlande de flori pictate sau medalioane conţinând sentinţele 
morale cu cari Fiii Cerului nu sunt deloc zgârciţi. Pretutindeni 
scaune bizar răsucite, din pământ ars sau din porțelan, din lemn 
sau din marmură, fără a uita câteva zeci de perne de o 
moliciune îmbietoare, pretutindeni, lămpi sau lanterne, de 
forme variate cu geamuri nuanţate în culori tandre; pretutindeni 
deasemeni, mescioarele de ceai care se numesc „cea-ki”, 
absolut necesare unui mobilier chinez. 

Luxoasa locuinţă oferea întreaga fantezie chineză, plus 
confortul european. 

De fapt, Kin-Fo, - s'a spus, şi gusturile sale o dovedesc - 
era omul progresului. Nici o invenţie modernă a Occidentalilor 
nu-l găsea refractar importării ei. 

Nu! Kin-Fo se afla alături de acei compatrioți ai săi care 
aprobau guvernul pentru a fi fondat arsenalele şi şantierele din 
Fu-Şao sub direcţiunea inginerilor francezi. Deasemeni poseda 
acţiuni de-ale companiei vapoarelor chineze care fac cursa între 
Tien-Tsin şi Shang-Hai, din motive pur naţionale, şi era interesat 
la bastimentele cu mare viteză, care de la Singapore câştigă trei 
sau patru zile asupra diligenţelor engleze. 

S-a spus că progresul material era introdus până în 
interiorul său. De altfel, aparate telefonice puneau în legătură 


diversele bastimente. Sonerii electrice legau camerele locuinţei 
sale. In timpul sezonului rece, făcea foc şi se încălzea fără jenă, 
mai raţional decât concetăţenii săi care tremurau în faţa 
căminului gol sub împătritul sau încincitul lor vestmânt. Lumina 
cu gaz încăperile, aşa cum făcea inspectorul general al vămilor 
din Peking sau îmbogăţitul domn Yang, principalul proprietar al 
munţilor de pietate din Imperiul de mijloc! 

În sfârşit, dispreţuind întrebuinţarea scrierei demodate în 
corespondenţa sa intima, progresistul Kin-Fo, - se va vedea 
curând, - adoptase fonograful, de curând adus de Edison la 
ultima treaptă a perfecţiunei. 

Aşa dar, discipolul filozofului Wang avea, în privinţa 
materială a vieţei, ca şi în privinţa morală, tot ce trebuia pentru 
a fi fericit! Şi totuşi nu era! El avea pe Sun pentru a-şi destinde 
apatia cotidiană, şi nici Sun nu era de ajuns spre a fi mulţumit. 

E adevărat că acum, pentru un moment cel puţin, Sun 
care nu era niciodată acolo unde ar fi trebuit să fie, nu se arăta 
deloc. Trebuia, desigur, să fi avut cine ştie ce greşeală mare să- 
şi reproşeze, cine ştie ce stângăcie straşnică, comisă în absenţa 
stăpânului, - şi se temea nu pentru umerii săi obişnuiţi cu 
ciocăneala zilnică, ci tremura mai mult de soarta coadei sale. 

-Sun! strigase Kin-Fo, intrând în vestibulul unde se 
deschideau saloanele din dreapta şi din stânga, şi vocea sa 
trăda o nerăbdare greu stăpânită. 

- Sun! repetase Wang, ale cărui sfaturi rămâneau 
totdeauna fără efect asupra incorigibilului valet. 

- Sa se dea de urma lui Sun şi să-mi fie adus! zise Kin-Fo 
adresându-se intendentului, care puse îndată toată lumea sa Îl 
caute pe cel dispărut. 

Wang şi Kin-Ko rămaseră singuri. 

-Înţelepciunea, spuse atunci filozoful, cere călătorului care 
se întoarce la căminul său să se odihnească puţin. 

- Să fim înţelepţi! răspunse simplu elevul lui Wang. 

Şi după ce strânse mâna filozofului se îndreptă spre apar- 

tamentu-i, în timp ce Wang intra în camera sa. 

Kin-Fo, rămas singur, se lungi pe unul din acele molatece 
fotolii de fabricaţiune europeană începu a gândi. La căsătoria cu 
simpatica şi frumoasa femeie pe care avea s-o facă tovarăşă a 
vieţei sale? Da, şi aceasta nu poate să surprindă, întrucât el era 
în ajun de a o întâlni. De altfel, graţioasa 


persoană nu stătea la Shang-Hai. Ea locuia la Peking, şi 
Kin-Fo îşi zise chiar că era bine să îi anunţe, odată cu 
întoarcerea lui la Shang-Hai, sosirea grabnică în capitala 
Cerescului Imperiu. Dacă arata chiar o anumită dorinţă, o uşoară 
nerăbdare de a o revedea, aceasta nu era fără rost- Desigur, 
încerca o adevărată afecţiune pentru ea! Wang îi demonstrase 
aceasta după cele mai indiscutabile reguli ale logicei, şi acest 
element nou, introdus în existenţa sa, putea să îi aducă 
necunoscutul... adică mulţumirea... care... care..- 

Kin-Fo visa deja cu ochii închişi, şi ar fi adormit blând dacă 
n-ar fi simţit un fel de gâdilitură în mâna dreaptă. 

Instinctiv, degetele i se strânseră şi simţiră un corp 
rotund. 

Kin-Fo nu se putea înşela, un baston de bambu lunecase 
în mâna-i dreaptă, şi, în acelaş timp auzi cuvintele acestea 
pronunţate cu un ton resemnat: 

-Când va vrea domnul! 

Kin-Fo se ridică şi, cu un gest natural, strânse băţul 

Sun era în faţă-i, şi, plecat pe jumătate în postura unui 
pacient sprijinit cu o mână de perete, ţinea în cealaltă o 
scrisoare. 

-In sfârşit, iată-te! zise Kin-Fo. 

- Ai, ai, ya! răspunse Sun. Nu-mi aşteptam stăpânul decât 
la priveghiul al treilea! Când va vrea domnul! 

Kin-Fo aruncă jos bastonul. Sun, oricât de galben era el, 
natural, păli totuşi mai mult! 

Dacă tu întorci spatele fără vreo altă explicaţie, zise 
stăpânul, e că meriţi mai mult decât atât! Ce este? 

- Scrisoarea aceasta... 

- Vorbeşte! strigă Kin-Fo strângând scrisoarea data de 
Sun. 

- Am uitat din nebăgare de seama să v-o dau înainte de a 
pleca la Canton! 

- Opt zile întârziere, ticălosule! 

- Am greşit, stăpâne! 


căruia corespondentul din San-Francisco vroia de bună 
seamă să atragă atenţia clientului său din Shang-Hai. 

Kin-Fo luă atunci scrisoarea de la început şi o citi de la 
primul până la ultimul rând, nu fără un anumit sentiment de 
curiozitate care surprindea din parte-i. 

O clipă sprâncenile-i se încruntară; dar un zâmbet 
dispreţuitor i se schiţă pe buze când termină lectura. 

Se ridică, făcu câţiva paşi prin cameră, şi se apropie un 
moment de tubul acustic care îl punea în legătură directă cu 
Wang. Duse chiar pâlnia la gură şi fu pe punctul de a suna dar 
se răzgândi, lăsă să-i cadă firul de cauciuc şi se reîntoarse pe 
divan. 

„Bah! făcu el. 

întreg Kin-Fo era -n acest cuvânt. 

„Şi ea! murmură el. Este ea într-adevăr mai interesată ca 
mine în toate astea! 

Se apropie de o măsuţă de lac pe care se afla o caseta 
prelungă, artistic cizelată. Dar, în momentul de a o deschide, 
mâna sa se opri. 

-Ce-mi spunea ultima ei scrisoare? murmură el. 


Şi, în loc de a ridica acoperământul casetei, apăsă pe un 
resort fixat la una din extremităţi. 

Curând, o voce blândă se auzi: 

-Dragul meu frate mai mare! Sunt pentru tine ca floarea 
de Mei-hua în prima lună, ca floarea de cais în a doua, ca floarea 
de piersic în a treia. Scumpă inimă de piatră nestemată, ţie, de 
mii, de zeci de mii de ori bună ziua! 

Era glasul unei tinere femei, căreia fonograful îi repeta 
drăgăstoasele vorbe. 

-Biată surioară micuță! zise Kin-Fo. 

Apoi, deschizând caseta, scoase din aparat hârtia dungată 
cu tăeturi care reproducea inflexiunile îndepărtatei voci, şi o 
înlocui prin alta. 

Fonograful era pe atunci în aşa măsură perfecţionat ca era 
deajuns să vorbeşti cu glas tare pentru ca membrana să fie 
impresionată şi ca ruloul, mişcat printr-un mecanism de 
ceasornic, să înregistreze cuvintele pe hârtia aparatului. 

Kin-Fo vorbi apoi aproape un minut. Cu vocea sa, 
întotdeauna calmă, nu s-ar fi putut recunoaşte sub ce impresie, 
de bună dispoziţie sau de tristeţe, îşi formula gândirea. 

Trei sau patru fraze, nimic mai mult, iată tot ce spuse Kin- 
Fo. Dupa aceea opri mişcarea fonografului, scoase hârtia 
specială pe care acul învârtit de membrană săpase urme oblice, 
corespunzătoare vorbelor pronunţate, apoi, punând hârtia într- 
un plic, pe care îl lipi, scrise de la dreapta la stânga adresa de 
mai jos: 

D-nei LE-U 

Aleea Sa-Cua PEKING 

Dădu ordin ca scrisoarea să fie dusă imediat la poştă. 

O oră după aceea, Kin-Fo dormea în linişte, strângând în 
braţe  „ciu-ju-jeu”-ul său, un fel de pernă de bambu care 
păstrează în paturile chineze o temperatură potrivită. 

CAPITOLUL Y 

Unde Le-u primeşte o scrisoare pe care n-ar fi vrut s-o 
primească 

-N-ai încă vreo scrisoare pentru mine? 

- Hm, nu, doamnă! 

- Ce lung îmi pare timpul, bătrână mamă! 

Astfel vorbea pentru a zecea oară pe zi, încântătoarea Lé- 
u în budoarul său din aleea Sa-Cua din Peking. Bătrâna mamă, 


care îi răspunsese şi pe care o numea aşa cum sunt numite de 
obicei în China servitoarele de o vârstă res- pectabilă, era 
mahmura şi nesuferita domnişoară Nan. 

Le-u se măritase la optsprezece ani cu un literat de primul 
grad care colabora la faimosul Sse-Ku-Tsuan-Su?. Acest savant 
era de două ori mai în vârstă ca ea şi muri la trei ani după 
nepotrivita lor unire. 

Tânăra văduvă era dar singură pe lume când nu împlinise 
încă douăzeci şi unul de ani. Kin-Fo o văzu într-o călătorie făcută 
la Peking cam în vremea aceea. Wang, care o cunoştea, atrase 
atenţia nepăsătorului său elev asupra acestei fermecătoare 
fiinţe. Kin-Fo se lăsă legănat blând de gândul de a schimba felul 
vieţei sale, devenind soţul frumoasei văduve. Lé-u nu fu 
indiferentă propunerei făcute de el. Şi iată cum căsătoria, 
hotărâtă spre cea mai mare satisfacţie a filosofului, urma să fie 
celebrată îndată ce Kin-Fo, după ce va fi luat la Shang-Hai 
dispoziţiunile necesare, se va reîntoarce la Peking. 

Nu e obişnuit în Cerescul Imperiu ca văduvele să se mărite 
din nou, - şi nu pentru că ele nu ar dori aceasta, ca consurorile 
lor din ţinuturile occidentale, dar pentru că dorinţa lor găseşte 
puţini aderenţi. Dacă Kin-Fo face excepţie la regulă, e că el era, 
după cum se ştie, un original. Lé u, remăritată, e drept, nu ar 
mai fi avut dreptul să treacă pe sub pa-lusa, arcuri 
comemorative pe cari împăratul le ridică uneori în cinstea 
femeilor, - celebre prin fidelitatea lor faţă de bărbaţii defuncţi. 
Astfel era, de pildă, văduva Sung care nu mai vroi să părăsească 
niciodată mormântul soţului său, văduva Kung-King care îşi tăie 
un braţ, văduva Yen- Ciang care se desfigură în semn de durere 
conjugală. Dar Lé-u gândea că are altceva mai bun de făcut cu 
cei douăzeci de ani ai săi. Ea avea să reia viaţa de supunere aşa 
cum e soarta femeii în familia chineză, să renunţe a vorbi de 
cele ce se petrec în afară, să se conformeze preceptelor cărţii Li- 
nun asupra virtuţilor caznice şi ale cărţii Nei-tso- pien asupra 
datoriilor căsătoriei, să regăsească, în sfârşit, acea consideraţie 
de care se bucură soţia, care, în clasele de sus, nu e deloc 
sclava, cum se crede în genere. De asemeni, Lé-u, inteligentă, 
instruită, înțelegând ce loc ar fi ocupat în viaţa bogatului blazat, 


2 Această lucrare, începută la 1773, .care trebuie să aibă o sută şai- zoci mii 
volume, nu este până îa prezent decât la cifra şaptezeci şi nouă mii, şapte sute 
treizeci şi nouă. 


şi simțindu-se atrasă spre el din dorinţa de a-i arăta că fericirea 
există şi aici, se împăcase cu totul faţă de noua-i soartă. 

Când murise, savantul lăsase tinerei văduve o situaţie 
materială potrivită. Casa din aleea Şa-Cua era ca atare modestă. 
Nesuferita Nan servea la toate, dar Lé-u se învățase cu felul ei 
de a fi şi care nu e surprinzător la servitoarele din Imperiul 
Florilor. 

Tânăra femeie stătea de preferinţă în budoar. Mobila ei 
părea foarte simpla, aşa cum nu o au bogaţii care pentru două 
luni soseau din Shang-Hai. 

Câteva tablouri atârnau pe pereţi, între altele o 
capodoperă a vechiului pictor Huan-Tse-Nen?, care ar fi atras 
atenţia cunoscătorilor în mijlocul acuarelelor specific chinezeşti, 
cu cai verzi, câini violeţi şi arbori albaştri, datorite câtorva artişti 
moderni. Pe o masă de lac se desfăşurau, asemeni unor fluturi 
cu aripile întinse, evantalii provenite de la celebra şcoală din 
Swatow, împletituri de bambu, aşezate la ferestre, nu lăsau să 
străbată decât o lumină îndulcită, pulverizând, pentru a zice 
astfel, razele soarelui. Un splendid paravan complecta curioasa 
ornamentaţie a budoarului. 

-Nici o scrisoare, Nan? 

- Ei, nu, doamna, nu încă! 

Încântătoare femeie era Le-u. Frumoasă, chiar pentru 
ochii europenilor, albă, nu galbenă, ea avea ochii blânzi, abia 
prelungiţi în spre tâmple, părul negru împodobit cu câteva flori 
de piersic, dinţii mici şi albi, sprâncene abia estompate cu un fin 
tuş de China. 

In ce priveşte toaleta, nimic mai simplu şi mai elegant. 

Dar picioarele ei? Oh, picioarele ei erau mici, nu ca urmare 
a acelui obicei de diformaţie barbară ce tinde, din fericire, să se 
piardă, dar pentru că natura i le făcuse astfel. Moda aceea 
durează de şapte sute de ani şi ea se datoreşte probabil câtorva 
prințese urâte. Acum din zece chineze nu sunt nici trei cari să se 
supună din prima vârstă acestor operaţiuni dureroase ce duc la 
diformarea piciorului. 


3 Renumele marilor «artişti s'a transmis ] deşi anecdotice, nu sunt mai puţin demne 
exemplu, că în secolul al Ill-lea, ua pictor Tsao-Puh-Ving, sfârşind un paravan pentru 
împărat, se amuză pictând ici colo câteva muşte şi avu satisfacția sâ vadă pe 


Majestatea Sa luând batista pentru a le goni. 
J. Thompson (Voiaj în China) 


-Nu e cu putinţă ca azi să nu fi sosit o scrisoare! zişe iarăş 
L&-u. Vezi dar, măicuţă. 

- Am tot văzut! zise fără respect domnişoara Nan, ieşind 
în bombăneli din camera. 

L&-u vroi să lucreze pentru a se distra puţin. Însemna însă 
a se gândi tot la Kin-Fo, fiindcă lui îi broda o pereche din acei 
ciorapi de stofă a căror confecţionare e rezervată aproape 
numai femeilor în căzniciile chineze, indiferent de clasa din care 
fac parte. 

Dar lucrul îi căzu în curând din mână. Se ridică, luă dintr-o 
bombonieră două sau trei pastile pe care le sparse în dinţii ei 
micuţi, şi deschise o carte, „Nushun”, cod de instrucţiuni cu care 
orice femee trebuie să-şi facă lectura obişnuită. 

„De vreme ce primăvara e pentru muncă sezonul potrivit, 
de vreme ce răsăritul e momentul cel mai frumos al zilei. 

-Sculaţi-vă de dimineaţă, nu vă lăsaţi târite de lenea 
somnului. 

„îngrijiţi dudul şi cânepa. 

„Țeseţi cu hărnicie mătasa şi bumbacul. 
„Virtutea femeilor stă în muncă şi în economie. 
„Vecinii vă vor lăuda”. 

HRN jil | 


Cartea se închise curând. Drăgăstoasa Lé-n nu se mai 
gândea la ceea ce citea. 

-Unde e el? se întrebă ea. Trebuia să meargă la Canton! S- 
o fi reîntors la Shang-Hai? Când va sosi la Peking? Vină-i în 
ajutor, zeiţă Koanin!a. 

Astfel grăia îngrijata femee. Apoi ochii săi se plimbară 
distraţi pe o faţă de masă, alcătuită artistic din mii de bucățele 
împreunate, un fel de mozaic de stofă, de modă portugheză, pe 
care era desenat răţoiul mandarin şi familia sa simbolizând 


credinţa. In sfârşit, se apropie de un răsad şi culese o floare la 
întâmplare. 

„Ah! zise ea, na e floarea de salcie verde, emblema 
primăverei, a tinereţei şi a voioşiei! E crisantema galbenă, 
emblema toamnei şi a tristeţe! 

Vroi să se smulgă neliniştei care, acum, o învăluia cu totul. 
Chitara sa era acolo, degetele îi lunecară pe coarde, buzele-i 
murmurară primele cuvinte ale cântecului „Mâini înlănţuite”, dar 
nu mai putu continua. 

-Scrisorile lui, gândea ea, nu intîrziau niciodată! Le citeam 
cu sufletul mişcat! Ba nu, în locul rândurilor care nu se adresau 
decât ochilor mei, era glasul lui însuşi pe care îl puteam auzi! 
Aparatul acesta îmi vorbea ca şi când el era lângă minei. 

Şi Le-u privea la fonograful aşezat pe mesicioara de lac, 
asemănător celui de care se servea Kin-Fo la Shang-Hai. Ambii 
se puteau dar auzi, sau mai bine zis, îşi puteau auzi vocile cu 
toată distanţa ce-i despărţea... Dar azi, ca şi zilele trecute, 
aparatul rămânea mut şi nu mai spunea nimic din gândurile 
celui absent. 

In acest moment servitoarea intră. 

-lată scrisoarea d-voastră, zise ea. 

Şi Nan ieşi după ce îi dădu un plic francat din Shang-Hai. 

Un zâmbet se schiţă pe buzele tinerei femei. Ochii îi luciră 
mai viu. Desfăcu plicul, grabnic, fără să-l contempleze cum 
avea obiceiul. 

Plicul nu conţinea o scrisoare, ci una din hârtiile cu 
trăsături oblice care, potrivită la aparatul fonografic, reproduce 
toate inflexiunile vocii omeneşti. 

-Ah! ce bine îmi pare! strigă bucuroasă Lé-u. Îl voi auzi, cel 


puţin 


£” A 


Hârtia fu aşezată pe roloul fonografului care, la o mişcare, 
începu să se învârtească, şi Le-u, apropiind urechea, auzi o voce 
bine cunoscută spunându-i: 

-Surioară, ruina a împrăştiat bogăţiile mele, precum vântul 
de est împrăştie frunzele îngălbenite ale toamnei. Nu vreau sa 
făptuiesc o ticăloşie asociindu-te mizeriei mele. Uită pe cel lovit 
de zece mii de nenorociri . 

Deznădăjduitul tău Kin-Fo”. 


Ce lovitură pentru biata femeie! O viaţă mai amară decât 
amara genţiană o aştepta de acum. Da! Vântul prăvălea 
ultimele ei speranţe odată cu avutul celui iubit! Dragostea pe 
care Kin-Fo i-o purta se dusese deci pentru totdeauna! 

Prietenul său nu credea decât în fericirea pe care o dă 
bogăţia! Ah! biata Le-u! Ea părea acum asemeni unui zmeu al 
cărui fir se rupe şi cade sfâşiat la pământ! 

Nan, chemată, intră în camera, înălţă nepăsătoare din 
umeri şi-şi transportă stăpâna în „hangul” sau. Dar, oricât de 
încălzit era, grozav de friguros i se păru bietei Lé-u culcuşul! 
Grozav de lungi îi părură cele cinci priveghiuri ale nopţii 
petrecute în chinuri! 

CAPITOLUL VI 


Care va da, poate, cititorului dorinţa de a face o plimbare 
prin birourile „Centenarului” 

A doua zi, Kin-Fo, al cărui dispreţ pentru lucrurile acestei 
lumi nu se desminţi un moment, ieşi singur din locuinţa sa. Cu 
mersu-i măsurat cobori malul drept al Creek-ului. Ajuns la podul 
de lemn care face legătura între concesiunea engleză şi cea 
americană, traversă râul îndreptându-se spre o clădire cu 
aparenţa destul de frumoasă, ridicată între mănăstirea 
misiunilor şi consulatul Statelor-Unite. 

Pe frontonul clădirei se desprindea o placă de arama cu 
inscripţia următoare : 

CENTENARUL 

Companie de asigurări pe viaţă Capital garantie; 20 
milioane dolari Agent principal : William J. Bldnlph 

Kin-Fo împinse uşa şi intră într-un birou despărţit în două 
compartimente printr-o balustradă. Câteva scoarţe, cărţi cu 
legătura de metal, o casă americană cu secret, două sau trei 
mese la care lucrau funcţionari ai agenţiei, un birou complicat, 
rezervat onorabilului d. William J. Bidulph, - iată mobilierul 
localului ce părea că aparţine unei case din Broadway, şi nu unei 
locuinţe clădite pe malurile Wusung-ului. 

William J. Bidulph era agentul principal în China al 
companiei de asigurări pe viaţă şi în contra incendiului, cu sediul 
social la Chicago. Centenarul, - un titlu bun ce trebuia să atragă 
clienţii, - Centenarul, renumit îu Statele-Unite, poseda sucursale 
şi reprezentanţi în cele cinci părţi ale lumii. Făcea treburi 
enorme, excelente, mulţămită statutelor sale, nespus de 
îndrăsneţ şi liberal redactate, autorizând orice fel de asigurări. 

Astfel, fii cerului începeau a călca pe urmele curentului 
modern care umple lăzile companiilor în genul de mai sus. Un 
mare număr de case din Imperiul de mijloc erau garantate 
pentru caz de incendiu, iar contractele de asigurare în caz de 
moarte, cu multiplele combinaţiuni ce comportă, conţineau 
numeroase semnături chineze. Firma Centenarului se afla dar 
pe frontoanele porţilor shaughaiene şi, între altele, pe stâlpii 
bogatei locuinţi a iui Kin-Fo. Aşa dar, nu din dorinţa de a se 
asigura contra incendiului, făcea acum o vizită discipolul iui 
Waug onorabilului William J. Bidulph. 

„Domnul Bidulph? * întrebă el intrând. 


William J. Bidulph se afla acolo, „în persoană”, ca un 
fotograf ce operează singur, totdeauna la dispoziţia publicului, 
un om de cincizeci ani, îmbrăcat în negru, corect, cu cravată 
albă, cu aeru-i specific american. 

„Cui am onoarea să vorbesc? întrebă William).Bidulph. 

- Domnului Kin Fo, din Shang-Hai. 

- D. Kin-Fo L. unul din clienţii Centenarului poliţa numărul 
douăzeci şi şapte de mii două sute... 

- El însuşi. 

- AŞ fi fericit, domnule, să aveţi nevoie de serviciile mele. 

Aş dori să vă vorbesc în particular, răspunse Kin-Fo. 

Conversaţia între cele două persoane trebuia să urmeze 
cu atât mai uşor cu cât William J. Bidulph vorbea tot aşa de bine 
limba chineză ca şi Kin-Fo, engleza. 

Bogatul chinez fu deci introdus cu respectul ce i se datora 
într-un cabinet căptuşit cu tapiserii grele, şi închis cu uşi duble, 
unde s-ar fi putut complota şi răsturnarea dinastiei Tsing fără 
teamă de a fi auziţi. 

-Domnule, zise Kin-Fo îndată ce se aşezară comod în faţa 
unui cămin încălzit cu gaz, a-şi dori să tratez cu Compania d- 
voastră asigurând decesul meu cu o sumă ce vă voi indica 
numaidecât. 

- Domnule, răspunse William J. Bidulph, nimic mai simplu. 
Două semnături, a dv. şi a mea, dedesubtul unei poliţe şi 
asigurarea va fi gata după câteva formalităţi preliminare. Dar, 
domnule, permiteţi-mi această întrebare... Aveţi desigur dorinţa 
de a nu muri decât la o vârstă foarte înaintată, dorinţă naturală, 
de altfel? 

- Pentru ce? întrebă Kin-Fo. De cele mai adesea ori, 
asigurarea pe viaţa arată la asigurat teama de o moarte prea 
apropiată... 

- Oh! domnule! răspunse William J. Bidulph cu aerul cel 
mai serios din lume, această teamă nu o au deloc clienţii 
Centenarului! Numele său nu probează aceasta? A te asigura la 
noi e a lua un certificat de viaţă îndelungată! Vă cer iertare, dar 
e rar ca asiguraţii noştri să nu depăşească suta de ani... rar... 
foarte rar!... In interesul lor noi ar trebui 

le luăm viaţa! Astfel, facem treburi superbe! Deci, vă 
previn, domnule: a vă asigura la Centenar, e pe jumătate sigur 
că îl atingeti. 


- Ah! făcu liniştit Kin-Fo privind cu ochii săi tăioşi pe 
William J. Bidulph. 

Agentul companiei, grav ca un ministru, n-avea nicidecum 
aerul că glumeşte. 

- Orice ar fi, reluă Kin-Fo, doresc să mă asigur pentru două 
sute de mii dolari *. 

- Să zicem, dar, un capital de două sute de mii dolari, 
răspunse Wiliam J. Bidulph, 

Şi scrise într-un carnet suma aceasta a cărei importanţă, îl 
lăsă rece. 

Şi pentru ce primejdii vreţi să vă asiguraţi, scumpul meu 
domn? 

- Pentru toate. 

- Riscurile călătoriei pe pământ sau pe mare, şi cele ale 
călatoriei dincolo de graniţele Cerescului Imperiu? 

- Da. 

- Riscurile condamnării judiciare? 

- Da. 

- Riscurile duelului? 

- Da. 

- Riscurile serviciului militar? 

- Da. 

- Atunci taxele vor fi foarte ridicate. 

- Voi plăti cât va trebui. 

- Fie. 

- Dar, adăugă Kin-Fo, este un alt risc, foarte important de 
care nu-mi vorbiţi. 

- Care? 

- Sinuciderea. Credeam că statutele Centenarului permit 
deasemeni asigurarea pentru sinucideri. 

- Perfect, domnule, perfect, răspunse William J. Bidulph, 
care îşi freca mâinile. E şi în asta o sursă de superbe câştiguri 
pentru noi! înţelegeţi desigur că clienţii noştri sunt, în genere, 
oameni care ţin la viaţă şi că acei care, printr-o prudenţă 
exagerată, se asigură pentru sinucidere, nu se omoară 
niciodată. 

- N-are aface, răspunse Kin-Fo. Pentru motive personale 
doresc să mă asigur şi de acest risc. 

- Dorinţa d-voastră, dar taxa va fi considerabilă! 


4 Un milion dc franci. 


- Vă repet că voi plăti tot ce va trebui. 

- Inţeles. - Să zicem dar, spuse William J. Bidulph 
continuând să scrie în carnet, riscuri pentru mare, călătorie 
sinucidere... 

- Şi, în aceste condițiuni, la cât se va urca prima de plată? 
întrebă Kin-Fo. 

- Scumpul meu domn, răspunse agentul principal, primele 
noastre sunt fixate cu preciziunea matematică de care 
Compania e mândră. Ele nu mai sunt bazate, ca altă dată, pe 
tabelele lui Duvillars. Il ştiţi pe Duvillars? 

- Nu, nu-1 cunosc pe Dwvillars. 

- Un statistician remarcabil, dar vechi.. aşa de vechiu ca, 
de altfel, şi moartea sa. In vremea când el stabili faimoasele-i 
tabele, care servesc încă de scară pentru prime celor mai multe 
companii europene, foarte înapoiate, mijlocia vieţei era 
inferioară celei ce e acum graţie progreselor de tot felul. Noi ne 
bazăm, deci, pe o mijlocie mai ridicată şi, prin urmare, mai 
favorabilă asiguratului care plăteşte mai puţin şi trăieşte mai 
mult... 

- La cât se ridică prima mea? reluă Kin-Fo, dornic de a 
scurta pălăvrăgeala agentului care nu pierdea nici o ocazie de a 
face reclamă Centenarului. 

- Domnule, răspunse William J. Bidulph, a-şi putea să am 
indiscreţia de a întreba care e vârsta d-voastră? 

- Treizeci şi unu ani. 

- Ei bine, la treizeci şi unu de ani, dacă n-ar fi să vă 
asiguraţi decât pentru riscurile obişnuite, aţi fi plătit oricărei alte 
companii optzeci şi trei la sută. Dar la Centenarul aceasta nu va 
fi decât de şaptezeci, ceia ce va face anual, la un capital de 
două sute mii dolari, cinci mii patru sute dolari. 

- Şi în condiţiunile în care doresc eu? zise Kin-Fo. 

- Asigurându-vă pentru toate riscurile, inclusiv sinuciderea 

- Mai ales sinuciderea. 

- Domnule, răspunse cu un ton amabil William J. Bidulph 
după ce consultă o tabelă imprimată pe ultima pagină a 
carnetului său, nu putem lăsa pentru aceasta mai jos de 
douăzeci şi cinci la sută. 

-Ceia ce va face? ... 

- Cincizeci mii dolari. 


- Şi cum trebuie vărsată cota? 

- întreagă sau divizată pe luni, după voia asiguratului. 

- Cât va reveni pentru primele două luni? ... 

- Opt mii trei sute treizeci şi doi dolari care, dacă ar fi 
vărsaţi astăzi 30 Aprilie, scumpul meu domn, v-ar pune până la 
lunie ale acestui an. 

- Domnule, zise Kin-Fo, aceste condițiuni îmi convin. lata 
cota pentru primele două luni. 

Şi puse pe masă un teanc de dolari în bancnote pe care îl 
scoase din buzunar. 

- Bine domnule... foarte bine! răspunseWilliam J. Bidulph. 
Dar înainte de a semna poliţa e o formalitate de împlinit. 

- Care? 

- Trebuie să primiţi vizita medicului Companiei. 

- La ce bun vizita aceasta? 

- Pentru a constata dacă sunteţi solid constituit, dacă n- 
aveţi vreo boală organică de natură a vă scurta viaţa, dacă ne 
daţi, în sfârşit, garanţii de lungă existenţă. 

- La ce bun! de vreme ce eu mă asigur chiar pentru duel 
şi sinucidere, observă Kin-Fo. 


- Ei, scumpul meu domn, răspunse William J. Bidulph, 
zâmbind mereu, o boală al cărei germene l-aţi avea şi care v-ar 
da gata în câteva luni, ne-ar costa frumuşel două sute mii de 
dolari! 

- Sinuciderea mea v-ar costa la fel, bănuiesc! 

- Scumpe domn, răspunse amabilul agent principal, 
atingând uşor mâna lui Kin-Fo, am mai avut onoarea de a va 
spune că mulţi din clienţii noştri se asigură pentru sinucidere, 
dar că nu se sinucid niciodată. De altfel, noi nu suntem opriţi de 
a-i supraveghea... Oh, cu cea mai mare discreţie! 

- Da? 

- Adaug, ca o remarcă a mea, că din toţi clienţii 
Centenarului, aceştia sunt cei care plătesc mai îndelungat timp 
cotele. Haide, între noi fie zis, pentru ce s-ar sinucide bogatul 
domn Kin-Fo! 

- Şi pentru ce bogatul domn Kin-Fo s-ar asigura? 

- Oh! răspunse William J. Bidulph, pentru a avea siguranţa 
de a trăi foarte mult, în calitatea sa de client al Centenarului! 

Nu era de discutat mai mult cu agentul principal al 
celebrei companii. Acesta părea aşa de sigur de ceia ce spunea! 

- Şi acum, adăogă el, în folosul cui va fi făcută asigurarea 
de două sute mii dolari? Cine va fi beneficiantul contractului? 

- Vor fi doi beneficianţi răspunse Kin-Fo. 

- Cu părţi egale? 

- Nu, cu părţi inegale. Unul pentru cincizecii mii, altul 
pentru o sută cincizeci mii. 

- Vrasăzică, pentru cincizeci mii, domnul... 

- Wang. 

- Filozoful Wang? 

- Chiar el. 

- Şi pentru o sută cincizeci mii? 

- Doamna Lé-u, din Peking. 

- Din Peking, adăogă William J. Bidulph sfârşind de scris 
ambele nume în carnet. Apoi reluă : 

- Care e vârsta doamnei Le-u? 

- Douăzeci şi unu de ani, răspunse Kin-Fo. 

- Oh! făcu agentul, iată o doamnă tânără care va fi foarte 
bătrână când va intra în posesiunea capitalului asigurat! 

- De ce, mă rog? 


- Pentru ca veţi trai mai mult de o sută de ani, scumpul 
meu domn. Dar filozoful Wang? 

- El are cincizeci şi cinci de anii 

- Ei bine, acest om cumsecade nu va moşteni nimic! 

- Rămâne de văzut, domnule. 

- Domnule, răspunse William J. Bidulph, dacă a-şi fi la 
cincizeci şi cinci de ani moştenitorul unui om de treizeci şi unu 
care trebuie să moară la o sută, n-aşi mai avea naivitatea să 
contez pe moştenirea aceasta. 

- Sluga d-voastră, domnule, zise Kin-Fo îndreptându-se 
spre uşa cabinetului. 

- A d-voastră, răspunse onorabilul William J. Bidulph, 
înclinându-se în faţa noului client al Centenarului. 

A doua zi medicul Companiei făcu vizita reglementară lui 
Kin-Fo. „Corp de fier, muşchi de oţel, plămâni straşnici44, zicea 
raportul. 

Nimic nu împiedica Compania să trateze cu un asigurat 
aşa de solid construit. 

Poliţa fu, prin urmare, semnată, de o parte, de Kin-Fo în 
profitul tinerei văduve şi al filozofului Wang, iar de partea 
cealaltă de William J. Bidulph ca reprezentant al Companiei. 

Nici Le-u şi nici Wang, în afară de împrejurări neprevăzute, 
nu aveau să afle nimic din ceea ce Kin-Fo făcuse pentru ei, până 
în ziua când Centenarul ar fi fost pus în poziţia de a le înmâna 
capitalul asigurat, ultima generozitate a ex- milionarului. 

CAPITOLUL VIL 

Care ar fi foarte trist, dacă n'ar fi vorba de fapte şi 
moravuri specifice Cerescului Imperiu 

Indiferent de ce ar fi putut spune şi gîndi onorabilul Willian 
J. Bidulph, fondurile Centenarului erau cât se poate de serios 
amenințate. In definitiv, planul lui Kin-Fo nu era ca al celor care, 
odată hotărîrea luata, tărăgănesc la infinit executarea sa. 
Complect ruinat, elevul lui Wang hotărise formal să sfârşească 
cu o existenţă care nu-i oferise, nici chiar în timpul bogăției sale, 
decât plictiseală şi tristeţe. 

Scrisoarea înmânată de Sun, cu o întârziere de opt zile, 
venea din San-Francisco. Ea arăta suspendarea plăţilor la Banca 
Centrală Californiană. Or, avutul lui Kin-Fo era compus în 
totalitate aproape, din acţiuni ale acestei celebre bănci, - aşa de 
solidă până atunci. Dar nu mai existau motive de tăgadă. Oricât 


de necrezută ar fi putut părea această noutate, ea era din 
nefericire prea adevărată. Suspendarea plăţilor de către Banca 
Centrală Californiană era confirmată de gazetele sosite la 
Shang-Hai. Falimentul fusese pronunţat, şi el ruina cu totul pe 
Kin-Fo. 

De fapt, în afară de acţiunile la această bancă, ce-i 
rămânea? Nimic, sau aproape nimic. Locuinţa sa din Shang- Hai, 
a cărei vânzare era irealizabilă aproape, nu i-ar fi procurat decât 
foarte insuficiente resurse. Cele opt mii dolari vărsate ca primă 
cotă la Centenarul, câteva acţiuni ale Companiei de vapoare din 
Tien-Tsin, - iată tot avutul său acum- 

Un Occidental, un Francez sau Englez, s-ar fi comportat 
înţelept cu această existenţă nouă, încercând să-şi refacă viaţa 
prin muncă. Un Fiu al Cerului trebuiea să se creadă în drept a 
gândi şi acţiona cu totul altfel. Moartea voluntară şi-o alesese 
Kin-Fo, adevărat chinez, ca mijloc de a ieşi din încurcătură, fără 
şovăială de conştiinţă şi cu acea tipică indiferenţă a rasei 
galbene. 

Chinezul n-are decât curaj pasiv, dar posedă acest curaj în 
gradul cel mai înalt. Nepăsarea sa pentru moarte este într- 
adevăr extraordinară. Bolnav, el o doreşte fără ezitare. 
Condamnat, în mâinele călăului chiar, el nu manifestă nicio 
teamă. Execuţiunile publice, aşa de repetate, vederea oribilelor 
suplicii pe care le comportă codul penal în Cerescul Imperiu, au 
obişnuit de mult pe Fiii Cerului cu ideea de a părăsi fără regret 
bunurile acestei lumi. 

Astfel, nu va fi de mirare ca, în orice familii, acest gând al 
morţii să fie la ordinea zilei şi să facă obiectul celor mai multe 
discuţiuni. El nu lipseşte din cel mai obişnuit act al vieţii. Cultul 
strămoşilor se întâlneşte chiar şi la cei mai nevoiaşi oameni. Nu 
e locuinţă bogată unde să nu fie rezervat un fel de sanctuar 
familiar, nu e o colibă mizerabilă unde să nu fie păstrat un colţ 
străbunilor a căror amintire e celebrată din două în două luni. 
lată pentru ce găseşti la 

acelaşi magazin în care se vând paturi pentru copii şi 
panere de nuntă, un asortiment variat din sicriile care formează 
un articol curent în comerţul chinez. 

Cumpărarea unui sicriu e, prin urmare, una din 
constantele preocupări ale Fiilor Cerului. Mobilierul ar fi 
incomplect, dacă ar lipsi cosciugul din casa părintească. Fiul îşi 


face o datorie din a-l oferi tatălui său, in viaţă. E o mişcătoare 
dovadă de iubire. Cosciugul e depus într-o cameră specială. E 
împodobit, îngrijit şi, mai adeseori, când a primit rămăşiţa 
pământească a celui mort, el e păstrat vreme de ani îndelungaţi 
cu pioasă atenţie. Intr-un cuvânt, respectul pentru morţi 
alcătuieşte fondul religiei chineze şi contribue la strângerea 
legăturilor de familie. 

Prin urinare, Kin-Fo mai mult de cât oricare, datorită 
temperamentului sau, avea să îmbrăţişeze cu o linişte perfectă 
gândul de a pune capăt zilelor sale. Asigurase soarta 

celor două fiinţe cărora le nutrea dragoste. Ce poate 
regreta acum? Nimic. Sinuciderea nu-i putea pricinui nici o 
remuşcare. Ceia ce e o crimă în ţările civilizate ale Occidentului, 
nu-i decât un act legitim, pentru a zice astfel, în mijlocul acestei 
bizare civilizaţii a Asiei orientale. 

Hotărirea lui Kin-Fo era, dar, cu preciziune luată, şi nicio 
influenţa nu 1 ar fi putut determina să şi-o schimbe, nici chiar 
influenţa filozofului Wang. 

Mai mult, acesta nu ştia nimic despre planurile elevului 
său. Sun nu ştia mai mult şi nu remarcase decit un lucru, acela 
că, de la reîntoarcerea sa, Kin-Fo se arăta mai iertător pentru 
prostiile-i zilnice. 

Hotărit, spun, vedea că nu ar fi putut găsi un stăpân mai 
bun, iar preţioasa-i coadă tresălta acum pe spate cu o siguranţă 
renăscută. 

Un dicton chinez zice : 

„Pentru a fi fericit pe pământ trebuie să trăieşti la Canton 
şi să mori la Liao Céu”. 

La Canton, dealtfel, se găsesc toate bunătăţile vieţei, iar 
la Liao-Cen se fabrică cele mai bune cosciuge. 

Kin Fo nu putea să întârzie de a-şi comanda la o casă 
bună, ultimul pat de odihnă, în aşa fel ca să îl aibe la timp. A fi 
cum se cade culcat pentru somnul suprem, e preocuparea de 
totdeauna a Chinezului care ştie cum să trăiască. 

In acelaş timp, Kin-Fo cumpără un cocoş alb, al cărui rost 
e, după cum se ştie, sa încarneze spiritele care flutură, şi să 
prindă din zbor unul din cele şapte elemente care alcătuiesc 
sufletul chinez. 


Precum se vede, dacă elevul filozofului Wang se arăta 
indiferent pentru amănuntele vieţii, el nu era însă tot aşa pentru 
cele privitoare la moarte. 

Acestea îndeplinite, nu mai rămânea decât să redacteze 
programul funeraliilor sale. Deci, în ziua aceea chiar, o frumoasă 
pagină de hârtie, - aceia denumită hârtie de orez, dar la 
confecţionarea căreia orezul este cu totul absent, - primi 
ultimele dorinţi ale lui Kin-Fo. 

După ce lăsă tinerei văduve casa din Shang-Hai şi lui 
Wang un portret al împăratului Tai-ping pe care filozoful îl privea 
întotdeauna cu drag, - acestea bine înţeles în afară de 
capitalurile asigurate prin Centenarul, - Kin-Fo desemnă cu 
mână sigură ordinea şi drumul personajelor care trebuiau să 
asiste la înmormântarea sa. 

Mai întâi, în lipsa părinţilor pe care nu-i mai avea, urmau 
să figureze în capul cortegiului o parte din prietenii ce-i 
rămăseseră, toţi înveşmântaţi în alb, culoarea de doliu în 
Cerescul Imperiu. Dealungul drumului, până la mormântul 
ridicat de mult timp în câmpia Shang-Hai, va fi înşirat un cordon 
dublu de ciocili. In spatele primului grup de prieteni va merge o 
călăuză bătând din gong şi precedând portretul defunctului, 
culcat intr-un fel de scaun împodobit bogat. Ar fi apoi să vină un 
al doilea grup de prieteni, cei care trebuie să leşine la intervale 
regulate pe perne preparate de circumstanţă. In sfârşit, un ultim 
grup de tineri, adăpostit 

sub un polog albastru şi aurit, va semăna pe drum petece 
de hârtie alba, perforate la mijloc şi destinate a distruge spiritele 
rele care s-ar simţi tentate să se alătureze convoiului. 

După acestea ar urma să apară catafalcul, îmbrăcat în 
mătase violetă, brodat cu dragoni de aur şi purtat de cincizeci 
valeţi pe umeri, prin mijlocul unui dublu cordon de bonzi. Preoţii 
înveşmântaţi în halate cenuşii, roşii şi galbene, vor spune 
ultimele rugăciuni alternând glasul lor cu bubuitul gongurilor, cu 
hărmălaia flautelor, cu puternica fanfară a trompetelor lungi de 
şase picioare. 

La sfârşit de tot, trăsurile de doliu, drapate în alb, ar urma 
să închidă somptuosul convoi ale cărui cheltuieli trebuiau să 
absoarbă ultimele resurse ale importantului defunct. 

In definitiv, acest program nu avea nimic extraordinar. 
Multe înmormântări de această clasă se perindă pe străzile din 


Canton. Shang-Hai sau Peking, şi Fii Cerului nu văd în ele decât 
un natural omagiu adus persoanei celei ce nu mai e. 

La 20 Octombrie o lada expediată din Liao-Ceu, sosi pe 
adresa lui Kin-Fo la locuinţa lui din Shang-Hai. Ea conţinea, 
îngrijit învelit, sicriul comandat. Nici Wang, nici Sun, nici ceilalţi 
servitori nu găsiră că e loc de mirare. Repetăm, nu există chinez 
care să nu ţină să aibă, în viaţă fiind, patul în care va fi culcat 
pentru eternitate. 

Sicriul, o capodoperă a fabricantului din Liao-Ceu, fu 
aşezat în „camera strămoşilor”. Acolo, şters, cernit, lustruit, el 
ar fi avut să aştepte mult timp până când elevul filozofului Wang 
sa îl utilizeze... Nu trebuia totuşi să fie astfel. Zilele lui Kin-Fo 
erau numărate, ceasul se apropia ca el sa intre în rândul 
strămoşilor familiei. 

De altfel, în chiar seara aceea Kin-Fo hotărise definitiv să 
părăsească viaţa. 

O scrisoare a desnădăjduitei Le-u sosi în timpul zilei. 
Tânăra văduva punea la dispoziţia lui Kin-Fo puţinul ce-l 


avea. Avutul nu însemna nimic pentru ea căci îl iubea pe 
el! Ce îi trebuia lui mai mult! Nu vor şti ei să fie fericiţi şi într-o 
situaţie mai modestă? 


Răvaşul, pătruns de cea mai sinceră afecţie, nu putu 
schimba hotăririle lui Kin-Fo. 

„Moartea mea singură o poate ferici. Se gândea el. 

Rămânea de hotarit unde şi cum se va înfăptui actul 
suprem. Kin-Fo simţea un fel de plăcere în a schiţa aceste 
amănunte. El nădăjduia mult că în ultima clipă, o cât de 
trecătoare emoție va face să îi bată inima! 

In interiorul vilei se înălţau patru frumoase chioşcuri, 
decorate cu fantezia care caracterizează talentul decoratorilor 
chinozi. Ele purtau nume semnificative : Pavilionul „Fericire!” 
unde Kin-Fo nu intra niciodată ; pavilionul „Bogăţiei” pe care nu- 
| privea decât cu cel mai profund dispreţ ; pavilionul „Plăcerei” 
ale cărei porţi erau de mult închise pentru el ; pavilionul „Vieţei 
îndelungate” pe care hotărise să-1 dărâme! 

Pe acesta instinctul său îl alese. Hotări să se închidă aci, 
odată cu venirea nopţii. A doua zi îl vor găsi tot aci, fericit în 
braţele morţii. 

Acest punct decis, - cum va muri acum? Să îşi spintece 
pântecul ca un japonez, să se spânzure cu centura de mătase 
aeemeni  mandarinului, să-şi deschidă vinele într-o baie 
parfumată ca un epicurian al Romei antice? Nu. Aceste 
procedee aveau în primul rând ceva brutal, ceva desgustător 
pentru prietenii şi servitorii săi. 

Un grăunte sau două de opium, amestecat cu o otravă 
subtilă ar fi fost de ajuns pentru a-l face să treacă din această 
lume într-o alta, fără să îşi dea seama, purtat poate pe aripele 
unuia din acele visuri care transformă somnul trecător într-un 
somn veşnic. 

Soarele începea să coboare la orizont. Kin-Fo nu mai avea 
decât câteva ore de viaţă. Vroi să revadă pentru ultima oară 
câmpia Shang-Haiului şi malurile Huang-Poului pe care îşi 

purtase deseori plictiseala. Singur, fără a se fi văzut cu 
Wang în cursul zilei întregi, părăsi vila în care avea să se mai 
întoarcă odată, dar. din care nu va mai ieşi niciodată. 

Teritoriul englez, micul pod aruncat pe Creek, concesiunea 
franceză, fură străbătute de el cu acelaş mers indolent ce nu 
simţea nevoia să fie altfel nici în ceasul acesta suprem. Ocoli, pe 
cheiul ce prelungeşte portul indigen, zidurile Shang- Hatului 
până la catedrala romano-catolică a cărei cupolă domină 


cartierul meridional. Apoi, se întoarse la dreapta şi urcă liniştit 
drumul ce duce la pagoda Lung-Hao. 

O vastă şi netedă câmpie ce se întinde până spre 
înălțimile umbrite ce mărginesc valea din Min, imense şesuri 
mlăştinoase pe care se cultivă orezul. Ici şi colo, o reţea de 
canaluri, câteva sate mizerabile, două-trei fâşii semănate cu 
grâu. 

Câmpia, cultivată bogat, şi al cărei aspect nu putea mira 
pe un indigen, ar fi atras totuşi atenţia şi ar fi provocat poate 
repulsia unui străin. Pretutindeni, sicrie cu sutele. Şesul chinez, 
la marginea oraşelor, nu-i decât un vast cimitir. Morţii fac 
înconjurul teritoriului, tot aşa ca şi viii. 

Kin-Fo mergea fără a privi în jurul lui. Nu îi atrăseseră 
atenţia nici chiar cei doi străini, îmbrăcaţi europeneşte, ce îl 
urmăreau de la ieşirea din vilă. Nu îi văzu, deşi aceştia nu-l 
pierdeau un moment din vedere. Ei mergeau la câţiva paşi în 
urmă, mergând după Kin-Fo când acesta mergea şi oprindu-se 
când el făcea popas. Din când în când, schimbau anumite priviri, 
două sau trei cuvinte, şi aveau desigur sarcina să îl spioneze. 

După ce făcu un ocol al câmpiei, Kin-Fo se reîntoarse 
pentru a ajunge iar pe malurile râului. 

Cei doi copoi schimbară de asemeni drumul. 

Reîntorcându-se, Kin-Fo întâlni doi sau trei cerşetori cu 
înfăţişare păcătoasa, pe care îi milui. 

Mai departe încrucişară drumul câteva chineze creştine, 
din acelea atrase la această credinţă de surorile de caritate 
franceze. 

Kin-Fo le ajuta, 

Se însera. Reîntorcându-se pe lângă zidurile Shang- 
Haiului, o luă pe chei. 

Populaţia portului nu dormea încă. Strigăte şi cântece 
răsunau pretutindeni. 

Kin-Fo ascultă. li plăcea să ştie care vor fi ultimele cuvinte 
ce-i va fi dat să audă. 

Un pescar tânăr, mânându-şi luntrea în umbra apelor, 
cânta: 

Barca mea cu culori plăcute, 

Este gătită Cu mii şi zeci de mii de fiori. II aştept cu inima 
bătândă! Trebuie să se întoarcă mâine! Doamne, veghiază! 


Mâna ta Să îl ocrotească la întoarcere, Şi fă ca lungu-i drum Să 
se scurteze! 

tEI va reveni mâine! Şi eu, eu unde am să fiu mâine gândi 
Kin-Fo clătinând capul. Tânărul pescar reluă : 

El s-a dus departe de noi, 

îmi închipui, Până în ţările Manciurilor, Pană sub zidurile 
Chinei! Ah! Cum bătea adesea Inima mea când vântul Se 
deslănţuia şi urla lar el mergea înfruntând Furtuna! 

Kin-Fo ascultă şi nu zise nimic de data aceasta. Pcscarul 
sfârşi astfel : 

De ce ai nevoie să alergi După avuţie? 

Vrei să mori departe de mine? 

Uite-i a treia lună! 

Vino! Bonzul ne aşteaptă 

Pentru a ne uni pe vecie. 

Vino! Revino! Eu te iubesc atâta, Şi mă iubeşti şi tu/ 

„Da! Poate că bogăţia nu e totul în lume! murmură Kin-Fo. 
Totuş viaţa nu merită să fie trăital!u 

Peste o jumătate de oră, Kin-Fo reintra în locuinţa sa. Cei 
doi străini care îl urmăriseră până aici, trebuiră să se oprească. 

Liniştit,  Kin-Fo se  îndreptă spre chioşcul „Vieţei 
îndelungate”, deschise uşa, o închise apoi şi se găsi singur într- 
un salonaş luminat blând. 

Pe masa făcută dintr-o singură bucată de jad, se afla o 
casetă conţinând câteva boabe de opium combinate cu o otravă 
mortală. 

Kin-Fo luă două din aceste boabe, le introduse într-una din 
pipele de pământ ars de care se servesc fumătorii de opium şi 
fu gata s-o aprindă. 

„Ei, ce! zise el, nici o emoție în momentul de a adormi 
pentru vecie!” 

Şovăi un moment. 

„Nu! strigă el apoi, aruncând pipa care se sparse de 
parchet. Vreau această suprema emoție, chiar de n-ar fi cea 
aşteptată!... O vreau! O voi avea!” 

Şi, părăsind chioşcul, se îndrepta mai grăbit decât de 
obicei spre camera lui Wang. 

CAPITOLUL VIII. 

In care Kin-Fo face o propunere serioasă lui Wang şi 
pe care acesta o acceptă cu aceeaş seriozitate 


Filozoful nu se culcase încă, întins pe un divan, citea, 
ultimul număr al Gazetei din Peking. Când sprâncenele sale se 
încruntau era mai mult ca sigur că ziarul adresa cine ştie ce 
compliment dinastiei domnitoare de Tsing. 

Kin-Fo împinse uşa, intră în cameră, se aşeză pe un fotoliu 
şi, fără de ocol: 

- Wang, spuse el, vin să-ţi cer un serviciu. 

- Zece mii de servicii! răspunse filozoful lăsând să-i cada 
ziarul oficial. Vorbeşte, vorbeşte, fiul meu, vorbeşte fără teama, 
şi, orice ar fi, vei avea! 

- Serviciul pe care îl aştept, zise Kin-Fo, e din cele pe care 
un prieten nu-l poate face decât odată numai. 

- Despre ce-i vorba? 

- Wang, zise Kin-Fo, eu sunt ruinat. 

- Ah! ah! spuse filozoful cu tonul celui ce ar fi aflat mai 
curând o veste bună decât una rea. 

- Scrisoarea pe care am găsit o aici, la întoarcerea din 
Canton, reluă Kin-Fo, mă înştiinţează că Banca Centrală 
Californiană este în faliment. In afară de vilă şi de o mie de 
dolari cu care a-şi putea trăi abia o lună, două, nu îmi mai 
rămâne nimic. 

- Aşa dar, întrebă Wang după ce îşi privi atent elevul, nu 
îmi mai vorbeşte acum bogatul Kin-Fo? 

- Nu, ci bietul Kin-Fo pe care sărăcia nu-l mai îngrozeşte 
deloc. 

- Bun răspuns, fiul meu, zise filozoful sculându-se. Nu-mi 
voi mai pierde dar timpul ca să-ţi predic înţelepciunea. Până 
acum n-ai fi făcut decât să vegetezi fără gust, fără pasiune, fără 
lupte. Tu vei trăi de acuma Viitorul este 

schimbat! N-are însemnătate, - a spus Confucius şi după 
el Talmudul, - nenorocirile sunt totdeauna mai mici decât ne 
temem! Ne vom câştiga în sfârşit prin noi înşine orezul cel de 
toate zilele. Num-Sâmm ne spune : „In viaţă sunt urcuşuri şi 
coborâşuri. Roata Norocului se învârteşte fără încetare şi vântul 
primăverei e schimbător! Bogat sau sărac, să ştii să îţi faci 
datoria!” Să plecam de aci! 

Şi, într-adevăr, Wang, filozof practic, era gata să 
părăsească somptuoasa clădire. 

Dar Kin-Fo îl opri. 


- Am spus, reluă el, că sărăcia nu mă îngrozeşte, dar - 
adaog, - aceasta pentru că sunt hotărât să n-o guport deloc. 

- Ah! făcu Wang, tu vrei prin urmare... 

- Să mor. 

- Să mori? răspunse liniştit filozoful. Omul care e hotărât 
să sfârşească cu viaţa, n-o spune nimănui. 

- Aceasta ar fi fost deja fapt împlinit, reluă Kin-Fo cu un 
calm asemănător celui al filozofului, dacă n-aşi fî vroit ca 
moartea să îmi ofere cel puţin o primă şi ultimă emoție. Or, în 
momentul de a consuma una din acele grăunţe de opium pe 
care le ştii, inima îmi bătea aşa de încet, încât am aruncat 
otrava şi am venit la tine! 

- Vrei dar, prietene, să murim împreună? răspunse Wang 
zâmbind. 

- Nu, am nevoie ca tu să trăieşti! 

- Pentru ce? 

- Pentru a mă lovi cu propria ta mână! 

Wang nu tresări la această neaşteptată propunere. Dar 
Kin-Fo care îl privea cu atenţie văzu licărindu-i o lumină în ochi. 
Fostul rebel Tai-ping se trezea oare? Sarcina pe care elevul său 
i-o cerea nu găsea în el împotrivire? Trecuseră dar peste capul 
său optsprezece ani fără să-i înăbuşe instinctele sângeroase ale 
tinereţii? Nu se va opune fiului celui ce îl salvase? Va primi, fără 
de şovăire, să ridice viaţa 

celui ce nu o mai vroia? O va face aceasta, el, filozoful 
Wang? 

Dar licărirea se stinse, în curând. Wang îşi reluă aerul 
obişnuit de om de treabă, ceva mai serios, poate. 

Şi atunci, liniştindu-se : 

- Acesta e serviciul ce-mi ceri? zise el. 

- Da, reluă Kin-Fo, şi acest serviciu te va achita de tot ce 
ţi-ai putea închipui că datoreşti lui Ciung-Heu şi fiului sau. 

- Ce trebuie să fac? întrebă cu simplitate filozoful. 

- De azi până la 25 lunie, ziua douăzeci şi opta alunei 
şasea, înţelegi Wang, ziua când mi se va sfârşi cel de al treizeci 
şi unulea an de viaţă, - eu trebuie să fi încetat de a trăi! Trebuie 
să cad lovit de tine, fie prin faţă, fie pe la spate, ziua, noaptea, 
nu importă unde, nu importă cum, în picioare, aşezat, culcat, 
trezit, adormit, prin fier sau prin otravă! Trebuie ca fiecare din 
aceste optzeci mii minute din care se va compune viaţa mea în 


timpul celor cincizeci şi cinci de zile ce mai am încă, să 
însemneze gândul şi, nădajduiesc, teama că existenţa mea va 
sfârşi brusc! Trebuie să am în faţa mea aceste optzeci mii emoţii 
ca, în momentul când cele şapte elemente ale sufletului meu se 
vor risipi, să îmi pot spune: „In sfârşit, am trăit! 

Kin-Fo, contrar obiceiului său, vorbise cu oarecare 
înflăcărare. Se va remarca iarăşi că el fixase ultimul termen al 
existenţei sale cu şase zile înainte de expirarea poliţei. Se 
comporta ca un om prudent căci o întârziere a achitării unei noi 
cote la Centenarul ar fi fost de natură să îi pericliteze drepturile 
de asigurare. 

- Nu vei da înapoi din faţa datoriei ce ai de a mă lovi? 
întrebă Kin-Fo. 

Wang, cu un gest, arătă că el nu era omul care să 
şovăiască! Văzuse atâtea altele când lupta sub bandierele 
rebelilor! Dar adăgă, totuşi, ca omul care vrea să se asigure 
înainte de a se angaja : 


- Renunţi astfel la şansele ce ţi-a rezervat Adevăratul 
Stăpân de a ajunge la adânci bătrâneţe? 

- Renunţ. 

- Fără păreri de rău? 


- Fără păreri de rău! răspunse Kin-Fo. Să trăeişti mult! Să 
te asemeni unei bucăţi de lemn ce nu mai poate fi modelată! 
Bogat, nu o doream. Sărac, cu atât mai puţin! 

- Şi tânăra văduvă din Peking? zise Wang. Tu uiţi 
proverbul : floarea cu floarea, salcia cu salcia! Unirea a două 
inimi însemnează o sută de ani de primăvară... 

- Faţă de trei sute de ani de toamnă, de vară şi de iarnă! 
răspunse Kin-Fo înălţând din umeri. Lé-u, săracă, ar duce-o rău 
cu mine. Din contră, moartea mea îi asigură o avere. 

- Ai făcut tu aceasta? 

- Da, şi chiar tu, Wang, ai cincizeci mii dolari plasați jpe 
capul meu. 

- Ah! făcu cu simplitate filozoful, tu te-ai gândit la tot. 

- La tot, şi chiar la o problemă pe care nu mi-ai pus-o încă. 

- Şi ce anume? 

- Dar... primejdia de a fi urmărit după moartea mea 
pentru asasinat... 

- Oh! zise Wang, doar cei stângaci şi fricoşi se lasă a fi 
prinşi! De altfel care ar fi meritul pentru acest ultim serviciu 
dacă nu a-si risca nimic! 

- Nu, Wang! Prefer sa îţi dau complectă siguranţă în 
această privinţă. Nimeni nu se va gândi să te neliniştească! 

Şi, spunând acestea Kin-Fo se apropie de o masă, luă o 
foaie de hârtie şi, cu o mâna sigură, scrise următoarele rânduri : 

„M-am dat de bună voie morţii din dezgust şi oboseală de 
a mai trăi. 

Kin-Fo”. 

Şi dădu hârtia lui Wang. 

Filozoful o citi întâi încet apoi o reciti cu glas tare. O îndoi 
în urmă cu îngrijire şi o puse într-un carnet de note ce-l avea 
totdeauna la el. 

O a doua licărire îi străluci în priviri. 

-Este serios din partea ta? zise el privindu-şi fix elevul.- 

- Foarte serios. 

- Nu mai puţin şi din partea mea. 

- Deci, după 25 lunie voi mai trăi? ... 

- Nu ştiu dacă vei mai trăi în sensul în care îţi închipui, 
dar, cu siguranţă, vei fi mort! 

- Mulţumesc şi adio, Wang. 

- Adio, Kin-Fo. 


Şi, după acestea, Kin-Fo părăsi liniştit camera filozofului 


CAPITOLUL IX 

A cărui încheiere, oricât dc ciudată ar fi, nu va 
surprinde, poate, pe cititor 

-Ei bine, Craig-Fry? zicea a doua zi onorabilul William J. 
Bilduph celor doi agenţi însărcinaţi cu supravegherea noului 
client al Centenarului. 

- Ei bine, răspunse Craig, l-am urmărit ieri în timpul unei 
lungi plimbări făcute pe câmpia Shang-Hai. 

- Şi nu avea nicidecum aerul celui ce ar vrea să se 
omoare, adăugă Fry. 

- Odată cu venirea nopţii l-am excortat până la poarta sa. 

- Dincolo de care, din nenorocire, nu am putut pătrunde. 

- Şi azi de dimineaţă? întrebă William J. Bidulph. 

- Am aflat că pleca, răspunse Craig. 

Agenţii Craig şi Fry, ambii americani pur sânge, ambii în 
serviciul Centenarului) nu formau decât una şi aceeaşi fiinţă. 
Imposibil de a fi mai complect identificaţi unul cu celălalt; primul 
termina invariabil frazele începute de al doilea şi vice versa 
Acelaşi creier, aceleaşi gânduri, aceeaşi inimă, acelaş stomac, 


acelaşi fel de a se purta în orice împrejurare. Patru mâini, patru 
braţe, patru picioare, două corpuri împreunate. 

-Aşa dar, întrebă William J. Bidulph, n-aţi putut încă 
pătrunde în casă? 

- Nu... zise Craig. 

- Până acum, complectă Fry. 

- Va fi greu, răspunse agentul principal. Totuşi va trebui. 
Este în interesul Centenarei nu numai de a câştiga o prima 
enormă, dar deasemeni de a nu pierde două sute de mii dolari! 
Deci, două luni de supraveghere, şi poate mai mult, dacă noul 
nostru client reînoieşte cota! 

- El are un servitor... zise Craig. 

- Pe care am putea să-l atragem... zise Fry. 

- Pentru a afla tot ce se petrece acolo... continuă Craig. 

- In casa din Shang-Hai! termină Fry. 

- Hm! făcu William J. Bidulph. Prndeţi-mi dar în lat 
servitorul. Cumpăraţi-l. El trebuie să fie sensibil la sunetul 
banilor. Ei nu vă vor lipsi. Dacă va trebui să epuizați chiar şi cele 
trei mii formule de politeţe pe care le reclamă eticheta chineză, 
epuizaţi-le. Nu veţi regreta de loc ostenelile voastre. 

- Va fi... zise Craig. 

- Fapt îndeplinit, complectă Fry. 

lată dar pentru ce motive Craig şi Fry încercară, să intre în 
legături cu Sun. Or, Sun nu era nici de cum omul care să reziste 
sunetului atrăgător al banilor sau ofertei politicoase a câtorva 
sticle cu lichioruri americane. 

Craig-Fry ştiură deci prin Sun tot ceea ce aveau interesul, 
să ştie, şi care se reduceau la acestea 

îşi schimbase întrucâtva Kin-Fo felul de a trăi? 

Nu, exceptând poate faptul că îşi muştruluia mai rar 
credinciosul valet, că foarfeca nu mai intra în. acţiune spre 
marele noroc al coadei acestuia, că bastonul de bambus 
mângâia mai puţin umerii servitorului. 

Avea predilecție pentru vreo armă ucigătoare? 

De loc, căci nu aparţinea respectabilei categorii de 
amatori pentru instrumentele astea. 

Ce mânca el la masă? 

Câteva feluri preparate în mod simplu şi care nu aminteau 
cu nimic fantezista bucătărie chineză. 

La ce oră se scula el? 


La priveghiul al cincilea, în momentul când zorile albeau, 
orizontul spre cântatul cocoşilor. 

Se culca de vreme? 

La priveghiul al doilea, cum avea totdeauna obiceiul să. 
facă decând îl cunoştea Sun. 

Părea trist, preocupat, plictisit, obosit de viaţă? 

Nu era nici decum vesel de felul său. Oh, ! Totuşi 

de câteva zile, părea a da mai multă atenţie celor lumești. 
Da. Sun îl găsea mai puţin indiferent, asemeni celui ce aştepta... 
ce? Nu putea să o spună. 

In sfârşit, avea stăpânul său vreo substanţă otrăvitoare pe 
care să o poată întrebuința vreodată? 

Nu mai putea să aibă căci, în dimineaţa aceea, chiar, Sun 
aruncase, cu ordin, în Huan-Pu o duzină de globule care trebuiau 
să fie rău făcătoare. 

Intr-adevăr, în toate acestea nu era nimic de natură a 
alarma pe agentul principal al Centenarului. Nu, niciodată 
bogatul Kin-Fo, a cărui situaţie, de altfel, în afară de Wang, nu 
era cunoscută de nimeni, nu păruse mai fericit în viaţă. 

Cu toate astea, Craig şi Fry trebuiră să continue a spiona 
tot ce face clientul lor şi să îl urmărească pretutindeni, căci era 
posibil ca el să nu vroiască a se sinucide în casa sa. 

Ar fi să mergem prea departe dacă am spune că eroul 
acestei povestiri ţinea mai mult la viaţă de când se decisese să 
şi-o ridice. Dar, în felul său de a socoti, şi în timpul primelor zile 
ale lunei, încercă anumite emoţii. Atârna deasupra-i sabia lui 
Damocles şi această sabie trebuia să-i cadă într o zi în cap. Azi, 
mâine, în zorii zilei, seara? 

De altfel, de la schimbul de cuvinte ce avusese loc între ei, 
Wang şi el se vedeau rar. Filozoful, sau părăsea casa mai des ca 
altădată, sau se închidea pentru multă vreme în cameră. Kin-Fo 
nu-l căuta - nu era treaba sa - şi nici nu îi păsa de modul în 
care Wang îşi petrecea timpul. Pregătea poate vreo lovitură! Un 
fost rebel trebuia să aibă la îndemână multe feluri de a trimite 
un om pe lumea cealaltă. De aici, curiozitate, şi, prin urmare, un 
nou element interesant. 

Totuşi, maestrul şi elevul se întâlneau aproape în fiecare 
zi la aceeaşi masă. Nu îşi adresau nici o aluzie cu privire la 
viitoarea lor situaţie de asasin şi asasinat. Vorbeau de altceva, 
foarte puţin de altfel. Wang, mai serios decât de obicei, privea în 


lături. El, aşa de bine dispus, devenise trist, şi din comunicativ 
ce era, taciturn. Mâncăcios altădată, ca orice filozof dotat cu bun 
stomac, nu mai era atras acum de bucate, iar vinul de Chao- 
Chigne îl lăsa îngândurat 

Kin-Fo se ţinea însă bine. El gusta, cel dintâi, din toate 
mâncărurile şi se credea obligat să nu lase nimic neatins. Urma 
de aici că Kin-Fo mânca mai mult decât de obicei, căci cina cu 
poftă şi mistuia foarte bine. 

Cu toate astea continuă a-i înlesni lui Wang putinţa 
îndeplinirei operei lui. Uşa camerei de culcare a lui Kin-Fo 
rămânea totdeâuna deschisă. Filozoful putea să intre ziua sau 
noaptea, să-l lovească dormind sau treaz, Kin-Fo nu cerea 
decât un lucru , ca lovitura să fie fulgerătoare şi să-l atingă în 
inimă. 

Dar Kin-Fo se obişnui cu emoţiile şi, după prima noapte 
chiar, se deprinse atât de mult să aştepte lovitura fatală incât 
dormea liniştit şi se scula în fiecare dimineaţă întremat şi 
dispus. Aceasta nu mai putea urma. 

Atuncea se gândi că lui Wang îi repugna poate să îl 
omoare în casa unde fusese aşa de ospitalier primit. Hotări să îi 
uşureze însărcinarea. lată-l dar hoinărind pe câmp, căutând 
unghere izolate, întârziind până la al patrulea priveghiu prin cele 
mai urâte cartiere din Shang-Hai, unde crimele se înfăptuiesc 
zilnic în toată siguranţa. Rătăcea pe străzile strimte şi mohorâte, 
hărţuindu-se cu beţivii de toate naţiile. Nu se reîntorcea acasă 
decât odată cu primele raze ale zilei, şi revenea zdravan, viu, 
neatins, fără a fi băgat măcar în seamă pe nedespărţiţii Craig şi 
Fry, care îl urmăreau necurmat, gata să îi sară în ajutor. 

Dacă lucrurile continuau astfel, Kin-Fo ar fi sfârşit prin a se 
obişnui cu noua-i existenţă şi plictiseala l-ar fi cuprins din nou. 

Câte ore se scurgeau de pe acum fără să se gândească 
cum că era un condamnat la moarte! 

Totuşi, într-o zi, la 12 Mai, întâmplarea îi procură oarecari 
emoţii Cum intra încet în camera filozofului, îl văzu încercând cu 
vârful degetului lama unui pumnal şi muindu-l apoi, într-un 
flacon albastru cu înfăţişarea suspectă. 

Wang nu simţise intrarea elevului său şi, strângând 
pumnalul, îl mişcă de câteva ori ca pentru a se asigura că-l avea 
în mână. Intr-adevăr, fizionomia sa era neliniştită. Părea în 
momentul acela că sângele i se urcase în priviri! 


-Aceasta va fi pentru astăzi! gândi Kin-Fo. 

Şi se retrase discret, fără a fi fost nici văzut, nici auzit. 

El nu îşi părăsi camera toată ziua... Filozoful nu apăru. 

Kin-Fo se culcă , dar, a doua zi, se sculă tot aşa de 
zdravăn cum poate fi un om format cum trebuie. 

Atâtea emoţiuni degeaba! Aceasta devenea de nesuferit. 

Şi zece zile se scurseră aşa! E adevărat că Wang avea 
două luni pentru a se executa. 

-Hotărit, e un pierde-vară! îşi zise Kin-Fo. l-am dat de două 
ori termenul mai lung decât trebuia ! 

Şi-şi spunea că fostul rebel Tai-ping se muiase întrucâtva 
în mijlocul bunătăţilor din Shang-Hai. 

Totuşi, din acea zi, Wang păru mai îngrijorat, mai agitat.. 
Se învârtea de colo până colo prin vilă ca omul ce nu poate să 
stea pe loc. Kin-Fo observă chiar că filozoful făcea pe ascuns 
vizite în salonul strămoşilor unde se afla preţiosul sicriu venit din 
Liao-Ceu. Află de asemeni de la Sun, şi nu fără de interes, că 
Wang poruncise să se şteargă şi să se ceruiască mobila în 
chestiune, într-un cuvânt să o ţină în bună stare. 

-Cât de bine se va odihni stăpânul meu în el! adăuga 
fidelul servitor. Iţi vine să-1 încerci de pe-acum! 

Observaţiune care dovedea la Sun un mic semn de 
intimitate. 

Zilele de 13, 14 şi 15 Mai trecură. 

Nimic nou. 

Wang vroia deci să treacă termenul convenit şi nu îşi 
plătea datoria decât ca un om de afaceri la scadenţă, fără 
anticipare Dar atunci nu ar mai fi surpriză şi nici emoţiuni! 


Totaşi, un fapt foarte semnificativ ajunse la cunoştinţa lui 
Kin-Fo în dimineaţa zilei de 15 Mai, pe la orele şase. 

Noaptea fusese rea. Kin-Fo, la deşteptare, era încă sub 
impresia un vis deplorabil. Prinţul len, suveranul iadului chinez, 
îl condamnase să nu apară în faţa sa decât când luna se va 
ridica pentru a o mia două şutea oară la orizontul Cerescului 
Imperiu. Un secol de trăit, încă un secol! 

Kin-Fo era deci rău dispus şi părea că totul unelteşte 
contra lui. 

Primi astfel pe Sun când acesta veni, ca de obicei, să-i 
ajute la toaleta de dimineaţa 

-Du-te la dracul strigă el. Zece mii de lovituri de picior să 
ţi se dea ca plată, animalule! 

- Dar, stăpâne;... 

- Du-te, îţi spunl 

- Ei bine, na! răspunse Sun. Cel puţin nu înainte de-a fi 
aflat.... 

- Ce? 

- Că domnul Wang... 

- Wang? Ce-a făcut Wang? replică încălzit Kin-Fo trăgând 
pe Sun de coadă. Ce-a făcut? 

- Stăpâne! răspunse Sun care se încolăcea asemeni unui 
vierme din cauza durerii, ne-a poruncit să ducem cosciugul 
domnului în pavilionul Vieţei îndelungate, şi... 

- A făcut el aceasta? strigă Kin-Fo a cărui frunte se lumină. 
Du-te, Sun, du-te, prietene! Stai! uite zece taleri pentru tine şi 
vezi de execută în totul poruncile lui Wang! 

Sun se depărtă aiurit, repetând: 

-Hotărât, stăpânul meu şi-a pierdut minţile dar, cel puţin, 
are o nebunie darnica! 


De data aceasta Kin-Fo na se mai putea îndoi. Rebelul 
vroia să îl lovească în pavilionul Vieţei îndelungate, acolo unde 
însuşi hotărâse să moară. Era ca o întâlnire ce îi dădea acolo. Nu 
va lipsi. Catastrofa era apropiată. 

Cât păru de lungă lui Kin-Fo ziua aceasta! 

Mersul orologiilor nu mai era normal! Limbile hoinăreau pe 
cadran! 

In sfârşit, priveghiul cel dintâi lasă soarele să dispară la 
orizont şi noaptea se întinse, încet-încet, în yamen. 

Kin-Fo se instală în pavilionul din care nu mai spera să 
iasă cu viaţă. Se întinse pe un divan moale ce părea făcut 
pentru repauz lung, şi-aşteptă. 

Atunci îi trecură prin minte amintirile inutilei sale 
existenţe, plictiselile, dezgusturile, tot ce bogăţia nu putuse 
învinge, tot ce sărăcia ar fi sporit! 

O singură flacără lumina viaţa asta : dragostea ce Kin-Fo o 
simţise pentru tânăra văduvă. Sentimentul acesta îi mişca inima 
în momentul când ultimele-i bătăi erau sa înceteze. Dar, să o 
facă pe biata Le-u nenorocită alături de el, nu, niciodată! 

Al patrulea priveghiu, cel ce precede zorile, şi în timpul 
căruia viaţa universală pare ca suspendată, al patrulea 
priveghiu se scurse pentru Kin-Fo în cele mai mari emoţiuni. 
Asculta încordat. Privirile-i străpungeau întunericul. Căuta să 
surprindă cel mai neînsemnat zgomot. Nu odată crezu că aude 
scârţâind uşa, împinsă de o mână prudentă. Fără îndoială, Wang 
spera să-l găsească dormind şi-l va lovi în somn! 

Şi atunci un fel de reacţie se produse în el. Se temea şi 
dorea totodată grozava apariţie a rebelului. 

Zorile albiră înălțimile, odată cu priveghiul al cincilea. Ziua 
veni încet. 

Deodată uşa salonului se deschise. 

Kin-Fo tresări, trăind în această ultimă clipă mai mult 
decât în toată viaţa sa.... 

Sun stătea dinainte-i cu o scrisoare în mâna. 

-Foarte urgentă! grai cu simplitate Sun. 

Kin-Fo avu un fel de presimţire. Strânse scrisoarea ce 
purta timbrul din San-Fraucisco, rupse plicul, o citi repede şi, 
sărind din pavilionul Vieţei îndelungate 

-Wang! Wang! strigă el. 


Intr-o clipă fu la camera filozofului şi deschise brusc uşa. 
Wang nu era acolo. Wang nu dormise in vilă şi, când la 
strigătele lui Kin-Fo, oamenii răscoliră totul, se văzu că Wang 
dispăruse fără de urmă.» 

CAPITOLUL X. 

În care Craig şi Fry sînt prezentaţi în mod oficial noului 
client al „Centenarului” 

-Da, domnule Bidulph, o simplă lovitură de Bursă, o 
lovitură americană! zise Kin-Fo către agentul principal al 
companiei de asigurări. 

Onorabilul William J. Bidulph surâse ca un cunoscător. 

-Bine jucată, de altfel, căci toată lumea a fost prinsă în 
cursă, zise el. 

-Însuşi corespondentul meu! răspunse Kin-Fo. Falsă 
încetare de plăţi, domnule, fals faliment, falsă înştiinţare! După 
opt zile se plătea la ghişee deschise. Treaba era făcută. 
Acţiunile, depreciate cu optzeci la sută, fuseseră răscumpărate 
în taină de Banca Centrală şi când directorul fu întrebat ce se va 
alege de ele din faliment : „O sută şaizeci şi cinci la sută!” a 
răspuns el zâmbind. lată ce mi-a scris corespondentul în 
scrisoarea aceasta sosită astăzi de dimineaţă chiar, în momentul 
când, crezându-mă absolut ruinat.... 

- Era să atentaţi la viaţa d-v.? strigă William J. Bidulph. 

- Nu, răspunse Kin-Fo, era să fiu probabil asasinat! 

- Asasinat! 

- Cu autorizaţia mea scrisă, asasinat convenit care v-ar fi 
costat.... 

- Două sute de mii dolari, răspunse William J. Bidulph, 
pentru că erau asigurate toate cazurile de deces. Ah, v-am fi 
regretat foarte mult, scumpe domn.... 

- Pentru importanţa sumei? 

- Şi pentru cotizaţii! 

William J. Bidulph luă mâna clientului său şi-o strânse 
cordial, ca un american. 

-Dar eu nu înţeleg... adăugă el. 

- Aveţi să înţelegeţi răspunse Kin-Fo. 

ŞI-I făcu să cunoască felul angajamentelor luate, faţă de 
el, de cel în care trebuia sa aibă toată încrederea. Cită chiar 
termenii scrisorii pe care omul acesta o avea în buzunar, 
scrisoare ce îl ferea de urmări şi-i asigura imunitatea. Dar, lucru 


foarte grav, promisiunea făcută va fi îndeplinită, cuvântul dat va 
fi ţinut, nici o îndoială în această privinţă. 

-Acest om este un prieten? întrebă William J. Bidulph. 

- Un prieten, răspunse Kin-Fo. 

- Şi atunci, din prietenie?.... 

- Din prietenie şi, cine ştie, poate de asemenea din calcul! 
Eu i-am asigurăt cincizeci mii dolari pe capul meu. 

- Cincizeci mii dolari! strigă William J. Bidulph. Este deci 
domnul Wang? 

- Chiar el. 

- Un filozof! Nu se va învoi niciodată... 

Kin-Fo era pe punctul de a răspunde: 

-Filozoful acesta este un fost Tai-ping. In jumătate din 
viaţa sa el a comis mai multe omoruri de cât ar fi fost nevoie ca 
să ruineze Centenarul, admițând că toate victimele lui ar fi fost 
clienţii companiei! Timp de optsprezece ani, a ştiut să pună frâu 
instinctelor sălbatice , dar astăzi când prilejul este oferit, căci 
mă crede ruinat, decis să mor, când, pe de altă parte ştie că 
după moartea mea va avea să moştenească o mica avere, el nu 
va şovăi.... 

Dar Kin-Fo nu spuse nimic din toate astea. L-ar fi 
compromis pe Wang, întrucât William J. Bidulph n-ar fi ezitat să- 
1 denunțe guvernatorului provinciei ca pe un fost Tai-ping. 
Aceasta salva, neîndoielnic, pe Kin-Fo, dar ar fi pierdut pe 
filozof. 

-Ei bine, spuse atunci agentul companiei de asigurări, 
este de făcut ceva nespus de simplu! 

- Anume? 

- Domnul Wang trebuie prevenit că învoiala-i rupta, 
luândui-se şi scrisoarea compromiţătoare, ce... 

- Este mult mai uşor de zis decât de îndeplinit, replică Kin- 
Fo. Wang a dispărut de ieri şi nimeni nu ştie unde s-a dus. 

- Hm! făcu agentul principal a cărui exclamare denota 
încurcătura. 

El îşi privea cu atenţie clientul. 

-Şi acum, scumpe domn, nu mai aveţi nici o dorinţă de a 
muri? întrebă. 

- Pe legea mea, nu, răspunse Kin-Fo. Lovitura Băncii 
Centrale Californiene mi-a dublat aproape averea şi vreau cu 
dragă inimă să mă căsătoresc! Dar nu o voi face decât după ce 


îl voi fi regăsit pe Wang sau când învoiala convenita între noi va 
lua sfârşit. 

- Şi ea sfârşeşte.,. 

- La 25 lunie a anului acesta. In intervalul ăsta, Centenarul 
trece prin primejdii considerabile. E de datoria sa, deci, să ia 
măsuri în consecinţă. 

- Şi să regăsească pe filozof, răspunse onorabilul William J. 
Bidulph. 

Agentul se plimbă timp de câteva minute cu mâinile la 
spate apoi: 

-Ei bine, zise el, vom regăsi pe acest prieten de ispravă, 
chiar de ar fi ascuns în adâncul pământului! Dar, până atunci, 
domnule, vă vom apăra contra oricărei tentative de asasinat 
precum va apărasem contra oricărei tentative de sinucidere! 

- Ce vreţi să spuneţi? întrebă Kin-Fo. 

- Că, începând de la 30 Aprilie, ziua când aţi semnat poliţa 
de asigurare, doi din agenţii mei v-au urmărit pas cu pas, au 
observat drumurile făcute de d-v., au spionat acţiunile d-v.! 

- N-am remarcat nimic... 

- Oh! sunt oameni discreţi. Vă cer permisiunea de a vi-i 
prezenta, acum când nu vor mai avea să se ascundă decât 
poate faţa de A. Wang. 

- Cu plăcere, răspunse Kin-Fo. 

- Craig-Fry trebuie sa fie pe aproape întrucât d-v. sunteţi 
aici. 

Şi William J. Bidulph strigă : „Craig-Fry!w. 

Craig şi Fry erau chiar dinapoia uşei. Ei urmăriseră pe 
clientul Centenarului până la intrarea in biurou şi acum îl 
aşteptau la ieşire. 

-Craig-Fry, zise atunci agentul principal, în tot timpul 
duratei poliţei d-sale de asigurare nu veţi mai apăra pe preţiosul 
nostru client contra sa însăşi, ci contra unuia din prietenii d-sale, 
filozoful Wang, care s-a angajat să îl asasineze! 

Şi ambii nedespărţiţi agenţi fură puşi în curent cu 
situaţiunea. O  înţeleseră, o acceptară. Bogatul Kin-Fo lo 
aparţinea. El nu va avea de acum servitori mai fideli. Acum, ce 
drum să ia? 

Erau două, după observaţiile lui Willian J. Bidulph : sau sa 
stea cu multă atenţie în casa din Shang-Hai, în aşa fel ca Wang 
să nu poată pătrunde fără a fi semnalat lui Fry- Craig, sau să 


facă orice pentru a afla unde se găseşte numitul Wang şi să i se 
ia scrisoarea care trebuia declarată nulă şi fără de valoare. 

-Prima soluţie nu e bună la nimic, răspunse Kin-Fo. Wang 
ar putea prea bine să ajungă până la mine fără a fi văzut pentru 
că locuinţa mea e şi a sa. Trebuie deci regăsit cu orice preţ. 

- Aveţi dreptate, răspunse William J. Bidulph. Mai sigur e 
să fie regăsit numitul Wang, şi îl vom regăsi! 

- Mort sau... zise Craig. 

- Viu! complectă Fry. 

- Nu! viu! strigă Kin-Fo. Nu înţeleg ca Wang să fie un 
moment în pericol din cauza mea! 

- Craig şi Fry, adăugă Willian J. Bildulph, răspundeţi de 
clientul nostru. Până la 30 lunie corent, domnul preţuieşte 
pentru noi două sute de mii dolari. 

Cu acestea, clientul şi agentul principal al Centenarului se 
despărţiră. Zece minute, apoi, Kin-Fo, escortat de cei doi păzitori 
care nu mai trebuiau să-l părăsească, reintra în vilă. 

Când Sun văzu pe Craig şi Fry instalaţi oficial în casă,, nu 
putu să-şi ascundă oarecare regret Multe întrebări, multe 
răspunsuri, prin urmare multe foloase! In afară de asta, stăpânul 
reluîndu-şi felul de viaţă, însemna că-şi va muştrului din nou 
neîndemânaticul şi leneşul valet. Nenorocosul Sun, ce ar fi zis 
dacă ar fi ştiut ce îi rezerva viitorul! 

Prima grijă a lui Kin-Fo fu să „fonografieze* la Peking, 
aleea Sa-Cua, întorsătura norocului care î-l făcea mai bogat ca 
înainte. Tânăra femeie auzi glasul celui pe care îl credea pentru 
veşnicie pierdut spunându-i din nou minunatele cuvinte de alint. 
El visa pe mica-i surioară. Nu va fi trecut a şaptea lună fără a fi 
la ea spre a nu o mai părăsi de loc. Dar, după ce refuzase să o 
facă nenorocită, nu vroia să risce de a o face văduvă. 

LE-u nu înţelesese deloc semnificaţia ultimei fraze, ea nu 
auzea decât că logodnicul se reîntorcea, că în mai puţin de două 
luni el va fi lângă dânsa. 

Şi, din ziua aceea, nu fu în tot Cerescul Imperiu o femeie 
mai fericită decât tânăra văduvă. 

De altfel, o complectă reacţie se produse în spiritul lui Kin- 
Fo, devenit acum de patru ori milionar graţie fructuoasei 
operaţiuni a Băncei Centrale Californiene. El vroia să trăiască, şi 
să trăiască bine. Douăzeci de zile de emoţii l-au metamorfozat. 
Nici  mandarinul Pao-Shen, nici negustorul Yin-Pang, nici 


optimistul Tim, nici Hual bi'teratul n-ar fi recunoscut în el pe 
indiferentul amfitrion care îşi dăduse 


cuvântul de adio pe unul din vaporaşele de pe râul 
Perlelor. Wang nu şi-ar fi crezut ochilor, dacă ar fi fost de faţă. 
Dar el dispăruse fără a lăsa nici o urmă. Nu mai revenea la casa 
din Shang-Hai. De aci, îngrijorare pe Kin-Fo şi nelinişte în tot 
momentul pentru paznicii săi. 

Opt zile mai târziu, la 24 Mai, nici o ştire asupra filozofului 
şi, în consecinţă, nici o posibilitate de a i se da de urmă. In 
zadar, Kin-Fo, Craig şi Fry răscoliră teritoriile concesionate, 
bazarurile, cartierele suspecte şi împrejurimile Shang-Haiului. In 
zadar cei mai abili copoi ai poliţiei fură trimişi pe urma-i. 
Filozoful era de negăsit. 

Totuşi, Craig şi Fry, din ce în ce mai îngrijoraţi, înmulţeau 
prevederile. Nici ziua, nici noaptea ei nu îşi părăseau clientul, 
mâncând la masa sa, culcându-se in camera sa. Vroiră chiar ca 
el să poarte o plasă de oţel pentru a se pune la adăpostul 
vreunei lovituri de pumnal, şi să nu mănânce decât oua fierte 
care nu puteau să fie otrăvite! 

Kin Fo, trebuie spus, ia trimis la plimbare. Pentru ce să se 
închidă de bună voie vreme de două luni, în casa de fier a 


Centenarului, sub pretext ca valora pentru bancă două sute de 
mii dolari! 

Atunci, William J. Bilduph, om practic, propuse clientului 
său restituirea primului vărsământ şi anularea poliţei de 
asigurare. 

-Sunt dezolat, răspunse hotărit Kin-Fo, dar afacerea e 
făcută şi veţi suferi consecinţele. 

- Fie, replică agentul principal care îşi dădea seama de 
ceea ce nu putea împiedica, fie! Aveţi dreptate. N-o să fiţi 
niciodată mai bine păzit decât noi.” 

CAPITOLUL XI. 

In care Kin-Fo devine cel mai celebru om din imperiul 

de mijloc 

Totuşi Wang nu putea fi găsit. Kin Fo începea a se necăji 
ea e redus la inacţiune, că nu poate, cel puţin, să îl caute pe 
filozof. Dar cum ar fi putut face aceasta, dacă Wang dispăruse 
fără a lăsa nici o urmă! 

Complicaţia aceasta nu-l lăsa rece nici pe agentul 
principal al Centenarului. După ce-şi spusese întâi că nu era 
nimic serios, că Wang nu îşi va executa fagăduiala, că nici chiar 
în excentrica Americă nu s-ar fi putut petrece astfel de fantezii, 
ajunse a gândi totuşi că nimic nu era imposibil în această 
ciudată ţară denumită Imperiul Ceresc. Ajunse în curând la 
cunoştinţa lui Kin-Fo că dacă nu era regăsit filozoful, filozoful îşi 
va ţine cuvântul dat. Dispariţia-i chiar denota din partea sa 
planul de a nu opera decât în momentul când elevu-i se va 
aştepta mai puţin, dându-i o lovitură fulgerătoare, sigură. Apoi, 
după ce va depune scrisoarea lângă victimă, se va prezintă 
liniştit la biurourile Centenarului cerând partea sa din capitalul 
asigurat. 

Trebuia deci ca Wang sa fie avertizat; dar o avertizare 
directă nu era cu putinţă. 

Onorabilul William J. Bidulph fu deci silit să întrebuinţeze 
mijloace indirecte cu ajutorul presei. In câteva zile fură trimise 
înştiinţări gazetelor chineze, telegrame ziarelor străine din cele 
două lumi. 

Tching-Pao, jurnalul oficial din Peking, foile redactate în 
chinezeşte la Shang-Hai şi Hong-Kong, ziarele cele mai 
răspândite din Europa şi din cele două Americi reproduseră cu 
abondenţă nota aceasta: 


-D. Wang din Shang-Hai e rugat să considere ca neavenită 
convenţia făcută între d. Kin-Fo şi d-sa la data de 2 

Mai trecut, numitul d. Kin-Fo nemai având decât o singură 
dorinţă, aceea de a muri centenar. 

Acest ciudat aviz fu în curând urmat de un altul, mult mai 
practic cu siguranţă: 

-Două mii dolari sau o mie trei sute taleri celui ce va 
aduce la cunoştinţa lui William J. Bidulph, agentul principal al 
Centenarului la Shang-Hai, reşedinţa actuală a d-lui Wang din 
sus-numitul oraş. 

Ca Wang să fi cutreierat lumea în timpul acela, nici 
pomeneală. Mai curând el ar fi stat ascuns în împrejurimile 
Shang Haiului pentru a se folosi de toate ocaziunile spre a şi 
îndeplini promisiunea dată; dar onorabilul William J. Bidulph nu 
precupeţea mijloacele de precauţiune. 

Trecură mai multe zile. Situaţia nu se schimba. Or, 
anunţurile acestea, reproduse cu profuziune sub forma familiară 
americanilor : Wang! Wang!! Wang!!! pe deoparte, Kin-Fo! Kin- 
Fou Kin-Fo! |! pe de alta, sfârşiră prin a atrage atenţiunea 
publică şi provocară ilaritatea generală. 

Se făcu haz până în fundul celor mai ascunse provincii ale 
Cerescului Imperiu. 

- Unde e Wang? 

- Cine a văzut pe Wang? 

- Unde stă Wang? 

- Ce face Wang? 

- Wang! Wang! Wang! strigau copiii de chinezi pe străzi. 

întrebările astea fură în curând pe toate buzele. 

Şi Kin-Fo, acest demn fia al Cerului, „a cărui vie dorinţă 
'ora de a atinge centenarul”, care pretindea să lupte pe terenul 
longevităţii cu celebrul elefant aflat în muzeul din Poking, nu 
putea întârzia de a deveni la modă. 

- Ei bine, avansează în vârstă d. Kin-Fo? 

- Cum se laudă? 

- Mistui sănătos? 


- Va fi învestmântat în halatul galben al bătrâneţii”? 

Cu astfel de cuvinte glumeţe se interpelau mandarinii 

civili sau militari, speculanţii la Bursă, negustorii în 
prăvălii, oamenii din popor în mijlocul străzilor şi pieţelor, 
luntraşii pe vasele lor. 

Spre  marea-i neplăcere, Kin-Fo trebui sa suporte 
inconvenientele acestei celebrităţi ciudate. 

Dacă el se înciuda de tot acest sgomot făcut în jurul 
numelui sau, William J. Bidulph, din contră, era încântat totuşi. 
Wang rămânea în aceeaşi măsură ascuns tuturor ochilor. 

Ori, lucrurile merseră aşa de departe că în curând situaţia 
lui Kin-Fo nu mai fu suportabilă. leşea? Un cortegiu de chinezi, 
de toate vârstele, de toate sexele, îl întovărăşea pe toate 
străzile, pe toate cheiurile. Intra? O gloată de glumeţi de cea 
mai proastă speţă se forma la poarta vilei sale. Gazetele 
publicau în bătaie de joc un buletin al sănătăţii sale însoţit de 
comentarii ironice, ca şi când ar fi fost vorba de dinastia 
domnitoare. In sfârşit, devenea ridicol cu totul. 

Urmă deci că într-o zi, la 21 Mai, Kin-Fo se duse foarte 
enervat la onorabilul William J. Bidulph şi îi făcu cunoscută 
intenţiunea sa de a pleca îndată. Suferise destul din partea 
oraşului Shang-Hai şi din a Shanghaienilor! 

- Veţi întâmpina multe primejdii! observă foarte just 
agentul principal. 

- Ce-mi pasă! răspunse Kin-Fo. Luaţi-vă măsurile de 
rigoare. 

- Dar unde vă veţi duce? 


5 Toţi chinezii cari ating etatea de op<zeci ani au dreptul să poarte 
Teetmântal galben. Galbenul e culoarea familiei imperiale şi este un omagiu adus 
bătrâneţii. 


- Unde voi vedea cu ochii. 

- Unde vă veţi opri? 

- Nicăieri! 

- Şi când veţi reveni? 

- Niciodată. 

- Şi dacă aflu noutăţi despre Wang? 

- Dracu să-l ia pe Wang! Ah, ce proastă ideie să îi dau pe 
mână o scrisoare aşa de absurdă. 

In fond, Kin-Fo simţea cea mai mare dorinţă de a-l regăsi 
pe filozof. Gândul că viaţa sa era în mâinile altuia îl irita nespus. 
À mai aştepta o lună şi mai mult în aceste condiţii, era peste 
putinţă. 

- Ei bine, plecaţi, zise William J. Bidulph. Craig şi Fry vă vor 
urma oriunde. 

- Cum veţi vroi, răspunse Kin-Fo, dar vă previn că vor 
avea de mers. 

- - Vor merge, scumpul meu domn, vor merge, căci ei nu 
sunt deloc dintre aceia care să-şi cruţe picioarele! 

Kin-Fo se reîntoarse la vilă şi-şi făcu preparativele de 
plecare fără ca să piardă un moment. 

Sun, spre marea lui neplăcere, nu se împăca cu 
deplasările trebuia să şi întovărăşească stăpânul. 

Cât priveşte pe Fry şi Craig, ei, ca adevăraţi americani, 
erau gata sa plece în tot momentul, chiar şi la capul lumei. Nu 
puseră decât o întrebare : 

- Unde... zise Craig. 

- Va merge domnul? adaugă Fry. 

- La Nan-King, mai întâi, şi la dracu apoi! 

Acelaşi zâmbet apăru simultan pe buzele lui Craig-Fry. 
Încântaţi amândoi! La dracu! Nimica mai plăcut pentru ei. Prilej 
de a lua concediu de la onorabilul William J. Bidulph de asemeni, 
de a îmbrăca un costum chinezesc care să atragă mai puţin 
atenţia lumii asupra lor în timpul acestei călătorii dealungul 
Cerescului Imperiu. 

După o oră Craig şi Fry se îndreptau spre vilă, cu sacul de 
voiaj în mână şi cu revolverele la cingătoare. 

Când se întunecă, Kin-Fo şi tovarăşii săi părăseau discret 
raza teritoriului american şi se îmbarcau pe corabia care face 
cursa de la Shang-Hai la Nan-King. 


Părăsind Shang-Haiul, Kin-Fo nu se oprise fără motiv mai 
întâi la Nan-King. El socotea să aibă aici oarecari şanse de a 
regăsi pe filozof. 

S-ar fi putut ca Wang să se simtă atras de amintiri în acest 
nenorocit oraş care fu principalul centru al rebeliunii celor din 
banda Ciang-Mao. Nu se proclamase în această cetate era nouă 
a Marei Păci €? Nu fusese ea ocupată şi apărată de viteazul 
Rong-Sicu-Tsilu, care deveni mai târziu, împăratul Taiî-pingilor şi 
se împotrivise mult timp autorităţii manciure? Nu se otrăvise el 
aici, la 1864, pentru a nu cădea viu în mâna inamicilor săi? Nu 
fuseseră smulse din mormânt şi aruncate pradă animalelor, în 
mijlocul ruinelor oraşului aprins, osemintele sale? In sfârşit, nu 
fuseseră masacrați în trei zile, în această provincie, sute de mii 
din foştii tovarăşi ai lui Wang? 

Posibil, dar, ca filozoful, luat de un fel de nostalgie, să se fi 
refugiat prin locurile astea pline de amintiri personale! De aici, 
în câteva ore, el se putea reîntoarce la Shang-Hai . lată pentru 
ce Kin-Fo se îndreptase mai întâi la Nan-King, vroind să se 
oprească la această primă etapă a călătoriei sale. Dacă îl 
întâlnea pe Wang, totul se aranja şi ar fi sfârşit cu absurda sa 
situaţie. Dacă Wang nu ieşea la iveală, el şi-ar fi continuat 
pribegia, străbătând Cerescul Imperiu până în ziua când, 
convenţia expirată, nu ar mai fi avut să se teamă cu nimic din 
partea fostului său maestru şi prieten.. 

Kin-Fo, întovărăşit de Craig-Fry şi urmat de Sun, trase la 
un hotel aflat într-unul din cartierele pe jumătate nelocuite. 

- Călătoresc sub numele de Ki-Nan, se mulţumi să spună 
tovarăşilor săi, şi înţeleg ca adevăratul meu nume să nu fie 
niciodată pronunţat, sub nici un fel de pretext. 

- Ki... făcu Craig. 


6 Traducerea cuvântului «Tai piog.» 


- Nan, complectă Fry. 

- Ki-Nan, repetă Sun. 

Ziua întâia trecu cu vizitarea cartierelor, a pieţelor şi a 
străzilor din Nan-King. Kin-Fo mergea repede, vorbind puţin şi 
privind mult. 

Nici un chip suspect nu se arătă. 

Kin-Fo, pe care oboseala nu părea să-l cuprindă, mergea 
mereu. îndemnând pe cei doi însoțitori ai săi cari nu se dădeau 
bătuţi, depărtându-se tot mai mult de nenorocitul Sun, puţin 
obişnuit cu acest soi de exerciţii, el ieşi prin poarta de Est şi se 
aventură pe câmpia deşartă. La oarecare distanţă de zidul 
oraşului se deschidea o alee nesfârşită, având pe margini 
animale enorme de granit. Kin Fo merse dealungul aleei ceva 
mai repede. 

Un mic templu o închidea. Dinapoi se ridica un „tumulus”, 
înalt ca o colină. Sub movila aceasta odihnea Rug-Uu, bonzul 
devenit împărat, unul din cei mai îndrăzneţi patrioţi care, cu 
cinci veacuri mai înainte, luptase contra dominaţiei străine. Nu 
cumva filozoful venise să se reculeagă cu aceste glorioase 
amintiri chiar la mormântul unde odihnea fondatorul dinastiei 
Ming? 

Templul era părăsit cu totul. 

Dar, pe uşa templului, Kin-Fo zări, nu fără emoție, câteva 
semne gravate de o mână. Se apropie şi citi următoarele trei 
litere : 

W. K.-F. 

Wang! Kin-Fo! Neîndoelnic, filozoful trecuse de curând pe 
acolo! 

Kin-Fo, fără a zice nimic, privi, cercetă... Nimic. 


Seara, el, Craig, Fry şi Sun, care abia se târa, reintrau la 
hotel, iar a doua zi, dimineaţa, părăsiră Nan-Kingul. 

CAPITOLUL XII 

In care Kin-Fo, cei doi însoțitori şi Taletul continuă 
aventura 

Cine e călătorul ce se vede gonind pe marile drumuri 
fluviale sau pe şosele, pe canalurile şi râurile Cerescului 
Imperiu? El merge, merge mereu, neştiind unde va fi a doua zi. 
Străbate oraşe fără a le vedea, nu coboară în hoteluri sau hanuri 
decât pentru a dormi câteva ore, nu se opreşte la restaurante 
decât pentru a mânca în grabă, nu socoteşte banul ; îl asvârle 
pentru a putea merge mai repede. 

Nu-i un negustor ocupat cu afaceri. Nu-i un mandarin 
trimis de ministru în cine ştie ce importantă şi urgentă misiune. 
Nu-i un artist în căutarea frumuseţilor naturei. 

E falsul Ki-Nan, întovărăşit de Fry Craig, tot mai bine 
dispuşi, urmat de San, tot mai mult obosit. Este Kin Fo, în 
ciudata stare de spirit care-l face să ocolească şi să-l caute 
totodată pe misteriosul Wang. Este clientul Centenarului care nu 
cere din acest neîncetat du-te-vino decât uitarea situaţiei sale şi 
poate şi o garanţie contra nevăzutelor primejdii de care e 
ameninţat. 

Călătorii luaseră la Nan-King unul din vapoarele americane 
care fac curse pe fluviul Albastru. După şaizeci de ore debarcau 
la Cun-Kau unde rătăcitorul Kin-Fo nu se opri decât o jumătate 
de zi. Acolo, se regăseau şi atunci, în stare de ruină complectă, 
urme de ale Taipingilor ; dar nici în oraşul acesta comercial, care 
nu e, la drept vorbind, decât o anexă a prefecturei Ran-Yang- 
Fon, clădit pe malul drept al afluentului, nici la U-Ciang-Fon, 
capitala provinciei Ru-P6, ridicată pe malul drept al fluviului, 
misteriosul Wang nu lăsase vre-o urmă despre trecerea sa. 
Nimic, in afară de ciudatele litere găsite de Kin-Fo la Nan King 
pe mormântul bonzului încoronat. 

Dacă Craig şi Fry putuseră spera că din călătoria prin 

China vor prinde unele obiceiuri sau alte cunoştinţi asupra 
oraşelor, ei fură în curând dezarmaţi. Nu aveau timp pentru a 
lua note iar impresiile lor se reduceau la câteva nume de cetăţi 
şi de târguşoare. Totuşi nu erau nici curioşi, nici flecari. Nu-şi 
vorbeau aproape de loc. La ce bun? Ceea ce Craig gândea, 
gândea şi Fry deasemeni. Deci nu observară nici ei, ca şi clientul 


lor, dubla fizionomie, comună celor mai multe cetăţi chineze, 
pustii în centru, dar animate la periferii. Abia la Han Keu zăriră 
cartierul european, cu străzile largi şi drepte, cu locuinţi 
elegante şi loc de plimbare umbrit, cu arbori mari dealungul 
flaviului Albastra. Ei nu aveau ochi decât pentru a vedea un 
singur om şi acest om rămânea invizibil. 

Vaporul, mulţumită creşterei apelor Ran-Kingului putea să 
urce afluentul încă o sută treizeci leghe, până la Leo-Ro-Keu. 

Kin-Fo nu era câtuşi de puţin omul care să renunţe la 
acest gen de locomoţiune care îi plăcea. Din contră, socotea să 
ajungă bine până la punctul unde Ran-King încetează de a fi 
navigabil. De aci încolo, va vedea. Craig şi Fry nu îndrăzniră să 
întrebe dacă această navigaţiune va dura în tot timpul 
călătoriei. Supravegherea era mult mai uşoară pe bord, 
primejdiile mai puţin iminente. Mai târziu, pe drumurile puţin 
sigure ale provinciilor Chinei centrale, va fi altceva. 

In ce priveşte pe Sun, viaţa de pe vapor îi priia. Nu umbla, 
nu făcea vre-o treabă, îşi lăsa stăpânul pe mâinile lui Fry- Craig, 
nu visa decât să doarmă în colţul său după ce mâncase în lege, 
căci bucătăria era cât se poate de bună. 

Vaporul, urcând cursul Ran Kingului, intra în regiunea 
grâului. La orizont se profilară câţiva munţi. Districtul Quan- Lo- 
Fu apăru. 

Kin-Fo nici nu  debarcă în timpul descărcării 
combustibilului. Ce avea să facă în oraşul care îl lăsa indiferent? 
Nu avea decât o dorinţă, de vreme ce nu da de urma filozofului 
să se afunde cât mai adânc în inima Chinei centrale. 

După Quan-Lo-Fu urmară două cetăţi clădite una în 
faţa.???.. temerea cea mai serioasă, dacă nu pentru ei cel puţin 
pentru milionul viu pe care îl păzeau. Dacă Kin-Fo cădea sub 
pumnalul lui Wang sau cuțitul unui răufăcător, rezultatul era 
acelaşi. Lovitura o primea Compania. 

In aceste împrejurări, dealtfel, Kin-Fo, nu mai puţin armat, 
era şi el hotărât să se apere. Ţinea la viaţa sa mai mult decât 
oricând. 

Probabilitatea de a da de vre-o urmă a filozofului la Si- 
Nian-Fu, nu exista. Niciodată un fost Taî-ping nu s-ar fi gândit să 
se ascundă aci. Si-Nian-Fu era o cetate căreia rebelii nu i-au 
putut prăbuşi, în timpul rebeliunei, întăriturile, şi care-i ocupată 
de o numeroasă garnizoană manciură. 


A doua zi, Kin-Fo, părăsind oraşul, un important centru de 
afaceri între Asia centrală, Tibet, Mongolia şi China, relua 
drumul spre nord. 

Trecând prin Kao-Lin-Sien, Sing-Tong-Sien şi prin valea. U- 
Ro, micul convoi ajunse la Rua-Cen, locul unei teribile insurecţii 
musulmane la 1860. De acolo, când în barcă sau în căruţă, Kin- 
Fo şi tovarăşii săi sosiră, nu fără mari greutăţi, la fortăreaţa 
Tong-Kuan, situată la încrucişarea apelor U-Ro şi Ruang-Ro. 

La Tong-Kuan călătorii erau în siguranţă şi în timpul nopţii. 
El nu e o cetate comercială, ci un oraş militar locuit de tătarii 
manciuri care alcătuesc categoria de frunte a armatei chineze! 
Kin-Fo avea poate intenţia să se odihnească pentru câteva zile. 
Mergea, poate, să caute într-un hotel convenabil o cameră bună, 
o masă bună şi un pat bun, ceeace nu ar fî displăcut lui Fry- 
Craig şi cu atât mai puţin lui Sun! 

Dar neîndemânatecul acesta făcu imprudenţa să dea la 
vamă, în locul numelui de împrumut, adevăratul nume al 
stăpânului său, plătind bine înţeles prostia-i cu o bună bucată 
din coadă. El uită că cel pe care avea cinstea să îl servească, nu 
mai era Kin-Fo, ci Ki-Nan. 

Vai, ce furtună! Trebuiră să părăsească imediat oraşul. 
Numele-i produsese efectul. Celebrul Kin-Fo sosise la Tong- 


Kaan! Toţi vroiau să-l vadă pe omul interesant, a cărui 
singură şi unică dorinţă era de a deveni centenar! 

Ghinionistul călător, urmat de paznici şi de valet, nu avu 
decât timpul să o ia la fugă trecând prin gloata curioşilor care se 
strângeau în drumul său. La picior, de data asta, la picior! Urcă 
dealungul fluviului Galben şi merse astfel până când tovarăşii 
săi căzură de trudă într-un târguşor unde incognitul său trebuia 
să-i asigure câteva ore de linişte. 

Sun, complect aiurit, nu mai îndrăznea să spună un 
cuvânt. La rândui, cu ridicola codiţă de pisică ce-i rămăsese, era 
obiectul celor mai neplăcute glume! Copiii alergau după dânsul 
şi îi împroşcau cu strigăte caraghioase. 

Acum, depărtaţi de Tong-Kuan, în modestul târg unde Kin- 
Fo încercase să se refugieze, nici cai, nici măgari, nici trăsuri, 
nici căruţe. Nici o alta perspectivă decât de a rămâne acolo sau 
de a continua drumul pe jos. 

Asta nu era de natură să redea buna dispoziţie elevului lui 
Wang. învinui toată lumea şi nu se cruța nici pe el. Ah, cât 
regreta timpul când nu avea decât să trăiască în pace! Dacă, 
pentru a preţui fericirea, trebuia să fi cunoscut plictiseala, 
necazurile şi grijile, aşa cum spunea filozoful, apoi le cunoştea 
acum cu prisosinţă! 

Şi apoi, alergând astfel, nu putea să nu întâlnească pe 
drum oameni cum se cade, fără un ban, dar care erau fericiţi 
totuşi. Putuse observa dar formele diferite ale fericirei prilejuite 
de îndeplinirea senină a datoriei. 

Ici, plugari aplecaţi pe brazdă ; colo lucrători care cântau 
mânuind uneltele de lucru. Ah, lecţia era complectă! O credea, 
cel puţin... Nu, prietene Kin Fo, ea nu era complectă! 

Totuş, cătând mult prin sat, bătând la toate uşile, Craig şi 
Fry sfârşiră prin a descoperi un vehicul, unul singur! In afară de 
asta vehiculul nu putea să transporte decât doar o persoană şi, 
ceeace era mai grav, motorul îi lipsea. Era roabă, roaba lui 
Pascal, inventată poate înaintea lui de anticii inventatori ai 
pudrei, scrisului, busolei şi zmeurilor. Dar în China roata acestui 
aparat, de un diametru destul de mare, e aşezată, nu la 
extremitatea tărgii ci la mijloc şi se mişca străbătând prin ea 
însăşi, aşa cum se mişcă roata anumitor bărci cu motor. Fundul 


roabei e deci împărţit în doua, după axa roatei, o parte în care 
poate sta călătorul şi o alta destinată bagajelor. 

Motorul vehiculului, o stinghie cu care se învârteşte roata, 
e aşezat în spatele călătorului astfel că acestuia nu îi 
stinghereşte vederea. Când vântul e prielnic, când bate adică 
dinapoi, omul se ajuta cu această forţa naturală care nu-l costă 
nimic , infige un catarg în faţă, ridică o pânză pătrată şi, prin 
presiunea vântului, în loc să împingă el roaba, e, la rându-i, 
împins, uneori mai repede decât ar fi vroit. 

Vehiculul fu cumpărat cu toate accesoriile. Kin-Fo luă loc. 
Vântul era prielnic, pânza fu înălţata. 

-Hai, Sun! zise Kin-Fo. 

Sun se pregătea să se aşeze foarte calm în a doua 
despărţitură a targii. 

-Înhamă-te! strigă Kin-Fo pe un ton ce nu admitea replică. 

- Stăpâne... păi... eu!., răspunse Sun ale cărui picioare se 
bălăbăneau ca cele ale unui cal prea mult purtat. 

- Nu eşti decât tu de vină, tu, limba şi prostia ta! 

- Hai, Sun! spuseră Fry-Craig. 

- Înhamă-te! repeta Kin-Fo privind ceea ce rămăsese din 
coada nefericitului valet. La targă, animalule, şi vezi să nu mă 
răstorni. 

Arătătorul şi mijlociul de la mâna dreaptă a lui Kin-Fo, 
apropiate în formă de foarfece, îi complectară aşa de bine 
gândul, că Sun trecu cureaua pe după umeri şi apucă targa cu 
amândouă mâinile. Fry-Craig se aşezară de ambele laturi ale 
roabei şi, vântul fiind prielnic, porniră cu uşurinţă. 

Trebuie să renunţăm a zugrăvi ciuda surdă şi 
neputincioasă a lui Sun, coborit la rolul unui cal. Şi totuşi, dese 
ori Craig şi Fry consimţiră să îl înlocuiască. Din fericire vântul de 
sud le veni mereu în ajutor uşurând trei sferturi din povară! 
Roaba fiind bine echilibrată prin poziţiunea roții centrale, munca 
celui ce o trăgea se reducea la aceea a cârmaciului de pe vas: 
să o menţină în poziţie dreaptă. 

In acest echipagiu străbătu Kin-Fo provinciile de miaza 
noapte ale Chinei, mergând pe jos când simţea nevoia sa îşi 
dezmorţească picioarele, purtat pe sus când, din contră? vroia 
să se odihnească. 


Io ae E 
Wang. 

Astfel, după ce ocoli Huan-Fu şi Ca-fong, urcă malul 
faimosului Canal Imperial, străbătu Tsinanul, H-Kien şi pătrunse 
în provincia Pe-Cé-Li unde se ridică Pekingul, capitala Cerescului 
Imperiu. 

Kin-Fo purtat mereu pe sus, iar Sun trăgând mereu pe jos, 
străbătură cheiurile unde se înălţau munţi de saci cu sare, 
mahalalele, concesiunile engleze şi americane, câmpul de 
alergări, grădinile bogate în legume şi fructe. Toţi patru 

urmară drumul pietruit care duce la Peking, printre arborii 
de esenţă divină şi trestiile înalte ale fluviului, sosind astfel la 
Teng-Ceu, sănătoşi, teferi, Kin-Fo preţuind tot două sute mii 
dolari, Craig-Fry zdraveni ca la începutul călătoriei, Sun 
cotonogit, olog de ambele picioare, şi cu trei centimetri de 
coada în vârful căpăţânei! 

Era la 19 lunie. Termenul acordat lui Wang expira peste 
şapte zile abia. 

Unde se afla Wang? 

CAPITOLUL XIII Care conţine multe peripeții 

-Domnilor, zise Kin-Fo celor doi paznici ai săi când targa fu 
oprită la intrarea în Tong-Ceu, nu mai suntem decât la patru 
leghe de Peking, şi gândul meu e să mă opresc aici până în 


momentul când termenul convenției făcute între mine şi Wang, 
va înceta. În oraşul de patru sute de mii de suflete îmi va fi uşor 
sa rămân necunoscut dacă Sun nu va uita cumva că e în 
serviciul lui Ki-Nan, simplu negustor din provincia Şen-Si. 

Nu, desigur, Sun n-o să mai uite! Neghiobia lui îl 
transformase timp de opt zile în animal de ham şi nădăjduia 
acum că domnul Kin-Fo... 

-Ki... făcu Craig. 

- Nan! complectă Fry. 

„„. Nu îl va mai lua de la vechile-i funcțiuni. lar acum, dat 
fiind halal de oboseală în care se găsea, nu cerea decât o 
învoire d-lui Kin-Fo... 

-Ki... făcu Craig. 

- Nan! repeta Fry. 

„.. învoirea de a dormi cel puţin patru zeci şi opt de ore- 

-Opt zile, dacă vrei! răspunse Kin-Fo. Voi fi cel puţin sigur 
că, dormind, nu vei mai flecari! 

Kin-Fo şi tovarăşii săi începură apoi să caute un hotel 
convenabil şi care nu lipsea la Tong-Ceu. Localitatea nu era 
propriu zis decât un imens cartier mărginaş al Pekingului. 
Drumul pavat care o leagă de capitală e mărginit dea- lungul cu 
vile, case, cătunuri de plugari, morminte, mici pagode, ogrăzi 
înverzite, iar pe toată această şosea, circulaţia trăsurilor, 
călăreţilor, pietonilor, este neîntreruptă! 

Kin-Fo cunoştea oraşul şi se duse la Te-Uang-Mia „templul 
principilor suverani”, o mănăstire transformată în hotel unde 
pasagerii străini pot locui destul de confortabil. 

Kin-Fo, Craig şi Fry se instalară îndată, agenţii ocupând o 
cameră ce răspundea în cea a preţiosului lor client. 

Cât priveşte pe Sun, dispăruse pentru a se culca în 
ungherul desemnat lui, şi nu mai fu văzut. 

După o oră Kin-Fo şi credincioşii lui părăseau camerele. 
Mâncară cu poftă şi se întrebară ce ar fi bine să facă. 

-Ar fi bine, răspunseră Craig-Fry, să citim Gazeta Oficială 
pentru a vedea dacă nu-i vreun articol care să ne privească, 

- - Aveţi dreptate, răspunse Kin-Fo. Vom afla poate ce e cu 
Wang. 

Câte şi trei ieşiră deci din hotel. Din prevedere, paznicii 
mergeau lângă clientul lor, cercetau trecătorii şi nu lăsau pe 
nimeni să se apropie. Merseră astfel pe străzile înguste ale 


oraşului şi ajunseră pe cheiu. Acolo fu cumpărat în grabă un 
număr din Gazeta Oficială. 

Nimic! Nimic decât promisiunea a două mii dolari sau a o 
mie trei sute taleri celui ce va indica lui William J. Bidulph adresa 
actuală a d-lui Wang din Shaug-Hai. 

-Aşa dar, zise Kin-Fo, n-a ieşit la iveală! 

- N-a citit deci anunţul în chestie, răspunse Craig. 

- Se socoteşte deci cu obligaţiunea mandatului, adăugă 
Fry. 

- Dar unde poate fi? strigă Kin-Fo. 

- Domnule, spuseră Fry-Craig, vă credeţi mai ameninţat în 
ultimele zile ale învoielii? 

- Fără îndoială, răspunse Kin-Fo. Dacă Wang nu cunoaşte 
transformările survenite în situaţia mea, şi aceasta pare 
probabil, el nu se va putea sustrage necesităţii de a-şi ţine 
fagăduiala. Deci peste o zi, două sau trei, voi fi mai ameninţat 
decât sunt astăzi, iar peste şase zile şi mai mult încă . 

- Dar termenul trecut?... 

- Nu voi mai avea să mă tem de nimic. 

- Ei bine, domnule, răspunseră Craig-Fry, nu-s decât trei 
moduri de-a va pune la adăpostul oricărui pericol în aceste 
şease zile. 

- Care e primul? întrebă Kin-Fo. 

- De a vă re-ntoarce la hotel, zise Craig, de a vă închide în 
camera d-voastra şi de-a aştepta ca termenul să expire. 

- Şi al doilea? 

- De a face să fiţi arestat ca răufăcător, răspunse Fry, 
pentru a fi pus în siguranţă în închisoarea din Tong-C6n. 

- Şi al treilea? 

- De a trece drept mort, jăspunseră Fry-Craig, şi de a nu 
învia decât când veţi avea toată siguranţa. 

- Nu-l cunoaşteţi pe Wang! strigă Kin-Fo. Wang va găsi 
mijlocul de a pătrunde în hotel, la închisoare şi în mormânt! 
Dacă nu m-a lovit până acum e că n-a vroit, e că i s-a părut 
preferabil să îmi lase plăcerea sau grija aşteptării! Cine ştie care 
va fi fost gândul său? In tot cazul, vreau să aştept în libertate. 

- Să aşteptăm!... Totuşi... zise Craig. 

- îmi pare că... adăugă Fry. 


- Domnilor, răspunse Kin-Fo, cu un ton sec, voi face ce îmi 
va conveni. Şi apoi, dacă mor înainte de 25 ale lunii, ce poate 
pierde Compania d-voastră? 

- Două sute mii de dolari, pe care va trebui să-i plătească 
succesorilor d-v.! 

- Dar întreaga mea avere, fără a pune la socoteală viaţa! 
Eu sunt mai interesat ca d-v. în această afacere! 

- Foarte drept! 

- Foarte adevărat! 

- Urmati deci a mă supraveghea cât veţi socoti de nevoie, 
dar eu voi face cum voi crede mai bine! 

Nu era loc de replică. 

Craig-Fry trebuiră deci să se mărginească a ţine pe 
clientul lor de aproape şi a înmulţi prevederile. Dar, ei nu şi-o 
ascundeau, gravitatea situaţiei se accentua cu fiecare zi. 

Tong-Ceu e una din cele mai vechi cetăţi ale Cerescului 
Imperiu. Aşezat pe un braţ canalizat al Peiî-hoului, în apropierea 
unui alt canal ce o leagă de Peking, localitatea e prinsă într-un 
mare angrenaj de afaceri. Cartierele sale sunt nespus de 
animate prin acel du-te-vino al populaţiei. 

Kin-Fo şi tovarăşii săi fură şi mai mult izbiţi de zgomot 
când ajunseră sus pe cheiu. 

In definitiv, Craig şi Fry erau în drept să se creadă mai în 
siguranţă în mijlocul mulţimii. Moartea clientului lor trebuia să 
fie datorită în aparenţă unei sinucideri. Scrisoarea ce s-ar fi găsit 
la el nu ar fi lăsat nici o îndoială. Wang n-avea dar interes să-l 
lovească decât în anumite condiţii pe care nu le putea prezenta 
trotuarul unei străzi sau piaţa publică a unui oraş. Ca atare, 
paznicii lui Kin-Fo nu aveau a se teme de o lovitură imediată. 
Ceea ce trebuia să îi preocupe numai era de a şti dacă Tai- 
pingul nu se luase cumva după urmele lor la plecarea din 
Shang-Hai. Pentru aceasta cercetau cu atenţie trecătorii. 

Deodată fu pronunţat un nume care avea darul să îi 
surprindă mult. 

-Kin-Fo! Kin-Fo! strigau câţiva pui de chineji sărind şi 
bătând din mâini în mijlocul mulţimei. 

Kin-Fo era dară recunoscut, iar numele-i avea să produci 
efectul fatal? 

Eroul se opri fără voe. 


Craig-Fry erau gata să îl adăpostească, la nevoie, cu 
corpurile lor. 

Dar strigătele acestea nu se adresau lui Kin-Fo. Nimeni nu 
părea a bănui că el este acolo. Nu făcu deci nici o mişcare şi, 
curios să ştie cu ce împrejurare îi fusese pronunţat numele, 
aşteptă. 

Un grup de bărbaţi, de femei şi copii se strânseseră în 
jurul unui cântăreţ ambulant ce părea a fi foarte gustat de acest 
public al străzilor. Strigăte şi aplauze, cu duiumul. 

Când se văzu în prezenţa unui auditoriu suficient la 
număr, cântăreţul scoase din haina sa un teanc de cartoane 
ilustrate în culori, apoi strigă : 

„Cele cinci priveghiuri ale Centenaruluiu! 

Era faimosul cântec la modă pe atunci în Cerescul 
Imperiu. 

Craig-Fry vroiră să-şi îndepărteze clientul de acolo , dar, 
de data aceasta el se încapăţână a rămâne pe loc. Nu îl 
cunoştea nimeni. Nu auzise niciodată cântecul care îl descria pe 
el. Vroia să-l asculte! 

Cântărețul începu astfel : 


-La priveghiul întâi, luna luminează acoperişul ascuţit al 
casei din Shang-Hai. Kin-Fo e tânăr. El are douăzeci de ani. Se 
aseamănă sălciei ale cărei cele dintâi frunze scot la iveală un 
vârf de limbă verde! 

-La priveghiul al doilea luna luminează partea de răsărit a 
bogatei vile. Kin-Fo are patruzeci ani. Zecile-i de mii de afaceri 
reuşesc după voie. Vecinii îl fericesc nespus. 

Cântărețul îşi schimba figura pârând că îmbătrâneşte cu 
fiecare strofă. Fu acoperit de aplauze. 

Continuă : 

-La priveghiul al treilea luna luminează întinderea. Kin-Fo 
are şaizeci ani. După frunzele verzi ale verei, galbenele 
crizanteme de toamnă! 

-La priveghiul al patrulea luna s-a coborât la apus. Kin-Fo 
are optzeci ani! Corpu-i e scorojit! El apune! Apune ca astrul 
nopţii! 

-La priveghiul al cincilea cocoşii salută zorile renăscute. 
Kin-Fo are o sută ani. El moare, cea mai mare dorinţă a sa e 
împlinită ; dar mândrul prinţ len refuză sa-l primească. Prințului 
len nu-i plac oamenii aşa de bătrâni. lar bătrânul Kin-Fo 
rătăceşte în veşnicie, neputându-se odihni niciodată” 

Şi gloata aplaudă şi cântăreţul vându sute de exemplare 
din cântecul său, cu trei sapece unul! 

Dar pentruce nu l-ar cumpăra şi Kin-Fo? Scoase o monedă 
măruntă din buzunar şi întinse braţul printre primele rânduri 

ale gloatei. 

Deodată mâna îi tremură. Gologanul ii scăpă şi se 
rostogoli pe pământ... 

In faţa lui se afla un om ale cărui priviri se încrucişară cu 
ale sale. 

-Ah! strigă Kin-Fo, neputându-şi reţine exclamaţia asta, 
totodată de întrebare şi de mirare. 

Fry-Craig îl  înconjurară,  crezându-l recunoscut, 
ameninţat, lovit, mort poate. 

-Wang! strigă el. 

- Wang! repetară Craig-Fry. 

Era Wang în persoană . El îşi întâlnise elevul ; dar în loc să 
se arunce asupra lui, împinse cu putere ultimele rânduri ale 
grupului şi o luă la fugă cu toată viteza picioarelor lui lungi! 


Kin-Fo nu şovăi. Vru să scape odată din intolerabila-i 
situaţie şi se luă după Wang, însoţit de Fry-Craig care nu vroiau 
nici să i-o ia înainte, nici să rămână în urmă. 

Dar pentru ce fugea Wang acuma? Nespus de ciudat 
totuşi el gonea ca şi când întreaga poliţie a Cerescului Imperiu i 
s-ar fi luat pe urme. 

Fu o goană nebună. 

-Nu sunt ruinat! Wang, Wang | Nu sunt ruinat ! striga Kin- 
Fo. 

- Bogat! Bogat! repetau Fry-Craig. 

Dar Wang era la o depărtare prea mare pentrn a auzi 
cuvintele acestea care ar fi trebuit să-l oprească. El străbătu 
astfel cheiul, prelungirea canalului şi ajunse în faţa cartierului 
din partea de apus. 

Cei trei urmăritori aproape că zburau, dar nu le folosea la 
nimic. 

Din contră, fugarul părea că se îndepărtează tot mai mult. 

Vreo şase chinezi se alăturară lui Kin-Fo, fără a socoti alţi 
câţiva poliţişti care îl luară drept un răufăcător pe cel ce alerga 
cu atâta străşnicie. 

Curios spectacolul acestui grup gâfâind, strigând, urlând, 
încrucişându-se în drum cu numeroşi alţii. Kin-Fo fusese foarte 
bine auzit pronunţând lângă cântăreţ numele „Wang”. Din 
fericire, filozoful nu ripostase prin cel al elevului său, căci oraşul 
întreg s-ar fi strâns în jurul unui om atâta de celebru. Dar 
numele lui Wang, destăinuit deodată, ajungea. Wang! Era deci 
enigmaticul personaj a cărui descoperire preţuia o recompensă 
enormă! Era ştiut. In felul acesta, dacă Kin-Fo alerga pentru cei 
opt sute mii dolari care constituiau avutul său, iar Craig-Fry 
pentru cei două sute mii ai asigurării, alţii goneau pentru 
răsplata făgăduită şi, se înţelege, aveau toţi pentru ce să-şi 
pună la încercare picioarele. 

- Wang! Wang! Sunt mai bogat decât oricând! zicea 
mereu Kin-Fo atât cât îi îngăduia repeziciunea fugei. 

- Nu-s ruinat! nu-s ruinat! repetau Fry-Craig. 

- Opreşte-te! opreşte-te! strigau urmăritorii. 

Wang n-auzea nimic. Cu coatele lipite de piept, el nu vroia 
nici să se trudească a răspunde, nici să-şi încetineze goana 
pentru plăcerea de a întoarce capul. 


Mahalaua fu străbătută. Wang se aruncă pe drumul 
pietruit care prelungeşte canalul. Pe drumul acesta, în 
momentul acela aproape gol, avea câmp liber. Uşurinţa fugei 
sale spori ; dar, natural deasemeni, se îndoi şi sforţarea 
urmăritorilor săi. 

Goana asta nebună dură aproape douăzeci de minute. 
Nimic nu lăsa să se prevadă care va fi rezultatul. Totuş păru că 
fugarul începea a slăbi puţin. Distanţa păstrată până atunci între 
el şi urmăritorii săi, se micşora. 

Dându-şi seamă de asta, Wang făcu un ocol şi dispăru 
înapoia grilajului unei pagode mici aflate pe partea dreaptă a 
drumului. 

- Zece mii de taleri celui ce-1 va opri! strigă Kin-Fo. 

- Zece mii de taleri! repetară Craig-Fry. 

- Ya! ya! ya! urlară cei aflaţi înainte. 

Toţi se repezeau pe urma filozofului, înconjurând 
împrejmuirea pagodei. 

Wang reapăru. El fugi pe un şănţuleţ, o luă dea lungul 
unui canal de irigație şi, pentru a-şi încurca urmăritorii, făcu un 
nou ocol care îl readuse pe drumul pietruit. 

Dar se văzu că este obosit căci întorcea capul de multe 
ori. Kin-Fo, Craig şi Fry nu osteniseră deloc. Ei alergau aşa de 
tare că nici unul din cei care fugeau de dragul recompensei nu 
reuşea sa le-o ia, măcar cu câţiva paşi, înainte. 

Deznodământul se apropia deci. Nu mai era decât chestie 
de timp, şi de timp relativ scurt, câteva minute cel mult. 

Toţi, Wang, Kin-Fo, însoțitorii săi sosiseră la punctul unde 
drumul traversează fluviul pe celebrul pod Paiokao. 

Wang, slăbind tot mai mult, străbătu şoseaua. Kin-Fo şi 
ceilalţi, printr-un suprem efort, se apropiară din ce în ce. Curând 
nu îi mai despărţiră decât doar douăzeci de paşi, cincisprezece, 
zece. 

Nu mai aveau de ce să încerce a-l opri pe Wang prin 
cuvinte fără folos pe care nu putea sau nu vroia să le audă. 
Trebuia să-l ajungă, să-l ţină, să-l lege la nevoie... Se vor 
explica după aceea. 

Wang înţelese că avea să fie prins şi, cum printr-o ciudată 
încăpățânare părea că ocoleşte să stea faţă în faţă cu fostul său 
elev, merse până la a-şi risca viaţa ca să scape. 


Dintr-un salt, sări pe balustrada podului şi se aruncă în 
Peî-ho. 

Kin-Fo se opri o clipa şi strigă: 

- Wang! Wang! 

Apoi, făcându-şi vânt la rându-i : 

- II voi avea viu! spuse el arancându-se în fluviu. 

- Craig? zise Fry. 

- Fry? zise Craig. 

- Două sute mii de dolari pe gânlă! 

Şi amândoi, trecând peste balustradă, săriră în ajutorul 
buclucaşului client al Centenarului. 

Câţiva dintre ceilalţi îi urmară. Fu atunci ca un salt de 
clowni pe o trambulină. 

Dar zelul trebuia să fie zadarnic. Kin-Fo, Fry-Craig şi restul 
cetăţenilor scormoniră mult prin Pei-ho. Wang nu putu fi regăsit. 
Fără de îndoiala că, târât de curent, nefericitul filozof fusese tras 
la fund. 

Aruncându-se în fluviu, Wang vroise doar să scape de 
urmăritori sau fusese hotărât de vreun alt motiv să-şi pună 
capăt zilelor? Nimeni n-ar fi putut-o spune. 

După două ore, Kin-Fo, Craig şi Fry, necăjiţi, dar uscați şi 
odihniţi bine, şi Sun, trezit din cel mai straşnic somn al său de 
până atunci, luau drumul în spre Peking. 

CAPITOLUL XIV. 

In care e vorba de oraşul Peking şi de o revedere 

plăcută 

Pé-Cé Li, cea mai sudică dintre cele optsprezece provincii 
ale Chinei, se împarte în nouă departamente. Unul din acestea 
are drept loc central Şun-Kin-Fo, adică „oraşul primului ordin 
ascultător de cer”. Oraşul acesta e Peldng. 

In realitate, Pekingul întruneşte două orăşele deosebite, 
despărțite printr-un bulevard larg şi un zid fortificat: unul, 

un paralelogram dreptunghiular, e oraşul chinez; celălalt, 
un pătrat aproape perfect, e oraşul tătar ; acesta la rându-i 
înglobează alte două localităţi : oraşul Galben, Hoang-Cing şi 
Tsen-Kin-Cing, oraşul Roşu sau, cum i se mai zice, Oraşul Oprit. 

Altădată acest conglomerat întrunea peste două milioane 
locuitori. Dar emigrarea provocată de mizeria gravă, a redus 
cifra aceasta la un milion şi ceva. Locuitorii sunt tătari şi chinezi, 
la cari trebuiesc adăugaţi aproape zece mii musulmani, plus un 


anumit număr de mongoli şi tibetani care compun populaţia 
flotantă. 

In mijlocul cetăţii tătare, oraşul Galben de o suprafaţă de 
şase sute şaizeci picioare, deservit prin opt părţi, închide un 
munte de cărbuni înalt de trei sute picioare, punct culminant al 
capitalei, un caijal splendid denumit „Marea de Mijloc”, două 
mănăstiri de  bonzi, o pagodă frumoasă, stabilimentul 
misionarilor catolici, pagoda imperială, marele templu închinat 
strămoşilor dinastiei domnitoare, templul Spiritelor, templul 
geniului  Vânturilor, templul geniului  Trăznetului, templul 
inventatorului de mătase, etc. 

Ei bine, în mijlocul acestui cadrilater e închis Oraşul Oprit, 
care are o suprafaţă de patruzeci şi opt hectare. De la sine 
înţeles că dinastia domnitoare fiind manciură, prima din aceste 
trei cetăţi e locuită în special de populaţia de aceeaşi rasa. 

Alături de oraşul Galben e oraşul Tătar. Aici sunt instalate 
legaţiunile franceze, engleze şi ruse, spitalul Misiunilor Londrei, 
misiunile catolice de Est şi Nord. Aici se înalţă turnul Clopotului, 
templul lui Confucius, vechiul Observator cu marele-i turn 
pătrat, vila (yamenul) jezuiţilor, vila Literaţilor unde se dau 
examenele literare. Aici se ridică arcurile de triumf. Aici se văd 
palate unde-şi au reşedinţa principi de sânge, miniştrii 
finanţelor, ai confesiunilor religioase, de război, de lucrări 
publice, de externe, aici e Curtea de Compturi, Tribunalul 
Astronomic, Academia de Medicină. Totul, amestecat în străzile 
strimte, colbuite vara, noroioase iarna, măr- 


ginite în cea mai, mare parte de case mizerabile şi joase 
printre care se ridică cutare palat umbrit de arbori, al vreunui 
mare demnitar. 

Acest paralelogram dreptunghiular e despărţit, de lă nord 
la sud, de o însemnată arteră denumită Aleea Mare. In curmeziş 
el e deservit de o alta mai lungă care taie pe cea dintâi şi merge 
de la poarta Şa-Cua, de la est, la poarta Cuan- Tsu, la vest. Ea 
se numeşte aleea Şa-Cua şi pe ea, la o sută paşi de încrucişarea 
cu Aleea Mare locuia viitoarea d-nă Kin-Fo. 

Să se ţină seamă că tânăra văduvă, primise la câteva zile 
după scrisoarea ce anunţa ruina lui, o a doua ce anula pe prima 
şi în care se spunea că nu se va încheia luna a şaptea fără ca 
„Micu-i frate mai vârstnic” să nu se întoarcă lângă dânsa. 

Că Lé-u număra de la data aceasta, 17 Mai, zilele şi orele, 
e inutil să spunem. Dar Kin-Fo nu-i mai dăduse nici o noutate în 
timpul bizarei sale călătorii, întrucât nu vroia cu nici un preţ să- 
şi destăinuiască itinerariul. Scrisorile i-au fost înapoiate fără 
răspuns. Se înţelege deci care trebuia să îi fie neliniştea când 
nici o scrisoare nu îi sosise încă până la 19 lunie. 

Astfel, în tot timpul acestor lungi zile, tânăra femee nu 
părăsise casa-i din aleea Şa-Cua. Aştepta îngrijată. Urâcioasa 
Nan nu-i putea îndulci singurătatea. „Bătrâna Mama” îşi făcea 
de cap mai mult decât oricând şi merita să fie izgonită de o sută 
de ori pe lună. 

Dar ce ore nesfârşite şi triste înainte de a fi sosit Kin- Fo la 
Peking! Lé-u era budistă din secta bonzilor. Aceştia o vedeau 
deseori venind la templul Koan-Ti-Miao consacrat zeiţei Koanin 
unde se ruga pentru prietenul sau. 

In ziua aceea se gândi să meargă iar pentru a implora pe 
zeiţa  Koanin,  adresându-i rugăciuni şi mai calde. Un 


presentiment îi spunea ca o mare primejdie îl ameninţă pe cel 
aşteptat cu o atât de justificată nerăbdare. 

Lé-u chemă deci servitoarea şi îi porunci să caute o 
trăsură la încrucişarea Aleei Mari. 

Nan înălţă din umeri după prostul ei obicei şi ieşi să 
îndeplinească ordinul primit. 

În acest timp, tânăra văduvă, singură în buduarul său 
privea cu tristeţe aparatul mut care nu-i mai dădea prilejul să 
audă de departe glasul celui absent. 

- Ah, zicea ea, trebuie cel puţin să ştie că nu am încetat sa 
mă gândesc la el şi vreau ca vocea să i-o repete la întoarcere. 

Şi Le-u, împingând resortul ce punea în mişcare ruloul 
fonografic, pronunţă cu glas tare cele mai dulci fraze pe care 
inima sa le putea inspira. 

Nan, intrând brusc, întrerupse duiosul monolog. 

Trăsura aştepta pe doamna „care ar fi putut foarte bine să 
stea acasă!” 

Lé-u n-o ascultă. leşi numaidecât lăsând pe „bătrâna 
mamă* să bombănească în voie, şi urcă în trăsurică după ce 
dădu ordin să fie dusă la Koan-Ti-Miao. 

Drumul era bun pentru mers. Dar trăsurică nu înainta fără 
de greutăţi. De fapt, afacerile se făceau tocmai la ora aceea iar 
înghesuiala era totdeauna considerabilă în cartierul acesta care 
e unul clin cele mai populate ale Capitalei. 

Trăsurică înainta deci încet. Înghesuiala era cu atât mai 
mare cu cât te apropiiai de bulevardul exterior. Ea ajunse, 
totuşi, şi se opri lângă templu. 

Lé-u cobori, intră, îngenunchie întâi şi apoi se prosternă 
dinaintea statuei zeiţei. Se îndreptă după aceea spre un aparat 
religios ce poartă numele „moara rugăciunilor”. 

Era un fel de vârtelniţă cu opt braţe. 

Un bonz aştepta grav lângă aparat pe drept-credincioşi şi 
mai cu seamă darul acestora. 

Lé-u dete servitorului lui Buda câţiva taleri pentru nevoile 
cultului ; apoi, cu mâna dreaptă, apucă mânerul vârtelniţei şi o 
învârti puţin, după ce îşi pusese mâna stângă 

pe inimă. Fără îndoială, moara nu se învârtea destul de 
repede pentru ca rugăciunea să îşi aibă efectul. 

- Mai repede! zise bonzul încurajând-o cu gestul. 

Şi tânăra femeie dădu mai repede. 


Aceasta ţinu un sfert de oră după care bonzul declară ca 
rugăciunile credincioasei erau primite. 

Lé-u se prosternă din nou în faţa statuei zeiţei Koanin, ieşi 
din templu şi se urcă in trăsurică pentru a se reîntoarce acasă. 

Dar, când să intre pe Aleea Mar, oamenii trebuiră sa se 
dea în lături cu grabă. Soldaţii îndepărtau brutal populaţia. 
Dugbenile se închideau din ordin. Străzile lăturalnice se barau. 

Un cortegiu numeros ocupa o parte a aleei şi înainta 
zgomotos. 

împăratul  Koang-Sin, al cărui nume însemneaza 
„ Continuarea Gloriei”, se reîntorcea la reşedinţa-i tătară. Tot 
cortegiul se scurse pe sub poarta lui Tin spre satisfacția 
trecătorilor, negustorilor, cerşetorilor care putură să îşi reia 
afacerile. Lé-u îşi putu continua dar drumul şi ajunse acasă după 
o lipsă de două ceasuri. 

Ah, ce surpriză pregătise tinerei femei buna zeiţă Koanin! 

In momentul când trăsurică era la poartă, se oprise tocmai 
acolo o trăsură colbuită, trasă de doi asini. Kin-Fo cobora, urmat 
de Craig-Fry şi Sun! 

- Tu! tu! strigă Lé-u care nu-şi putea crede ochilor. 

- Scumpă surioară, răspunse Kin-Fo, nu te mai îndoi de 
întoarcerea mea! 

LE-u nu răspunse. îşi luă de mână prietenul şi-l aduse în 
buduar în faţa micului aparat fonografic, confident tainic al 
zbuciumului ei. 

- Nu am încetat un singur moment de a te aştepta, 
scumpa inima brodată în flori de mătase! zise ea. 

Şi desfacând ruloul, împinse resortul care îl puse în 
mişcare. 


Kin-Fo putu atunci să audă o voce blândă repetindu-i ceea 
ce drăgăstoasa Lé-u spunea cu câteva ore mai înainte : 

-Vino, mic frate drag! Vino la mine! Inimile noastre sa nu 
mai fie despărțite, asemeni celor două stele ale Ciobanului şi 
Kirei! Toate gândurile mele sunt pentru reîntoarcerea ta... 

Aparatul tăcu o secundă... atât doar o secundă. Apoi 
reîncepu, dar cu o voce ţipătoare de data asta : 

-Nu e de ajuns o stăpână, mai trebuie să ai şi un stăpân în 
casă! Prinţul len să îi strângă pe amândoi de gât! 

Această a doua voce era prea de recunoscut. Ea era a 
Nanei. Uricioasa slugă urmase să bombănească după ce plecase 
Lé-u, pe când aparatul funcţiona încă, înregistrându-i, fără ca ea 
să bănuiască imprudentele vorbe. 

Servitoare şi valeţi, păziţi-vă de fonografe! 

In ziua aceea chiar, Nan era concediată şi, pentru a fi 
izgonită, nu mai fură aşteptate nici ultimele zile ale lunei a 
şaptea! 

CAPITOLUL XV. 

Care rezervă cu siguranţă o surpriză lui Kin-Fo şi, 
poate, cititorului 

Nimic nu se mai împotrivea căsătoriei bogatului Kin-Fo din 
Shang-Hai cu simpatica Lè-u din Peking. Chiar peste şase zile 
expira termenul acordat lui Wang pentru îndeplinirea obligaţiei 
sale; dar nefericitul filozof plătea cu viaţa fuga-i inexplicabilă. Nu 
mai era deci nimic de care să se teamă acum. Căsătoria se 
putea face. Ea fu hotărâtă la douăzeci şi cinci ale lunii lulie, data 
când Kin-Fo voise să pună capăt existenţei sale. 

Tânăra femeie cunoscu atunci toată situaţia. Ea ştiu prin 
ce întâmplări deosebite trecuse cel care, refuzând odată să o 


facă nenorocită şi a doua oară văduvă, se reîntorcea, liber în 
fine, s-o facă fericită. 


Dar Lé-u, aflând de moartea filozofului, nu-şi putu reţine 
câteva lacrimi. Ea îl cunoştea, îl iubea, căci el fusese primul 
confident al sentimentelor ei pentru Kin-Fo. 

- Bietul Wang! Lipsa lui va fi simțită mult în căsnicia 
noastră! 

- Da! bietul Wang! răspunse Kin-Fo care regreta de 
asemeni pe tovarăşul tinereţii sale, pe prietenul lui vechi de 
douăzeci de ani. Şi totuşi el m-ar fi lovit precum jurase! 

- Nu, nu! zise Lé u clătinând frumosul ei cap; el nu şi-a 
căutat moartea în valurile Pei-hoului decât pentru a nu îndeplini 
groaznica-i datorie. 

Stai! Presupunerea că Wang s-ar fi înnecat pentru a scăpa 
de obligaţia mandatului sau, era cât se poate de admisibilă . In 
privinţa aceasta Kin-Fo gândea ceea ce gândea şi tânăra femee, 
astfel că erau alături două inimi în care imaginea credinciosului 
filozof nu se va mai şterge niciodată. 

De prisos să mai spunem că, după nenorocirea de pe 
podul Palikao, gazetele chineze încetară de a mai reproduce 
anunţurile ridicole ale onorabilului William J. Bidulph, aşa că 
celebritatea stingheritoare a lui Kin-Fo păli tot aşa de iute cum 
se crease. 

lar acum ce aveau să facă Craig şi Fry? Ei erau, desigur, 
însărcinaţi să apere interesele Centenarului până la 30 lunie, 
adică timp de zece zile, dar, în realitate, Kin-Fo nu mai avea 
nevoie de serviciile lor. Era de temut ca Wang să atenteze la 
viaţa sa? Nu, pentru că el nu mai exista. Se puteau ei gândi că 
clientul lor îşi va răpune singur viaţa? Cu atât mai puţin. Kin-Fo 
nu mai cerea acum decât să trăiască, să trăiască bine şi cât mai 


mult timp cu putinţă. Deci, continua supraveghere a lui Fry- 
Craig nu îşi mai avea raţiunea de a fi. 

Dar, la urma urmei, cei doi originali, erau oameni de 
treabă. Kin-Fo îi rugă să ia parte la ceremonia căsătoriei sale, şi 
ei primiră. 

- De altfel, observă glumeţ Fry către Craig, o căsătorie e 
uneori o sinucidere! 

De a doua zi, Lé-u îşi aduse în casa un personal mai bun. 
O mătuşa a tinerei femei, d-na Lutalu, venise lângă ea, trebuind 
să-i ţină loc de mamă până la celebrarea căsătoriei. 

D-na Lutalu, soţia unui mandarin de al patrulea rang şi de 
a doua clasă, cu floare albastră, fost lector imperial şi membru 
al Academiei Han-Lin, poseda toate însuşirile fizice şi morale 
necesare îndeplinirei demne a acestor importante funcțiuni. 

Cât priveşte pe Kin-Fo, el ţinea mult să părăsească 
Pekingul după căsătorie, nefiind deloc din acei Fii ai Cerului 
cărora le place vecinătatea Curţilor. El nu ar fi într-adevăr fericit 
decât când îşi va vedea soţia instalată în bogata vilă din Shang- 
Hai. 

Kin-Fo trebui deci să aleagă un apartament provizoriu şi 
găsi ceea ce îi trebuia la Ticn-Fu Tang, „Templul Fericirei 
cereşti”, hotel şi restaurant foarte confortabil, situat lângă 
bulevardul Tien-Men. 

Acolo fură găzduiţi şi Craig-Fry care, din obişnuinţă, nu se 
puteau hotărî să işi părăsească clientul. Cât priveşte pe Sun, el 
îşi reluase serviciul, bombănind mereu, dar având grijă să vadă 
de nu se găsea în prezenţa vreunui fonograf indiscret. Ceea ce 
suferise Nan îl făcea mai prudent. 

Kin-Fo avu plăcerea de a regăsi la Peking pe doi din 
prietenii săi din Canton, negustorul Yin-Pang şi literatul Hual. Pe 
de altă parte cunoştea câţiva funcţionari şi comercianţi din 
Capitală şi toţi îşi făcură o datorie din a asista la această mare 
împrejurare. 

Indiferentul de altădată, calmul elev al filozofului Wang, 
era într-adevăr fericit! Două luni de griji, de nelinişti, de 
frământări, întreagă această perioadă agitată a existenţei sale, 
fusese de ajuns să îl facă a aprecia ceeace e, ceeace trebuie să 
fie, ceeace poate fi fericirea aici pe pământ. Da, înțeleptul filozof 
avea dreptate. De ce nu era el acolo pentru a-şi da încă odată 
seama de roadele doctrinei sale! 


Kin-Fo petrecea alături de tânăra femeie timpul pe care 

nu îl consacra preparativelor ceremoniei. Le-u era 
fericită îndată ce prietenul său se afla lângă ea. De ce 
avea nevoie să pună la contribuţie cele mai bogate 
magazine din capitală pentru a o acoperi cu daruri 
minunate? Ea nu se gândea decât la el şi îşi repeta 
înţeleptele maxime ale celebrului Pan-Hoei-Pan : 

- Dacă o femeie are un bărbat după inima sa, e 
pentru toată viaţa ! 

- Femeia trebuie să aibe un respect fără margini 
pentru cel al cărui nume poartă şi o atenţie continuă 
asupra ei însăşi. 

- Femeia trebuie să fie în casă ca o umbră curată şi 
un simplu ecou. 

- Bărbatul este cerul femeii. 

Totuşi pregătirile serbării de nuntă, pe care Kin-Fo 
o vroia splendidă, înaintau. 

Cele treizeci perechi de pantofi brodaţi pe care îi necesită 
trusoul unei chineze, erau aranjaţi în locuinţa din aleea Şa- Cua. 
Preparatele casei Sinuyane, dulceţuri, fructe zaharisite, praline, 
siropuri de prune, etc., portocale de inibahar, superbele stofe de 
mătase, giuvaerurile de pietre preţioase şi de aur fin cizelat, 
inele, brățări, ace de cap, toate fanteziile încântătoare se 
îngrămădeau în buduarul ei. 

În ciudatul Imperiu de Mijloc, când o fată se mărită nu 
aduce nici o dotă în căsnicie. Ea e într-adevăr cumpărată de 
părinţii soţului sau de soţ însuşi şi, în lipsă de fraţi, nu poate 
moşteni o parte a averii părinteşti decât dacă tatăl său face 
declaraţie anumită. Condiţiunile sunt de obicei aranjate prin 
intermediarii numiţi „mei-jin”, iar căsătoria nu e hotărâtă decât 
când totul e bine lămurit în această privinţă. 

Logodnica e atunci prezintată părinţilor bărbatului. Acesta 
nu o vede. El nu o va vedea decât în clipa când ea va sosi în 
trăsură închisă la casa conjugală. In momentul acesta se dă 
soţului cheia de la trăsură. El deschide uşa. Dacă-i place 
logodnica, îi întinde mâna ; dacă nu-i place închide uşa brusc şi 
totul este rupt. 

Nimic asemănător nu putea avea loc în căsătoria lui Kin- 
Fo. El o cunoştea pe tânăra femeie, el nu avea s-o cumpere de 
la nimeni. Asta simplifica mult lucrurile. 


Douăzeci şi cinci lunie sosi în fine. Totul era gata. 

De trei zile, potrivit obiceiului, casa lui Le-u rămânea 
luminată înăuntru. D-na Lutalu, care reprezintă familia ei, 
trebuia să se abţină timp de trei zile de a dormi, un fel de a se 
arăta tristă în momentul când logodnica avea să părăsească 
acoperişul părintesc. Dacă Kin-Fo ar fi avut părinţi, casa i-ar fi 
fost la fel de luminată în semn de doliu. 

Niciuna din formalităţile astrologice nu a fost neglijată. 
Zodiile, consultate după toate regulile, arătau o perfectă 
potrivire a destinelor şi a felului lor de a fi. Epoca anului, a Junei, 
se arătau favorabile. Nicio căsătorie nu se arătase sub auspicii 
mai bune. 

Primirea soţiei trebuia sa se facă la orele opt seara la 
hotelul „Fericirei Cereşti44, adică ea va fi condusă cu pompă la 
domiciliul soţului. In China nu se vine în astfel de împrejurări nici 
în faţa judecătorului, nici a preotului, nici a altuia. 

La orele şapte, Kin-Fo, întovărăşit de Craig şi Fry care 
străluceau ca martori ai unei nunţi europene, îşi primea prietenii 
în pragul apartamentului său. 

Ce asalt de politeţi! Ce notabile personagii invitate printr-o 
bucată de carton roşu pe care se scria în rânduri cu caractere 
microscopice: „D. Kin-Fo din Shang-Hai, salută umil pe domnul... 
şi îl roagă şi mai umil.... de a asista la umila ceremonie44.... etc. 

Toţi veniseră pentru a onora pe soţi şi a participa la 
festivul rezervat bărbaţilor în timp ce doamnele se adunau la o 
masă aranjată special pentru ele. 

Se aflau de faţă negustorul Yin-Ping şi literatul Hual. Erau 
apoi câţiva mandarini care purtau la pălăria oficială globul roşu, 
de mărimea unui ou de porumbei, arătând că aparţineau 
primelor trei clase. Alţii de categorie inferioară, 

nu aveau decât nasturi albi sau albaştri. O mare parte 
erau funcţionari civili, de origină chineză, aşa cum trebuiau să 
fie prietenii unui Shangaian adversar al rasei tătare. Toţi, în 
haine frumoase, în halate strălucitoare. 

Kin-Fo, - astfel vroia politeţa, - îi aştepta chiar la intrarea 
hotelului. îndată ce sosiră îi conduse în salonul de recepţie, după 
ce îi rugase de câte două ori să binevoiască a trece înaintea lui 
la fiecare din uşile pe cari le deschideau servitorii îmbrăcaţi în 
livrele de gală. El îi numea pe „nobilul lor nume”, le cerea 


noutăţi asupra „nobilei lor sănătăţi”, se informa de „nobilele lor 
familii”. 

Craig şi Fry admirau aceste politeţi; dar, admirând, ei nu 
îşi pierdeau din vedere ireproşabilul client. 

O aceiaşi ideie le venise amândorura. Dacă, prin imposibil, 
Wang nu ar fi pierit în apele fluviului?... Dacă el s-ar fi amestecat 
printre grupurile de invitaţi?... A douăzeci şi patra oră din 25 ale 
lunei lunie, - ultima oră, - nu sunase încă! Mâna Tai-pingului nu 
dezarmase . Dacă, în ultimul moment... 

Nu! Nu era de crezut, dar, cu toate astea, era posibil. 
Astfel, printr-un rest. de prudenţă, Craig şi Fry priveau cu 
băgare de seamă toată lumea aceea.. La urma urmelor nu 
văzură nici o figură suspectă, 

In vremea aceasta, viitoarea soţie părăsea locuinţa 
din aleea Şa-Cua şi lua loc într-un palanchin închis. 

Dacă Kin-Fo nu vroise să ia costumul de mandarin, pe care 
orice mire are drept să-l îmbrace, în onoarea instituţiei 
căsătoriei pe care vechii legislatori o ţineau în stimă deosebită, 
Lé-u se conformase regulilor înaltei societăţi. Cu toaleta-i în 
întregime roşie, confecţionată dintr-o admirabilă stofă de 
mătase brodată, ea strălucea. Figura-i se pierdea, pentru a zice 
astfel, sub un voal de perle fine care păreau picurate din 
diadema al cărei cerc îi înconjura fruntea. 

Cortegiul se puse în mişcare. Ocoli la răspântie pentru a 
trece pe Aleea Mare şi urmă bulevardul Tien-Men. 


Prietene, tovarăşe de ale lui Lé-ù veneau în urma 
palanchinului purtând diferitele obiecte ale trusoului. Douăzeci 
muzicanți mergeau înainte cu un mare zgomot de instrumente 
de alamă, printre care răsuna gongul sonor. În jurul 
palanchinului se mişca o mulţime de purtători de torţe şi de 
lanterne în mii de culori. Viitoarea soţie stătea ascunsă de ochii 
gloatei. Primele priviri, aşa cum cerea eticheta, trebuiau să fie 
ale mirelui său. 

Astfel sosi cortegiul, spre orele şeapte seara, la hotelul 
„Fericirei Cereşti”. 

Kin-Fo stătea la intrarea decorată bogat. Aştepta sosirea 
palanchinului pentru ca să deschidă uşa. După aceasta el şi-ar fi 
ajutat mireasa să coboare şi ar fi condus-o în apartamentul 
rezervat, unde, amândoi ar fi binecuvântat de patru ori cerul. 
Apoi, împreună, s-ar fi bucurat de prânzul nupţial. Mireasa ar fi 
făcut patru plecăciuni în faţa soţului său. La rându-i, el ar fi făcut 
două în faţa ei. Ar fi picurat două- trei picături de vin sub formă 
de libaţiuni. Ar fi oferit puţina hrană spiritelor mijlocitoare. După 
aceea |i s-ar fi adus două cupe pline. Ei le-ar fi golit pe jumătate, 
apoi, amestecând ceea ce rămânea într-o singură cupă, ar fi 
băut unul după altul. Unirea era îndeplinită. 

Palanchinul sosea. Kin-Fo înainta. Un maestru de 
ceremonii îi dădu cheia. O luă, deschise uşa şi întinse mâna 
frumoasei Lé-u care era mişcată. Ea cobori uşor şi străbătu 
grupul de invitaţi care se înclinară respectuos, punând mâna la 
piept. 

Deodată se auzi pe bulevardul Tien-Men un zgomot 
depărtat. Erau strigăte la care se adăugau sunetele clare ale 
unei trompete. Se făcea după aceea tăcere, şi zarva reîncepea 
după câteva clipe. 


Tot acest tărăboi se apropie şi ajunse în curând pe strada 
unde se oprise cortegiul. 

Kin-Fo asculta. Prietenii, nehotărâţi, aşteptau ca tânăra 
femeie să intre în hotel. 

Dar îndată strada se umplu de-o mişcare neobişnuită. 
Sunetele trompetei răsunară mai tare, aproiindu-se. -Ce-i? 
întrebă Kin-Fo. 

Trăsăturile lui Le-u se schimbaseră. O presimţire tainica îi 
grăbea bătăile inimei. 

Deodată mulţimea năvăli în stradă. Ea înconjură pe un 
crainic imperial ce era însoţit de mai mulţi poliţişti. 

Şi crainicul aruncă, în mijlocul tăcerei generale, cuvintele 
acestea, cărora le răspunse un murmur surd : „Moartea 
împărătesei văduve! Interzis! Interzis!” 

Kin-Fo înţelesese. Era o lovitură ce îl izbea direct. Nu-şi 
putu stăpâni un gest de furie. 

Doliul imperial era decretat prin moartea văduvei ultimului 
împărat. Pe un termen ce îl va fixa legea, va fi interzis oricui să- 
şi radă capul, interzis de a da serbări publice şi reprezentaţiuni 
teatrale, interzis tribunalelor de a judeca, interzis de a proceda 
la celebrarea căsătoriilor! 

Lé-u, dezolată, dar curajoasă, căută să îşi facă inimă bună 
pentru a nu îngreuna necazurile mirelui său. Luă mâna 
scumpului ei Kin-Fo : 

-Să aşteptăm! zise ea cu un glas ce se forţa să-şi ascundă 
emoția. 

Palanchinul plecă din nou cu tânăra femeie la casa-i din 
Şa-Cua, iar petrecerile fură amânate, mesele strânse, 
orchestrele concediate, şi prietenii dezolatului Kin-Fo se 
despărţiră după complimentele de condoleanţă. Nu trebuia să 
rişti a călca decretul de interdicție! Hotărât, nenorocul continua 
să-l urmărească pe Kin-Fa încă un prilej de a se folosi de 
învăţămintele filozofice ale fostului său maestrul 

Kin-Fo rămăsese singur cu Craig şi Fry în apartamentul 
deşert al hotelului „Fericirei Cereşti”, nume ce îi părea acum ca 
un amar sarcasm. Termenul de interdicţie putea fi prelungit 
după dispoziţia Fiului Cerului . Şi el care socotise 

se întoarcă imediat la Shang-Hai pentru a-şi instala soţia 
în bogata vilă, devenită a sa, reîncepând o nouă viaţă, în noi 
condiţii . 


O oră după aceea, un servitor îi dădea o scrisoare adusă 
de un mesager chiar atunci. 

Kin-Fo nu putu să-şi oprească un strigăt, îndată ce 
recunoscu scrisul de pe adresă. 

Scrisoarea era de la Wang, şi iată ce conţinea: „Prietene, 
nu sunt mort, dar când vei primi răvaşul acesta, voi fi încetat 
de-a mai trăi 

Mor, pentru că nu am curajul să-mi ţin făgăduiala; dar, fii 
liniştit, am îngrijit de toate. 

Lao-Shen, şef al TaÎî pingilor, vechiu tovarăş al meu, are 
scrisoarea ta! El va avea braţul şi sufletul mai tari decât am eu 
pentru îndeplinirea grozavei misiuni pe care m-ai silit s-o 
primesc. Lui îi va reveni deci capitalul asigurat de tine, lui i l-am 
cedat şi el îl va moşteni când tu nu vei mai fi! 

Adio! Te urmez în moarte în curând, prietene ! Adio! 

Wang” 

CAPITOLUL XVI În care Kin-Fo reîncepe goana 

Situaţia lui Kin-Fo era acum de o mie de ori mai gravă 
decât până atunci. 

Aşa dar, Wang, cu tot cuvântul dat, îşi simţi voinţa 
paralizată când fu vorba să lovească pe fostul său elev! Aşa dar, 
Wang nu ştia nimic de schimbarea survenită în situaţia lui 
Kin:Fo, întrucât scrisoarea lui nu spunea nimic de aceasta! Aşa 
dar, Wang însărcinase pe un altul să îi ţină făgăduiala, şi pe 
care! Pe un Tai-ping, mai straşnic între toţi, care nu se va da 
înapoi din faţa unui simplu omor de care nici nu putea fi făcut 
responsabil! Scrisoarea lui Kin-Fo nu îi asigura oare liniştea, iar 
delegaţia lui Wang nu îi procura un capital de cincizeci mii 
dolari? 

-Ah! dar începe a mi se ură! strigă Kin-Fo într-o primă, 
pornire de mânie. 

Craig şi Fry luaseră cunoştinţă de misiva lui Wang. 

-Scrisoarea d-voastră, întrebară ei pe Kin-Fo, nu poarta 
data ultimă de 25 lunie? 

- Ei nu . răspunse el. Wang trebuia, şi nici nu putea altfel, 
să o dateze în ziua morţii mele. Acum acest Lao- Shen poate să- 
şi facă treaba când îi va place, fără a fi mărginit de timp | 

- Oh, făcură Fry-Craig, el are interes să se execute în 
termen cât mai scurt. 

- Şi de ce? 


- Pentru ca suma asigurată pe capul d-voastră, sa fie 
acoperită de poliţă şi să nu-i scape! 

Argumentul era fără de replică. 

- Fie, răspunse Kin-Fo. Totul e însă că eu nu trebuie să 
pierd o oră pentru a recăpăta scrisoarea, chiar de ar trebui să 
plătesc cei cincizeci mii dolari garantaţi lui Lao-Shen . 

- Just, zise Craig. 

- Adevărat! adăugă Fry. 

- Voi pleca deci! Trebuie ştiut acum unde e acest şef de 
Tai-pingi. El nu va fi, poate, de negăsit ca Wang! 

Pe când vorbea aşa, Kin-Fo nu putea sta pe loc. Se ducea 
şi venea de colo până colo. Şirul loviturilor cari se abăteau 
asupra lui îl puneau într-o stare de supra-excitaţie puţin 
obişnuită. 

- Plec! zise el. Merg în căutarea lui Lao-Shen! In ce vă 
priveşte, domnilor, faceţi ce veţi pofti. 

- Domnule, răspunse Fry-Craig, interesele Centenarului 
sunt mai amenințate cum n-au fost niciodată! A vă părăsi în 
aceste împrejurări ar fi sa dezertăm de la datoria noastră. Nu vă 
vom părăsi. 

Nu era vreme de pierdut. Dar, mai înainte, era de ştiut ce 
e cu acest Lao Shen şi în ce ungher locuia. Or, faima sa era de 
aşa natură că aceasta nu fu greu de aflat. 

Intr-adevăr, vechiul tovarăş al lui Wang în mişcarea 
insurecţională, se retrăsese spre nordul Chinei, dincolo de Zidul 
Mare, în partea vecină a golfului Leao-Tong care nu-i decât o 
anexă a golfului Pe-Ce-Li. Dacă guvernul imperial nu tratase 
încă cu el, cum făcuse cu alţi câţiva şefi ai rebelilor pe care nu i- 
a putut extermina, îl lăsa cel puţin să opereze liniştit pe 
teritoriile acestea situate dincolo de frontierele chineze. Lao 
Shen, resemnat la un rol mai modest, îndeplinea meseria de hoţ 
de drumul mare. Ah, Wang îşi alesese bine omul ce-i trebuia 
Acesta nu avea scrupule, iar o lovitură de pumnal mai mult sau 
mai puţin nu i putea tulbura conştiinţa. 

Kin-Fo şi cei doi agenţi obţinură deci informaţiuni 
complecte asupra Tai-pingului şi aflară că el a fost semnalat 
ultima oară în împrejurimile Fu-Ningului, un port mic al golfului 
Leao-Tong. Intr-acolo hotărâră a se duce fără întârziere. 

In primul rând, Lé-u fu informată de ceeace avea să so 
petreacă. Grijile-i se măriră. Lacrimi inundară frumoşii săi ochi. 


Vroi să-l abată pe Kin-Fo de la drum. Va alerga în faţa unei 
inevitabile primejdii? Nu era mai bine să se îndepărteze, la 
nevoie să părăsească Cerescul Imperiu şi să se refugieze în 
vreun colţ al lumei unde sălbaticul Lao Shen nu-l va putea 
atinge? 

Dar Kin-Fo o făcu pe biata femee să înţeleagă că nu putea 
trăi sub o neîncetată ameninţare, la bunul plac al unui ticălos 
pentru care moartea sa preţuia o avere. Nu! Trebuia să 
sfârşească odată pentru totdeauna. Kin-Fo şi credincioşii lui 
paznici vor pleca chiar în ziua aceea, vor merge până la Tai- 
ping, îi va cumpăra cu aur nenorocita scrisoare şi se vor 
reîntoarce la Peking înainte chiar ca decretul de interdicţie să fie 
ridicat. 

- Scumpă surioară, zise Kin-Fo, am mai puţin de suferit, 
acum, când căsătoria noastră a fost amânată cu câteva zile. Ce 
situaţie ar fi fost pentru tine dacă era făcută ? 

- Dacă era făcută, răspunse Le-u, a-şi fi avut dreptul şi 
datoria să te urmez - şi te urmam. . 

- Nu. zise Kin-Fo. A-şi vrea mai bine o mie de morţi decât 
să te expun unui singur pericol... Adio, Lé-u, adio. 

Şi Kin-Fo, cu ochii umeziţi, se smulse din braţele tinerei 
femei care vroia să-l reţină. 

În ziua aceea Kin-Fo, Craig şi Fry, urmaţi de Sun, căruia 
ghinionul nu-i mai dădea o clipă de repaus, părăseau Pekingul şi 
se duceau la Tong-Ceu. Fu chestie de o oră. 

lată ce hotărâseră: 

Drumul pe jos, străbătând o provincie puţin sigură, 
prezintă greutăţi foarte mari. 

Dacă nu ar fi fost vorba decât să ţină Zidul cel Mare, la 
nordul capitalei, oricare ar fi primejdiile, ar mai fi mers. Dar 
portul Fu-Ning nu era la nord, ci la est. Mergând pe mare, 
câştigai timp şi siguranţă. În patru sau cinci zile, Kin-Fo şi 
tovarăşii săi puteau fi acolo, şi atunci vor vedea ce mai au de 
făcut. 

Dar vor găsi vreun vas în drum pentru Fu-Ning? Merseră 
să se intereseze la agenţii maritimi din Tong-Ceu. 

De data asta norocul sluji pe Kin-Fo, după cum ghinionul îl 
urmărea neîncetat Un bastiment, încărcat pentru Fu-Ning, 
aştepta la îmbucătura Pei-hoului. 


Nu era altceva de făcut decât să iei un astfel de vas care 
face cursa pe apă şi coboară până jos de tot. 

Craig şi Fry cerură numai o oră pentru preparativele lor, 
iar ora asta o întrebuinţară cumpărând toate aparatele de 
salvare, de la centura primitivă până la vestmintele căpitanului 
Boyton. Kin-Fo preţuia doar două sute mii de dolari. El era 
asigurat pentru toate primejdiile. Ori, o catastrofa se putea 
întâmpla. Trebuia totul prevăzut şi, de altfel, totul fu prevăzut. 

Aşa dar, la 26 lunie, la prânz, Kin-Fo, Craig-Fry şi Sun se 
îmbarcau pe Pei-tang şi coborau de-a lungul fluviului. 

P&i-tang luneca repede, spintecând apele gălbui. Turnul 
înalt al unei pagode aflate dincolo de Tong-Ceu, fu în curând 
trecut. 

Prin locurile astea Peîhoul nu era încă larg. 

Tien-Tsin se arătă îndată. Aici fu oarecare pierdere de 
timp, căci trebuia deschis podul de est, iar circulaţia se face nu 
fără greutăţi în mijlocul sutelor de vase de care portul e plin. 

A spune că, în tot timpul călătoriei» Craig şi Fry, mai 
severi ca oricând, nu-şi părăseau clientul de loc nu e suficient. 

Nu mai era vorba de filozoful Wang, cu care o înţelegere 
ar fi fost lesne, dacă l-ar fi putut întâlni, ci de Lao-Shen, rebelul 
necunoscut. Mergând la el, te-ai fi putut crede în siguranţă; dar 
cine ar fi fost în stare să arate că acesta nu plecase la drum 
pentru a întâlni victima? Şi atunci cum să-l ocoleşti, cum să-l 
previi? Craig şi Fry, vedeau un asasin în orice pasager al Pei- 
tangului! Ei nu mai mâncau, nu mai dormeau, nu mai trăiau. 

Dacă Kin-Fo, Craig şi Fiy erau serioşi îngrijaţi, Sun, din 
parte-i era cât se poate de cătrănit. Singur gândul că e pe mare, 
îi făcea destul rău. El îngălbenea pe măsură ce Pei- tângui se 
apropia de golful Pe-Ce Ci. Nasu-i se ascuţea, gura-i se încleşta 
şi, totuşi, apele liniştite ale fluviului nu imprimau nici-o 
zguduitură vaporului. 

Ce ar fi deci când Sun ar avea de suportat scurtele talazuri 
ale unei mări înguste! 

-N-ai fost niciodată pe apă? îl întrebă Craig. 

- Niciodată! 

- Nu este bine? întrebă Fry. Nu! 

- Te sfătuiesc să întorci capul... adăogă Craig. 

- Capul? 


- Şi să nu deschizi gura.... complectă Fry. 

- Gura?.... 

Peisagiul se schimbă apoi. Malul drept, mai înalt, contrasta 
cu stângul ce era înspumat de talazuri. Vaste câmpii de porumb, 
de grâu, de mei, se întindeau. Aşa precum este în toată China, - 
mamă cu atâtea milioane de copii de nutrit, - nu era o porţiune 
de teren cultivabilă, neglijata. Pretutindeni canale de irigație sau 
aparate rudimentare de bambu, scoteau şi răspândeau apa cu 
îmbelşugare. Ici şi colo, în preajma satelor cu tencuială galbenă, 
grupuri de arbori se înălţau. Pe maluri numeroşi pescari se 
duceau şi veneau. 

Dacă drumul cel mare de-a lungul fluviului era acum 
deşert, mişcarea maritimă a Pei hoului nu se micşora însă. 

A doua zi, la 27 lunie, înainte de răsăritul soarelui, Pei- 
tang sosea în portul Taku, aproape de gura fluviului. 

In strâmtoarea aceasta se ridică, pe ambele maluri, 
forturile de Nord şi Sud, acum ruinate, care fură cucerite de 
armata anglo-franceză în 1860. Acii se produsese gloriosul atac 
al generalului Collineau în ziua de 24 August a acelui an. 

Peî-tangul nu putea depăşi bariera. Pasagerii trebuiră deci 
să debarce la Taku, un oraş destul de important a cărui 


dezvoltare va fi considerabilă dacă mandarinii ar lăsa 
construirea unei linii ferate care să îl lege de Tien Tsin. 

Nava încărcată pentru Fu-Ning trebuia să ridice pânzele 
chiar în ziua aceea. Kin-Fo şi tovarăşii săi nu aveau nici o oră de 
pierdut. Cu ajutorul unei luntre fură, după un sfert de ceas, pe 
bordul vasului Sam-Yep. 


CAPITOLUL XVII 

In care valoarea comercială a lui Kin-Fo este din 
nou compromisa. 

Cu opt zile mai înainte o navă americană ancorase în 
portul Taku. închiriată de compania a şasea chino-californiană, 
ea fusese încărcată în contul agenţiei Euk-Ting-Tong instalată în 
cimitirul Laurel-Hill din San-Francisco. 

Acolo Fiii Cerului, morţi în America, aşteaptă ziua 
repatrierei, credincioşi religiei lor care le porunceşte să 
odihnească în pământul natal. 

Bastimentul, destinat pentru Canton, luase cu autorizaţia, 
scrisă a agenţiei, un transport de doua sute cincizeci coşciuge 
dintre care şaizeci şi cinci trebuiau debarcate la Taku pentru a fi 
expediate în provinciile de la nord. 

Transbordarea acestei încărcături se făcuse de pe vasul 
american pe cel chinez şi, în dimineaţa aceea chiar, la 27 lunie, 
acesta îşi făcea apariţia în portul Fu-Ning. 

Cu el avea să călătorească Kin-Fo şi tovarăşii săi. Ei nu l-ar 
fi ales, fără îndoială , dar, in lipsă de alte vapoare care să plece 
în golful Leao-Tong, trebuiră să se îmbarce. 

Nu era, de altfel, vorba decât de un drum de două sau trei 
zile cel mult, foarte uşor de străbătut la această epoca a anului. 

Sam-Yep era un vas de aproape trei sute ton€. El era de 
construcţie modernă. Uşurinţa sa îl făcea să lunece pe apă, ca o 
plută. O ancoră, fabricată dintr-un lemn foarte tare, pânze 


mlădioase care se manevrau de pe ponton, închizându-se sau 
deschizându-se în felul unui evantai, două catarguri unul mare şi 
unul mai mic, - iată structura corăbiei acestea. 

Cu siguranţă, nimeni, la vederea Sam- Yepului, n-ar fi 
ghicit că cei care o închiriaseră făcuseră din ea, de data asta, nu 
enorm dric. 

Aşa dar, lăzile de ceai, baloturile de mătăsării, cantităţile 
de parfumerii chineze, erau înlocuite prin încărcătura de care 
am amintit. Dar ceea ce făcuse Sam Yep nn era o operă de 
repatriere, - o repatriere de cadavre, ce-i drept, dar de cadavre 
a căror dorinţă era satisfăcută? 

Nici Kin-Fo şi nici Sun nu puteau încerca cea mai mică 
repulsie călătorind în astfel de condițiuni. Erau prea chinezi 
pentru asta. Craig şi Fry, asemeni compatrioţilor lor americani, 
care nu privesc cu ochi buni acest soi de marfa, ar fi preferat, 
fără îndoială, orice alt vas de comerţ, dar nu aveau încotro. 

Un căpitan şi şase oameni compuneau echipagiul. Se 
spune că busola a fost inventata în China. E cu putinţă, dar 
navigatorii nu se servesc niciodată de ea şi merg la întâmplare. 

La fel făcea şi căpitanul Yin, comandantul Sam-Yepidui ce 
căuta să nu piardă din vedere, de loc, litoralul golfului. 

Căpitanul Yin, un omuleţ cu figura zâmbitoare, vioi şi 
vorbăreţ, era demonstraţia vie a însăşi mişcării perpetue. El nu 
putea sta o clipă pe loc. Gesticula. Braţele-i, ochii-i vorbeau încă 
mai mult decât limba care, totuşii, nu se odihnea un momen. 
înghiontea oamenii, îi interpela, îi înjura dar, în definitiv, bun 
marinar, foarte îndemânatec prin părţile acestea, manevrându- 
şi corabia cu multă uşurinţă. 

Kin-Fo, Craig şi Fry fuseseră, de bine, de rău, găzduiţi în 
partea de dinapoi, Sun în cea dinainte. 

Ambii agenţi, mereu bănuitori, se dedaseră unui minuţios 
examen al echipagiului şi al căpitanului. Nu găsiră nimic suspect 
în atitudinea lor. A presupune că erau de acord cu Lao-Shen, era 
în afară de orice crezare, întrucât singură întâmplarea pusese 
această corabie la dispoziţia clientului lor , ori, cum ar fi putut să 
fie întâmplarea complice a mult faimosului Tai-ping! 

Drumul, în afară de primejdia mării, era deci de natură să 
le alunge, pentru câteva zile, teama. Astfel îl lăsară pe Kin-Fo 
întrucâtva în pace. 


Acestuia, dealtminteri, nu-i păru rău. El se izola în cabina-i 
„filozofând” în voie. Biet om care nu ştie să îşi preţuiască 
norocul, nici să înţeleagă cât valora existenţa-i scutită de 
necazuri, în vila din Shang-Hai! Să reintre în posesia scrisorii şi 
atunci se va vedea dacă lecţia ia fost de folos, dacă nebunul va 
fi devenit înţelept! 

Scrisoarea asta îi va fi, în sfârşit, redată. Da, fără îndoială, 
întrucât punea un preţ restituirii sale! Pentru Lao-Shen ea nu 
putea fi decât chestiune de bani! Totuşi, trebuia să-l surprindă 
iar nu să fie surprins. Mare greutate. Lao-Shen trebuia să fie în 
curent cu tot ce făcea Kin-Fo; Kin-Fo nu ştia nimic din ceea ce 
făcea Lao-Shen. De aici, pericol foarte serios, îndată ce clientul 
lui Craig-Fry ar fi debarcat în provincia pe care o exploata Tai 
pingul. Greutatea era deci asta: să-l prevestească. Evident, Lao- 
Shen ar fi trebuit să ţină mai mult să câştige cincizeci mii dolari 
de la un Kin-Fo viu, decât de la un Kin-Fo mort. 

Ar fi fost scutit de o călătorie până la Shang Hai şi de o 
vizită în biurourile Centenarului, ceeace n-ar fi fost uşor, oricare 
ar fi fost îngăduinţa guvernului faţă de el. 

Asta gândea mult schimbatul Kin-Fo. 

Dar la ce reflecta Sun? 

Sun nu reflecta Sun stătea întins în cabina sa rugându-se 
divinităţilor răufăcătoare ale golfului Pe-Ce-Li. El nu isbuti să 
adune câteva idei decât pentru a blestema şi pe stăpânul său, şi 
pe filozoful Wang şi pe banditul Lao-Shen! Sufletul îi era prostit. 
Ai aiya! Ideile-i prostite! Nu se mai gândea nici la ceai şi nici la 
orez! 

Ai ai ya! Ce vânt îl împinsese într-acolo. Greşise de o mie 
de ori, de zece mii de ori intrând în serviciul unui om care 
mergea pe mare! Ar fi dat bucuros ceea ce îi mai rămăsese din 
coadă pentru a nu fi aici! Ar fi preferat să îşi radă capul, sau să 
se facă bonz! 

Totuşi, sub presiunea unui vânt plăcut Sam Yep înainta 
uşor. Trecu pe dinaintea Pei-Tangului, la îmbucătura flu- 


viului cu acest nume, nu departe de cotul unde armatele 
europene operară debarcarea lor, apoi pe lângă Sban-Tung, 
Ciang-Ho la gorile Taului, pe lângă Haï-Vé Tsé. 

Partea asta a golfului începea a deveni deşartă. Mişcarea 
maritimă, destul de însemnată la estuarul Pei hoului, nu mai era 
în floare decât la douăzeci mile de acolo. Câteva corăbii de 
comerţ, făcând mici curse, câteva bărci de pescuit, cercetând 
apele, iată aspectul acestei porţiuni de mare. 

Craig şi Fry observară că vasele pescarilor, chiar cele a 
căror capacitate nu trece de cinci sau şase tone, erau înarmate 
cu unul sau două tunuri mici. 

La observaţia pe care o făcură căpitanului Yin, acesta 
răspunse, frecându-şi palmele : 

-Trebuiesc înspăimântați piraţii! 

- Piraţi în aceasta parte a golfului Pé-Cé-Li! exclamă Craig, 
nu fără oarecare surpriză! 

- Pentru ce nu? răspunse Yin. Aici ca pretutindeni. Aceşti 
oameni de ispravă nu lipsesc pe mările Chinei! 

Şi căpitanul râdea arătând dublu-i şir de dinţi strălucitori. 

-Nu păreţi a vă teme de ei, observă Fry. 


- Nu am cele două tunuri cu mine? Două năzdrăvane care 
vorbesc cu glasul ridicat când ei se apropie prea mult. 

- Sunt încărcate? întrebă Ciaig. 

- De obicei. 

- Şi acum? 

-Nu. 

- Pentru ce? întrebă Fry. 

- Pentru că nu am pulbere pe bord, răspunse liniştit 
căpitanul. 

Atunci la ce bun tunurile? spuseră Craig-Fry, puţin 
satisfăcuţi de răspuns. 

- La ce bun? strigă căpitanul. Hei, pentru a apăra un 
transport când el merită asta, când corabia mea e încărcată cu 
ceai sau opium! Dar, astăzi cu încărcătura sa... 

- Şi cum a-r şti piraţii că vasul d-voastră merită sau nu 
osteneala de a fi atacat? întrebă Craig. 

- Vă temeţi dar mult de vizita acestor straşnici oameni 
răspunse căpitanul înălţând din umeri. 

- Ei da, zise Fry. 

- D-voastră n-aveţi marfă pe bord. 

- Bine, adăogă Craig, dar avem motive particulare pentru 
a nu dori vizita lor. 

- Hei, fiţi fără grije! răspunse căpitanul. Piraţii, dacă ne vor 
întâlni, nu se vor obosi cu corabia noastră! 

- Şi de ce? 

- Pentru că îşi vor da seama de conţinutul ei îndată ce o 
vor vedea. 

Şi căpitanul arătă pavilionul alb. 

- Pavilion alb, cernit! Pavilion de doliu! Nu se vor deranja 
ca să jefuiască un transport de cosciuge! 

- Ei pot crede ca navigaţi sub pavilion de doliu din 
prevedere, observă Craig, şi ar putea veni pe bord să 
controleze... 

- Dacă vin, îi vom primi, răspunse căpitanul Yin, şi după ce 
ne vor fi făcut vizita vor pleca aşa cum au venit! 

Craig-Fry nu insistară, dar ei împărtăşeau prea puţin ne 
tulburata linişte a căpitanului. Capturarea unei corăbii de trei 
sute de tone oferea destule foloase acestor „oameni straşnici” 
de care vorbea Yin, pentru ca ei să voiască a încerca atacul. 


Orice ar fi, trebuia să se resemneze şi sa nădăjduiască într-o 
fericită călătorie. 

De altfel, căpitanul nu neglijase nimic pentru a-şi asigura 
împrejurări prielnice. În momentul pornirii a fost sacrificat un 
cocoş în onoarea divinităţilor mării. Pe punte atârnau încă aripile 
nenorocitului jertfit. Câteva picături din sângele său, răspândite 
pe punte, o duşcă de vin, zvârlită peste bord, complectaseră 
sacrificiul. Sfinţită în felul acesta, la ce s-ar fi putut teme corabia 
Sam-Yep sub comanda bravului căpitan Yin? 

S-ar putea totuşi crede că răsfăţatele divinităţi nu erau 
mulţumite. Fie că cocoşul fu prea slab, fie că vinul nu era de soi 
bun, un vânt grozav se năpusti asupra corăbiei. Nimic nu lăsa sa 
fie prevăzut în cursul zilei liniştite, limpezi, legănată de o adiere 
plăcută Cel mai pătrunzător marinar nu ar fi bănuit Spre orele 
opt seara, Sam- Yep, mereu la suprafaţă, se pregătea să urce 
spre nord-est. De aici nu avea decât să alerge în larg. Căpitanul 
Yin socotea dar să atingă în mai puţin de douăzeci şi patru ore 
terenul la Fu-Ning. 

Astfel, Kiri-Fo vedea apropiindu-se ora ancorării nu fără 
oarecare nerăbdare ce devenea feroce la Sun. Cât priveşte pe 
Fry-Craig, ei făceau următorul calcul : că, dacă în trei zile, 
clientul lor smulgea din mâinile lui Lao Shen scrisoarea ce îi 
compromitea existenţa, aceasta s-ar întâmpla tocmai în 
momentul când Centenarul nu ar mai fi avut de ce să se 
îngrijească de el. De fapt, polita nu-l ocrotea decât până la 30 
lunie, exact, întrucât Kin-Fo nu încredinţase decât un vârsământ 
de doua luni în mâinile onorabilului William J. Bidulph. Şi atunci: 

-All zise Fry. 

- Right! complectă Craig. 

Spre seară, în momentul când corabia ajungea la intrarea 
golfului Leao-Tong vântul săltă brusc la nord-est ; apoi, trecând 
la nord, sufla după două ore la nord-vest. 

Dacă ar fi avut un barometru pe bord, căpitanul Yin ar fi 
putut constata că coloana mercurială pierduse, brusc aproape, 
patru-cinci milimetri. Or, această repede golire a aerului 
prezicea un typhon 7 apropiat a cărui mişcare descărca de pe 
acum straturile atmosferice. Pe de altă parte, dacă ar fi 
cunoscut observaţiile englezului Paddington şi ale americanului 


7 Vârtejurile se numesc «tornados» pe coasta de vest a Africei şi «typhon» pe 
mările Chinei. Denumirea lor ştiinţifică e cciclon». 


Maury, căpitanul Yin ar fi încercat să schimbe directia si să 
manevreze spre nord-est, în nădejdea de a da peste o 
atmosferă prielnica, în afară de central de atracţie al vârtejului. 

Dar căpitanul Yin nu făcca niciodată uz de barometru şi nu 
cunoştea mersul cicloanelor. De altfel nu sacrificase oare un 
Cocoş, iar jertfa asta nu trebuia să îl pună la adăpost de toate? 

Neîndoielnic, superstiţiosul chinez era un marinar foarte 
bun şi o dovedi în aceste împrejurări. Din instinct manevră 
asemeni unui căpitan european. 

Typhonul nu era decât un un ciclon dotat, prin urmare, cu 
o foarte mare viteza de rotaţie şi cu o mişcare de translație ce 
trecea de o sută kilometri pe ora. împinse deci vasul spre est, 
circumstanţă fericită în definitiv, deoarece alergând înainte 
corabia s-ar fi ridicat pe o coastă ce nu oferea niciun adăpost şi 
ar fi fost cu siguranţă pierdută în scurt timp. 

La 11 seara vârtejul atinse maximum de intensitate. 
Căpitanul Yin, ajutat eficace de personalul său, manevra ca un 
adevărat om de mare. El nu mai râdea, dar îşi păstrase întreg 
sângele rece. Mâna , solid fixată la bară, conducea corabia 
uşoară ce sălta pe talazuri ca o floare de nalbă. 

Kin-Fo părăsise cabina de dinapoi. Fixat de parapet el 
privea cerul cu norii răvăşiţi de furtună ce târau pe deasupra 
apelor zdrenţele lor de aburi. Contempla marea, nespus de albă 
în noaptea întunecată. Pericolul nu îl mira şi nici nu-l îngrozea. 
El făcea parte din şirul de emoţii ce-i rezerva nenorocul care îl 
urmărea. O călătorie de şaizeci ore, fără furtună, în plină vară, 
era bună pentru fericiţii zilei, nu pentru cei ca el. 

Craig şi Fry se simțeau mult mai îngrijoraţi, veşnic în 
virtutea preţului ce reprezintă pentru companie clientul lor. Cert, 
viaţa lor valora cât cea a lui Kin-Fo. Morți împreună cu el, nu s-ar 
mai fi preocupat de interesele Centenarului Dar conştiincioşii se 
uitau pe ei înşişi şi nu gândeau decât la datoria lor. Să piară? 
Bine! Cu Kin-Fo? Fie! Dar după 30 lunie! Să salveze un milion, 
iată ce vroiau Craig-Fry! lată ceea ce gândeau Fry-Craig! 

Timp de trei ore corabia fu în mare pericol. Ca să fie ţinută 
într-o direcţie neschimbată, în mijlocul talazurilor spumegânde 
de răscoala vârtejului, nici chip de gândit. Pentru a păstra 
drumul parcurs până atunci, nu puteai să pretinzi. 

Totuşi o întâmplare fericită făcu ca Sam-Yep să atingă, 
fără stricăciuni grave, centrul uriaşului disc atmosferic ce 


cuprindea o rază de o sută de chilometri. Acolo marea se 
întindea pe un spaţiu de doi-trei chilometri, liniştită, cu vânt abia 
simţit. Era ca un lac calm în mijlocul unui ocean dezlănţuit. 

Scăparea corăbiei fu dar în aceia că uraganul o împinsese 
aci. Spre orele trei dimineaţa furia ciclonului scădea ca prin 
farmec iar apele tumultoase începeau a se linişti în jurul micului 
lac central. 

Dar, când se lumină deabinelea, în zadar căută Sam-Yep 
un petec de pământ la orizont. Nici o coastă în faţa ochilor. 
Apele golfului înconjurau vasul de toate părţile. 

CAP. XVIII 

In care Craig şi Fry fac o descoperire importantă 

- Unde suntem, căpitane Yin? întrebă Kin-Fo când pericolul 
fu trecut. 

- Nu pot să ştiu exact, răspunse căpitanul a cărui figură 
devenise din nou jovială. 

- In golful P&-Ce-Li? 

- Poate. 

- Sau în golful Leao-Tong? 

- Posibil. 

- Dar încotro v-om merge? 

- încotro ne-o împinge vântul. 

Şi când? 

- îmi e cu neputinţă să spun. 

- Un adevărat chinez e întotdeauna orientat, d-le 
căpitan, reluă Kin-Fo înciudat, citând un dicton cunoscut 
în Imperiul de mijloc. 

- Pe pământ, da ! răspunse căpitanul Yin. Pe mare, 


nu! 

Şi gura-i se întinse până la urechi. 

- Nu e nimic de râs, zise Kin-Fo. 

- Nici de plâns replică marinarul. 

Adevărul e că, dacă situaţia nu era alarmantă, 
căpitanului Yin îi era imposibil totuşi să spună unde se 
afla Scm-Yep. Corabia, cu pânzele strânse, nemaiputând 
fi aproape deloc condusă, fusese jucăria uraganului. 
Răspunsurile aşa de nesigure ale căpitanului nu erau 
deci fără de motiv. Decât, el le-ar fi putut da cu mai 
puţină jovialitate. 


Totuşi, la urma urmei, fie că era târâtă în golful 
li&ao-Tong sau svârlită din nou în golful PeCe-Li, vasul nu 
putea să şovăiască a-şi lua direcţia nord-vest. Pământul 
trebuia în orice caz găsit într-acolo. Chestie de distanţă, 
atâta tot. 

Căpitanul Yin ar fi trebuit deci să întindă pânzele şi 
să meargă în sensul soarelui ce strălucea puternic, dacă 
manevra i-ar fi fost cu putinţă în momentul acesta. 

Ea nu era. 

Dealtfel, linişte grea după vârtej, niciun curent în 
aer, nici un suflu de vânt. O mare fără cute, puţin 
umflată de ondulările spumei de pe deasupra. Corabia se 
ridica şi se cobora cu o forţă regulată care nu o clătina. 
Un abur cald plutea deasupra apelor, iar cerul, aşa de 
profund tulburat în timpul nopţii, părea acum nepotrivit 
cu totul unei lupte a elementelor. 

Era una din acele calme „seninătăţi” a căror durată 
scapă oricărei aprecieri. 

-Foarte binel îşi zise Kin-Fo. După furtuna care ne-a 
azvârlit în larg, iată că lipsa vântului ne împiedică de-a 
reveni la mal! 

Apoi adresându-se căpitanului : 

-Cât poate să dureze liniştea asta? întrebă el 

- In sezonul ăsta, domnule! Ei, cine ar putea şti? răspunse 
căpitanul. 

- Ore sau zile? 

- Zile sau săptămâni ! replică Yin cu un zâmbet de 
perfectă resemnare care scoase pe pasagerul său din sărite. 

- Săptămâni! exclamă Kin-Fo. D-voastră credeţi că eu pot 
să aştept săptămâni! 

- Va trebui de sigur, afară doar dacă nu vom târâ corabia 
noastră de vre-o remorcă! 

- La dracu cu corabia voastră, cu toţi cei pe care îi poartă 
în ea, cu mine cel dintâi, căci eu am avut proasta idee de-a mă 
urca într-însa ! 

- Domnule, răspunse căpitanul Yin, vreţi să vă dau două 
sfaturi bune? 

- Daţi-mi. 

- Primul, de-a dormi liniştit cum am să fac eu, ceea ce va 
fi înţelept după o noapte petrecută pe punte. 


- Şi al doilea? întrebă Kin-Fo pe care calmul căpitanului îl 
exaspera tot atât cât şi calmul mării. 

- Al doilea, răspunne Vin, e de a imita pe pasagerii mei din 
sicrie. Ei nu se plâng niciodată şi primesc vremea aşa cum e. 

După această filozofică observaţie, demnă de însuşi 
Wang, căpitanul intră în cabină, lăsând doi sau trei oameni ai 
echipajului întinşi pe punte. 

Timp de un sfert de oră Kin-Fo se plimbă de colo până 
colo, cu braţele pe piept, mişcând cu nerăbdare din degete. 
Apoi, aruncând o ultimă privire mohorâtei întinderi în mijlocul 
căreia se afla corabia, dădu din umeri şi se duse la locu-i fără a 
fi adresat un cuvânt lui Fry-Craig. 

Cei doi agenţi se aflau totuşi afară, rezemaţi de perete, şi 
flecăreau potrivit obiceiului lor. Auziseră întrebările lui Kin-Fo şi 
răspunsurile căpitanului, dar fără a lua parte la 


conversaţie. La ce le-ar fi servit să se amestece şi, mai 
ales, pentru ce s'ar fi plâns de întârzierile care necăjeau atât pe 
clientul lor? 

Dealtminteri, ceea ce pierdeau în timp câştigau în 
siguranţă. întrucât Kin-Fo nu mai alerga după primejdii, iar mâna 
lui Lao-Shen nu îl putea atinge, - ce puteau să ceară mai mult? 


In afară de asta, răspunderea lor avea să înceteze curând. 
Patruzeci de ore încă şi apoi toată armata Tai-pingilor putea să 
năvălească asupra fostului lor client, căci ei nu ar fi riscat un 
singur fir de păr în apărarea lui. Foarte practici, aceşti 
americani! Devotaţi lui Kin-Fo atâta vreme cât el preţuia două 
sute mii de dolari, complect indiferenți pentru tot ce i s-ar fi 
întâmplat când el nu mai preţuia o sapecă. 

Craig şi Fry, după ce raţionară astfel, dejunară cu multă 
poftă. Proviziile erau de excelentă calitate. Mâncară din aceeaşi 
farfurie, aceeaşi cantitate de dumicaţi de pâine şi de friptură 
rece. Băură acelaşi număr de pahare dintr-un excelent vin de 
Chao Chigne, în sănătatea onorabilului William J. Bidulph. 
Fumară la fel o jumătate duzină de ţigări şi dovediră încă odată 
că pot fi „Siamezi” prin gusturi şi deprinderi, dacă nu prin 
născare. 

Bravi yankei, care se credeau a fi la capătul greutăților 
lor! 

Ziua se scurse fără incidente, fără accidente. Acelaşi calm 
în atmosferă, aceeaşi înfăţişare vaporoasă a cerului. Nimic care 
să lase a se ghici o schimbare în situaţia meteorologică. Apele 
mării erau încremenite ca ale unui lac. 

Către orele patru Sun reapăru pe punte, clătinându-se, 
legănându-se, asemeni unui om beat, cu toate că, în viaţa sa, 
nu băuse niciodată aşa de puţin ca în ultimele zile. 

După ce fusese violet, la început, apoi albastru, verde, 
chipu-i tindea să redevină galben. 

Sun se târî înspre cei doi agenţi, cu ochii pe jumătate 
închişi, fără a îndrăzni să privească dincolo de parapetul vasului. 

-Ajunşi?... întrebă el. 

- Nu, răspunse Fry. 

- Sosim?... 

- Nu, răspunse Craig. 

- Ai ai ya! făcu Sun. 

Şi, desnădăjduit, neavând putere de a vorbi mai 
mult, sa întinse pe jos, agitat de zgâlţâituri convulsive 
care îi bălăngăneau coada scurtată asemeni unui ciot de 
căţel 

Totuşi, şi în urma ordinelor date de căpitan, tăbliile 
pontonului fuseseră deschise pentru a aerisi fundul 


corăbiei în care se aflau depozitate cadavrele. Nimerită 
măsură de prevedere. 

Craig-Fry, plimbându-se pe punte, se opriră în mai 
multe rânduri în faţa beciului cel mare. Sentimentul 
curiozităţii îi împinse curând să viziteze această hrubă 
funerară. Coboriră. 

Soarele desena atunci un trapez de lumină în chiar 
centrul deschizăturii, dar părţile laterale rămâneau într-o 
obscuritate profundă. Cu toate astea ochii lui Craig şi Fry 
se obişnuiră curând cu întunericul şi putură observa 
aranjamentul acestei încărcături speciale a vasului. 

Beciul nu era divizat, aşa cum e la cele mai multe 
corăbii de comerţ, prin despărţituri piezişe. El rămânea 
deci liber de la un cap la altul, rezervat în întregime 
mărfurilor, oricare ar fi fost, căci cabinele de pe punte 
ajungeau pentru locuinţa echipajului. 

De fiecare parte a hrubei, curată ca salonul unui 
spital, se ridicau cele şeaizeci şi cinci sicrie cu destinaţia 
pentru Fu-Ning. Aşezate solid, ele nu puteau nici să se 
clatine din loc, nici să pericliteze în vreun fel siguranţa 
corăbiei. 

O potecă lăsată Liberă între dublul şir de sicrie, 
îngăduia să mergi de la o extremitate a hrubei, din plină 
lumină venită prin deschizătura de sus, într-o obscuritate 
relativă. 

Craig şi Fry, tăcuţi ca într-un mausoleu, parcurseră 
poteca. 

Ei priveau, nu fără oarecare curiozitate. 

Se aflau acolo cosciuge de toate formele, de toate 
dimensiunile. 

Cei doi agenți, apropiindu-se, ascultară ţinându-şi 
respiraţia. Ca siguranţă, ronţăitul se producea în interiorul unuia 
din sicrie. 

-Nu v-or fi pus în una din cutiile astea pe vreun chinez 
căzut în letargie? zise Craig. 

- Şi care ar fi înviat după trecere de cinci săptămâni? 
răspunse Fry. 

Ambii agenţi puseră mâna pe cosciugul suspect şi 
constatară că mişcarea se producea înăuntru. 

-Drace ! zise Cra:g. 


- Drace! zise Fry. 

Aceeaşi idee le venise, natural, amândurora, că un 
apropiat pericol le ameninţa clientul. 

îndată, retragând puţin câte puţin mâna, simţiră cum 
acoperişul sicriului se ridica cu băgare de seama. 

Craig şi Fry, ca oameni pe care nimic nu i-ar mai fi 
surprins, statură nemişcaţi şi, fiindcă nu puteau vedea în 
obscuritatea adâncă, ascultară nu fără încordare. 

-Tu eşti, Cuo? spuse o voce care ascundea un sentiment 
de foarte multă prudenţă. 

Aproape în acelaş timp. dintr-unul din cosciugele din al 
doilea rând, care se întredeschise, o altă voce murmură : 

-Tu eşti, Fa-Kien? 

Şi următoarele câteva cuvinte fură la iuţeală schimbate: 

-In noaptea asta?... 

- In noaptea asta. 

- Înainte de ridicarea lunei? 

- La priveghiul al doilea. 

- Şi tovarăşii noştri? 

- Ei sunt pregătiţi. 

- Treizeci şi şase ore în cosciug, mi-e destul! 

- Mi-e prea mult! 

- In sfârşit, Lao-Shen a vroit 

- Tăcere ! 

La numele celebrului Tai ping, Craig şi Fry oricât ar fi 

fost de stăpâni pe ei înşişi, nu-şi putură reţine o uşoară 
mişcare. 

Imediat capacele căzură pe lăzile prelungi. O tăcere 
complectă domnea în hruba corăbiei Sam-Yep. 

Fry şi Craig, târându-se pe genunchi ajunseră în partea 
luminată prin deschizătura cea mare şi se urcară pe punte. 
După o clipă erau în spatele vasului, acolo unde nimeni nu-i 
putea auzi. 

-Morți care vorbesc... zise Craig. 

- Nu sunt morții.. răspunse Fry. 

Aşa dar, tovarăşi de-ai temutului Lao-Shen se strecuraseră 
pe bord. Putea fi îndoială că aceasta nu se întâmplase cu 
complicitatea căpitanului Yin, a echipajalui său, a hamalilor din 
portul Taku care îmbarcaseră funebrul transport? Nu ! După ce 
debarcaseră de pe nava americană care le aducea de la San- 


Francisco, sicriele stătuseră într-o magazie vreme de două nopţi 
şi două zile. Doisprezece, douăzeci, şi mai mulţi poate, din piraţii 
afiliaţi la banda lui Lao-Shen, violând cosciugele, le goliseră de 
cadavre pentru a ocupa ei locul. Dar, pentru a încerca lovitura 
asta, sub inspiraţia şefului lor, ei ştiau că Kin-Fo se îmbarca pe 
Sam-Yep. Ori, cum ar fi putut afla asta? 

Punct pe de-a întregul obscur. 

Ceeace era sigur e că chinezi de cea mai proastă speţă se 
găseau pe corabie la plecarea din Taku, e că numele lui Lao- 
Shen fusese pronunţat de unul din ei, e că viaţa lui Kin-Fo era 
direct şi in curând ameninţată. 

Noaptea aceasta chiar, avea să coste pe Centenar două 
sute mii de dolari. 

Ar fi să nu-i cunoaştem pe Fry şi Craig dacă ne-am 
închipui că au să-şi piardă capul în astfel de împrejurări critice. 
Hotărîrea lor fu imediat luată : trebuiau să silească pe Kin-Fo a 
părăsi corabia înainte de priveghiul al doilea, şi să fugă cu el. 

Dar cum să scape? 

Erau orele şeapte seara. Căpitanul, închis în cabină, nu-şi 
făcuse încă apariţia. El aştepta de sigur ora convenită cu 
tovarăşii lui Lao-Shen. 

-Nici un moment de pierdut! spuseră Fry-Craig. 

Nu, nici unul! 

Corabia părea părăsită la întâmplare. Un singur matelot 
dormea în faţă. 

Craig şi Fry împinseră uşa cabinei de dinapoi şi se 
apropiară de Kin-Fo. 

Kin-Fo dormea. 

Greutatea unei mâini îl trezi. 

-Ce poftiţi? zise el. 

În câteva cuvinte, Kin-Fo fu pus la curent cu situaţia. 
Curajul şi sângele rece nu-1 părăsiră. 

-Să aruncăm în mare aceste false cadavre! strigă el. 

Un plan dumnezeesc dar de ne îndeplinit, dată fiind 
complicitatea căpitanului Yin şi a pasagerilor beciului. 

-Ce-i de făcut atunci? întrebă el. 

- Să vă îmbrăcaţi cu acestea! răspunseră Fry-Craig. 

Deschizând unul din pachetele îmbarcate la Ton-Ceu, 
prezentară clientului lor unul din minunatele aparate nautice 
inventate de căpitanul Boyton. 


Pachetul conţinea alte trei aparate cu diversele accesorii 
care le complectau făcându-le utile salvării în caz de naufragiu. 

-Fie, zise Kin-Fo. Mergeţi de căutaţi pe Sun. 

După o clipă, Fry îl aducea pe Sun complect aiurit. .Trebui 
îmbrăcat. El se lăsa, în mod automat, nemanifestând gândul sau 
decât printr-un ai ai ya care îţi rupea inima! 

La orele opt Kin-Fo şi tovarăşii săi erau gata. S-ar fi zis că 
sunt patru foci din mările îngheţate în momentul de a se 
cufunda. Trebuie, totodată, spus că foca Sun nu avea nimic din 
mlădierea uimitoare a acestor mamifere marine, atât era de 
molâu în vestmântul său nou. 

Incepea să se întunece spre est. Corabia plutea în mijlocul 
unei tăceri complecte pe suprafaţa calmă a apelor. 


Craig şi Fry împinseră una din ferestrele de dinapoi. Sun fu 
ridicat fără multă bătaie de cap, fu trecut prin aceasta şi aruncat 
în mare. 

Kin-Fo îl urmă îndată. Apoi Craig şi Fry, adunând aparatele 
care le erau necesare, se zvârliră pe rând. 

Nimeni nu putea bănui că pasagerii de pe Sam-Yep 
părăsiseră bordul . 

CAPITOLUL XIX 


Care nu sfârşeşte bine nici pentru eăpitanul Yin, 
comandantul corăbiei, nici pentru echipajul său 

Aparatele căpitanului Boyton constă numai dintr-un 
vestmânt de cauciuc, pantalon, jachetă şi capişon. Prin însăşi 
felul stofei întrebuințate, ele sunt dar impermeabile. Totuşi, 
impermeabile în ce priveşte apa, ele nu ar fi fost la frig în urma 
unei cufundări prelungite. Pentru aceasta vestmintele sunt din 
două stofe, puse una deasupra alteia, între care se poate insufla 
o anume cantitate de aer. 

Aerul serveşte în două împrejurări: 1. menţine aparatul 
suspendat la suprafaţa apei; 2. împiedică orice contact cu 
mediul lichid şi, în consecinţă, garantează contra oricărei răciri. 
Astfel învesmântat, un om ar putea să plutească la infinit 

De prisos să spunem că cusătura aparatelor era perfectă. 

La jachetă erau fixate mai multe tuburi de cauciuc care 
serveau pentru introducerea aerului şi permiteau a reglementa 
după voie densitatea pe care vroiai s-o obţii. Puteai deci să stai 
cufundat până la gât sau până la jumătatea corpului, numai, sau 
să iei chiar poziţia orizontală. Intr-un cuvânt complectă libertate 
de acţiune şi de mişcare, siguranţă garantată şi absolută. 

Acesta-i aparatul care a procurat atâta faimă 
inventatorului său şi a cărui utilitate practică e vădită într-un 
anumit număr de accidente pe mare. Diverse accesorii îl 
complectează : un sac impermeabil conţinând câteva ustensile 
şi pe care îl puteai prinde pe corp; un baston solid care se fixa 
de picior; o vâslă mică ce servea sau pentru vâslit sau pentru 
cârmă, după împrejurări. 

Echipaţi astfel, Kin-Fo, Craig-Fry şi Sun pluteau acum la 
suprafaţa valurilor. Sun se lăsă împins de unul din agenţi şi, din 
câteva mişcări de vâslă, toţi patru se putură îndepărta de 
corabie. 

Noaptea, foarte întunecoasă încă, favoriza manevra. În 
caz când căpitanul Yin sau vreunul din mateloţii săi s-ar fi urcat 
pe punte ei n-ar fi putut să vadă pe fugari. Nimeni, de altfel, nu 
avea cum să presupună că ei părăsiseră bordul în aceste 
condițiuni. Ticăloșii, închişi în hrubă, nu vor afla de cât în ultimul 
moment. 

„La priveghiul al doilea” spusese falsul mort din sicriul din 
urmă, adică pe la miezul nopţii. 


Kin-Fo şi tovarăşii săi aveau dar câteva ore de răgaz 
pentru a fugi şi, în acest timp, ei nădăjduiau să câştige o milă 
asupra vasului. De fapt o „tremurare” începea să brăzdeze 
oglinda apelor, dar aşa de uşor că nu trebuiau să conteze decât 
pe vâslă pentru a se depărta de corabie. 

În câteva minute Kin-Fo, Craig şi Fry se obişnuiseră aşa de 
bine cu aparatul lor că îl manevrau instinctiv, fără să şovăiască 
nici asupra mişcării ce trebuia făcută, nici asupra poziţiei de 
luat. Sun, însuşi, se ţinea bine şi se găsea mult mai la adăpost 
aici decât pe bordul vasului. Rău-i de mare încetase subit. 

Dar dacă Sun nu mai era bolnav, el era stăpânit de o frică 
grozavă. Se gândea că rechinii încă nu se culcaseră, şi, 
instinctiv, sgârcea picioarele ca şi cum ar fi fost pe punctul de a 
fi înhăţat!... 

Sincer vorbind, puţin din îngrijorarea lui nu era deplasată 
de data asta. 

Astfel mergeau Kin-Fo şi tovarăşii săi, asvărliţi! de nenoroc 
în cele mai anormale situaţii. Vâslind, ei stăteau aproape 
orizontal. Când se opreau în loc, reluau poziţia verticală. 

La o oră după ce-l părăsiseră, Sam-Yep le rămânea în 
urmă cu o jumătate de milă. Se opriră atunci, se sprijiniră în 
vâslă şi ţinură un sfat, având grijă să nu vorbească decât cu 
voce joasă : 

-Ce ticălos căpitanul ăsta! exclamă Craig pentru a intra în 
materie. 

- Ce potlogar Lao-Shen! ripostă Fry. 

- Vă miră? zise Kin-Fo cu tonul unui om pe care nu l-ar mai 
surprinde nimic. 

- Da! răspunse Craig, căci nu pot înţelege cum au putut şti 
mizerabilii că noi ne vom urca în corabia asta! 

- De ne-nţeles, oricum, adăugă Fry. 

- Nu are însemnătate cum au ştiut de vreme ce-am 
scăpat! 

- Scăpat! răspunse Craig. Nu! Atâta vreme cât Sam-Yep 
va fi în faţa noastră, noi nu vom fi în afară de pericol! 

- Ei bine, ce e de făcut? întrebă Kin-Fo. 

- Să dublăm forţele, răspunse Fry, şi să ne depărtăm 
îndeajuns pentru a nu fi zăriţi în zorii zilei! 

Şi Fry acumulând o anumită doză de aer în aparatul său, 
se ridică deasupra apei până la jumătatea corpului. Aduse apoi 


sacul pe piept. îl deschise, scoase o sticlă şi un pahar pe care îl 
umplu cu-n rachiu întăritor şi-l dădu clientului său. 

Kin-Fo nu se lăsă rugat şi dădu de duşcă paharul până la 
ultima picătură. 

Craig-Fry îl imitară, iar Sun nu fu uitat. 

- Merge? .. îi zise Craig. 

- Ca untul! răspunse Sun după ce îl goli. Numai de- 
am „putea îmbuca ceva! 

- Mâine, zise Craig, vom dejuna şi câteva pahare de ceai... 

- Rece! exclamă Sun strâmbându-se. 

- Cald! răspunse Craig. 

- Veţi face foc? 

- Vom face foc. 

- Pentru ce să aşteptăm până mâine? întrebă Sun. 

- Vrei ca focul să dea de veste căpitanului Yin şi 
complicilor lui? 

- Nu! Nu! 

Atunci pe mâine! 

Intr-adevăr, ştraşnicii oameni ţineau taifas „ca la ei 
acasă”. Urcau şi coborau pe apă, rând pe rând, asemeni clapelor 
unui clavir atinse de mâna pianistului. 

începu să adie. 

- La lucru, răspunseră Fry-Craig. 

Şi se pregăteau a manevra bastonul de care era ataşată 
pânza, când Sun scoase o exclamaţie de groază : 

-Taci, imbecilule! 

zise stăpânul lui. Vrei dar să fim descoperiţi? 

- Mi s-a părut că văd.... murmură Sun. 

- Ce? 

- Un animal mare... care s-apropia... Un fel de rechin.... 

- Te înşeli, Sun! zise Craig, după ce privi cu atenţie 
suprafaţa mării. 

- Dar... am crezut că simt... reluă Sun. 

- Taci, ticălosule! zise Kin-Fo, punând o mână pe umărul 
servitorului său. Chiar de-ţi vei simţi înhăţat piciorul, te opresc 
să strigi, că de nu... 

- De nu, adăugă Fry, o tăietură de cuţit în aparatul lui şi îl 
vom da la fund, unde va putea să strige cât va avea plăcere. 

Nenorocitul Sun, se vede, nu era la capătul necazurilor 
sale. Frica îl muncea, dar el nu mai putea să sufle un cuvânt. Nu 


era departe de-a regreta corabia, răul de mare şi pasagerii din 
pivniţa funebră. 

După cum constatase Kin-Fo, începea să adie; dar nu era 
decât una din acele slabe mişcări în atmosferă, care, cele mai 
adesea, sfârşesc în zorii zilei. Trebuiau să profite 

Pentru a se depărta cat mai mult cu putinţă de Sam-Yep. 
Când tovarăşii lui Lao-Shen nu-l vor mai fi regăsit pe Kin-Fo în 
cabină se vor pune, desigur, în cercetarea lui. Deci, cu orice 
preţ, era necesar să fie departe înainte de a se lumina. 

Vântul sufla de la est. 

Era cam pe la orele 10 seara. Luna trebuia să apară 
curând la orizont. Nu era dar un moment de pierdut. 

-La pânză ! spuseră Fry-Craig. 

Văslirea începu îndată. Nimic mai uşor, dealtfel. 

Kin-Fo, Sun şi cei doi agenţi se întinseră întâi pe spate. 

După ce făcură pregătirile necasare, fiecare din «ei 
manevră cu o siguranţă şi o lesniciune perfectă. Vâsleau cu 
prudenţă, fără a se depărta unii de alţii. S-ar fi zis că sunt un 
pâlc de goelanzi enormi care, cu aripile întinse, lunecau încet pe 
suprafaţa apelor. 

Plutirea era favorizată, dealtfel, de însăşi starea în care .se 
afla marea. 

Nici un val nu îi tulbura întinderea şi ondularea calmă. 

De două-trei ori, numai, stângaciul Sun uitând sfaturile Jui 
Fry-Craig, vroi să -ntoarcă într-o parte capul şi înghiţi câteva 
înghiţituri din lichidul amar. Dar nu asta îl necăjea, ci mai curând 
teama de a întâlni o bandă de rechini grozavi Totuşi i se spuse 
că întâmpina mai puţine primejdii în poziţia orizontală decât în 
cea verticală. Dispoziţia gurii sale sileşte pe rechin să se 
întoarcă pentru a-şi înghiţi prada, iar mişcarea asta nu îi este 
uşoară când vrea sa apuce un obiect ce pluteşte orizontal. In 
afară de asta s-a remarcat că, dacă aceste lacome animale se 
aruncă asupra corpurilor inerte, ele şovăesc în faţa celor care se 
mişcă. 

Scafandrii plutiră în felul acesta cam o oră. 

Craig-Fry comandară în urmă stoparea. 

-Cinci minute de odihnă, domnule, de odihnă, zise Craig 
lui Kin-Fo. 

- Bucuroşi. 


Toţi, afara de San care vroia să rămână întins „din 
prevedere”, reluară poziţia verticală. 

-Un al doilea pahar de rachiu? zise Fry. 

- Cu plăcere, răspunse Kin-Fo. 

Câteva înghiţituri din întăritorul lichid, - mai mult nu le 
trebuia deocamdată. Foamea nu îi chinuia încă. Ei mâncaseră cu 
o oră înainte de a părăsi corabia şi puteau aştepta până a doua 
zi dimineaţa. Cât priveşte încălzitul, el era de prisos. Stratul de 
aer, interpus între corpurile lor şi apa, îi ferea de orice 
umezeală. Temperatura normală a corpurilor nu coborâse cu un 
grad de la plecarea lor. 

Dar mai era în văzul ochilor Sam-Yep? 

Craig şi Fry se întoarseră. 

Fry scoase din sacul său un benoclu de noapte şi-l plimbă 
cu băgare de seamă spre est. 

Nimic! Niciuna din umbrele, abia vizibile, pe care le 
desenează  bastimentele pe fondul întunecat al cerului. 
Dealtminteri, noapte grea, puţin ceţoasa şi fără stele. Planetele 
nu formau decât un fel de nebuloasă pe firmament. Dar, cu 
siguranţă, luna ce nu putea să întârzie şi arăta jumătatea de 
disc, va risipi ceața puţin opacă şi va lărgi spaţiul. 

-Corabia-i departe! zise Fry. 

- Ticăloşii dorm încă, răspunse Craig, şi nu au să profite de 
vânt! 

- Vă învoiţi? zise Kin-Fo întinzând din nou pânza. 

Tovarăşii îl imitară şi urmară prima direcţiune mânaţi de- 

vântul care se întărise puţin. 

Mergeau astfel spre vest. Ca atare, luna, ridicându-se de 
la est nu putea lovi direct privirile lor ; dar ea va lumina cu 
primele-i raze orizontul opus şi acest orizont trebuia scrutat de 
ei cu atenţie. Poate că, în locul unei linii circulare, neted trasă 
între pământ şi apă, ar prezintă un profil accidentat, tăiat de 
luminile ei. Scafandrii nu s-ar lăsa înşelaţi. Ar fi fost litoralul 
Cerescului Imperiu şi, ori unde ar acosta, 


salvarea este sigura. Debarcarea nu putea să fie 
primejdioasă. Odată pe pământ, vor vedea apoi ce mai au de 
făcut. 

Cam spre orele unsprezece şi trei sferturi câteva raze se 
desenară vag la zenit. 

Nici Kin-Fo şi nici tovarăşii săi nu se întoarseră. Vântul 
care sufla, în timp ce se risipeau aburii de pe cer, îi mâna cu mai 
multă repeziciune. Dar simţiră că spaţiul se lumina tot mai mult. 

În acelaşi timp, constelaţiile se iviră mai clar. 

Discul lunei, trecând de la roşul de aramă la albul argintiu, 
lumină curând întreg cerul. 

Deodată o înjurătură straşnică, precisă, americană, scăpă 
din gura lui Craig: 

-Corabia ! zise el. 

Toţi se opriră. 

„-Jos pânzele! strigă Fry. 

Intr-o clipă cele patru foci se culcară. 

Kin-Fo şi tovarăşii săi priviră înapoi. 

Sam-Yep era acolo, la mai puţin de o milă, profilându-şi în 
negru pe orizontul luminat toate pânzele sale. 


Era corabia! Ea vâslea şi profita de vânt. Căpitanul Yin, 
fără îndoială, observase dispariţia lui Kin-Fo fără a înţelege cum 
putuse să fugă. 

La întâmplare se pusese pe urma-i, de acord cu complicii 
din hrubă şi, în mai puţin de un sfert de oră, Kin-Fo, Craig şi Fry 
ar fi fost căzuţi în mâna lor! 

Fuseseră însă văzuţi în cercul luminos scăldat de lună la 
suprafaţa mării? Poate că nu! 

-Jos capul! zise Craig care se agăţă de această nădejde. 

Fu înţeles. Tuburile aparatelor lăsară să se piardă puţin 
aer şi cei patru scafandri se cufundară în apă în aşa fel că numai 
capul plutea deasupra. 

Nu puteau altceva decât să aştepte în linişte complectă, 
fără a face vreo mişcare. 

Corabia se apropia cu repeziciune. Pânzele-i mari lăsau 
două uriaşe umbre pe apă. 

Peste cinci minute, Sam-Yep nu mai era decât la o 
jumătate de milă. Deasupra parapetelor mateloţii se vedeau, 
agitându-se. În urmă, căpitanul ţinea cârma. 

Manevra pentru a ajunge pe fugari? Nu făcea decât să se 
menţină în voia vântului? Nu se ştia. 

Deodată se auziră strigăte. Un pâlc de oameni apăru pe 
pontonul corăbiei. Răcnetele se accentuară. 

Evident, se dădea o luptă între falşii morţi, ieşiţi din hrubă, 
şi echipajul vasului. 

Dar de ce lupta asta? Nu erau înţeleşi toţi aceşti tâlhari, 
mateloţi şi pirați? 

Kin-Fo şi tovarăşii săi auzeau foarte clar, de-o parte 
vociferări grozave, de alta strigăte de durere şi desnădejde, care 
se stinseră în câteva minute. 

Apoi un puternic clocotit de apă, dealungul corăbiei, arătă 
că corpurile erau aruncate în mare. 

Nu! Căpitanul Yin şi echipajul său nu erau complicii 
bandiţilor lui Lao-Shen! Bieţii oameni, din contră, fuseseră 
surprinşi şi masacrați. Ticăloşii care se ascunseseră pe bord, - 
fără îndoială, cu ajutorul hamalilor din Taku, - n-au avut altă 
ţintă decât să jefuiască corabia cu ordinul Tai-pingului şi, 
desigur, ei nu ştiau că Kin-Fo fusese pasagerul Sam- Yepidui! 

Ori, dacă acesta ar fi fost văzut şi prins, nici el şi nici Fry- 
Craig sau Sun nu s-ar fi putut aştepta la milă din partea lor. 


Corabia înainta, totuşi. Ea îi ajunse dar, printr un noroc 
nelămurit, aruncă peste ei umbra pânzelor sale. 

Se cufundară o clipă. 

Când reapărură, corabia trecuse fără a-i fi văzut. 

Un cadavru plutea în urmă şi valurile îl apropiară puţin 
câte puţin de scafandri. 

Era trupul căpitanului, cu un pumnal în coaste. Poalele 
halatului său îl ţineau încă la suprafaţă. 

Se cufundă apoi şi dispăru în adâncimile mării. 

Aşa pieri bunul căpitan Yin, comandantul corăbiei Sam- 
Yep. Zece minute, apoi, şi vasul se pierdea către vest, iar Kin-Fo, 
Craig-Fry şi Sun se găseau singuri la suprafaţa mării. 

CAPITOLUL XX 

În care se va vedea la ce se expun oamenii care 
întrebuinţează aparatele Căpitanului Boyton 

La trei ore după aceea, zorile prindeau să se arate la 
orizont. Curând se lumină iar marea putu fi observată în toată 
întinderea. 

Corabia nu se mai vedea. Se depărtase mult de scafandrii 
care nu se puteau lua la întrecere cu ea. Ei urmaseră acelaşi 
drum spre vest, sub impulsiunea aceluiaşi vânt, dar Sam-Yep 
trebuia să fie acum la o depărtare de mai mult de trei mile. 
Deci, nimic de temut din partea celor ce erau pe ea. 

Dar, pericolul acesta înlăturat, situaţia nu era mai 
puţin .gravă. 

Dealtfel, marea era complect deşartă. Niciun bastiment, 
nici o barcă de pescari pe aproape. Nici urmă de pământ la nord 
sau est. Nimic care să arate perspectiva vreunui litoral. Apele 
erau ale golfului Pé-Cé-Li sau ale mării Galbene? În privinţa asta, 
nesiguranţă totală. 

Cu toate astea, câteva valuri goneau încă la suprafaţa. Nu 
era timp de pierdut. Direcţia urmată de corabie arăta că 
pământul se va ivi, mai de vreme sau mai târziu, la vest şi că, 
în orice caz, într-acolo trebuia căutat. 

Fu dar hotărît ca scafandrii să întindă pânzele după ce se 
vor fi întremat puţin. Stomacurile îşi cereau dreptul lor. Zece ore 
de drum în împrejurările acestea erau deajuns. 

-Să mâncăm, zise Craig. 

- Copios! adăugă Fry, 

Kin-Fo făcu un gest de aprobare, iar Sun un clămpănit de 


fălci elocvent. In momentul ăsta înfometatul nu se mai 
gândea că ar putea fi devorat pe loc. 

Din contră. 

Sacul impermeabil fu dar deschis. Fry scoase diferite 
comestibile de buna calitate, pâine, conserve, câteva obiecte de 
masă, în sfârşit tot ce trebuie pentru a potoli foamea şi setea. 

Dejunară deci, şi cu multă poftă. Sacul conţinea provizii 
pentru două zile. Ori, în mai puţin de două zile aveau să fie pe 
pământ, sau n-au să mai ajungă niciodată. 

-Dar noi avem multă speranţă, zise Craig. 

- Pentru ce aveţi multă speranţă? întrebă Kin-Fo, nu fără 
oarecare ironie. 

- Pentru că norocul e de partea noastră, răspunse Fiy. 

- Ah, credeţi? 

- Fără îndoială, reluă Craig. Pericolul cel mare era corabia 
şi am putut scăpa. 

- Niciodată, domnule, de când avem cinstea de a fi ataşaţi 
pe lângă d-voastră, adăugă Fry, niciodată n-aţi fost în mai multă 
siguranţă decât acum! 

- Toţi Tat-pingii din lume... zise Craig. 

- Nu v-ar putea atinge... zise Fry. 

- Şi plutiţi admirabil,... adăogă Craig. 

- Pentru un om care cântăreşte două sute mii de dolari! 
complectă Fry. 

Kin-Fo nu se putu împiedica de a zâmbi. 

- Dacă plutesc, răspunse el, e mulţumită d-v.. domnilor | 
Fără ajutorul d-v. eram acum unde e bietul căpitan Yin. 

- Noi de asemeni! replicară Fry-Craig. 

- Şi eu! strigă Sun sforţându-se să treacă un enorm 
dumicat de pâine din gură în esofag. 

- Nu are importantă, reluă Kin-Fo, ştiu ce vă datorez! 

- Dv. nu ne datoraţi nimic, răspunse Fry, de oarece sunteţi 
clientul Centenarului. 

- Companie de asigurări pe viaţă. 

- Capital garanţie: douăzeci milioane dolari... 

- Şi noi nădăjduim... 

- Că ea nu vă va datora nimic... 

În fond, Kin-Fo era foarte mişcat de devotamentul celor 
doi agenţi, oricare ar fi fost cauza. Astfel, el nu le ascundea 
sentimentele sale în această privinţă. 


-Vom mai vorbi de asta, adăugă el, când Lao-Shen îmi va 
fi dat scrisoarea! 

Craig şi Fry se priviră. Un zâmbet imperceptibil se schiţa 
pe buzele lor. Aveau desigur acelaşi gând. 

Kin-Fo şi tovarăşii săi, odihniţi, ospătaţi, desfăşurară micile 
pânze şi urmară drumul spre vest. 

Adierea se menţinu încă şi scafandrii merseră bine, cu 
vântul în urmă. Abia de trebuiau să modifice drumul, din când în 
când, cu o lovitură simplă de vâăslă. Stând în poziţie orizontală, 
uşor şi încet purtaţi, ei simțeau întrucâtva pofta de a dormi. De 
aici, trebuinţa de a rezista somnului care ar fi fost nepotrivit în 
momentul acesta. 

Craig şi Fry, pentru a goni toropeala, aprinseseră o ţigare 
şi fumau asemeni unor fasonei în bazinul unei şcoli de înot. 

De mai multe ori, dealtfel, scafandrii fară tulburaţi de 
ţopăiturile unor vietăţi marine care pricinuiră nefericitului Sun 
friguri grozave. 

Nu erau din fericire decât inofensivi purceluşi 8. Aceşti 
„Clovni” de mare veneau numai să vadă ce fel erau vietăţile 
astea ciudate care pluteau în elementul lor, mamifere ca ei, dar 
nu marine. 

Spectacol curios! Animalele se apropiau în pâlcuri ; 
treceau ca o săgeată, nuanţându-şi culorile lichide de smarald ; 
se ridicau cu cinci- şase picioare deasupra apei şi făceau un fel 
de salt mortal care dovedea mlădierea şi vigoarea muşchilor lor. 
Ah, dacă scafandrii ar fi putut spinteca apa cu 


8 Marsuini. 


aceiaşi uşurinţă, n-ar mai fi întârziat, fără îndoială, de a 
atinge grabnic pământul! 

Totuşi, pe la amiază, vântul se opri cu totul. 

-O complicaţie... zise Craig. 

- Gravă ! răspunse Fry. 

Se opriră un moment. Catargurile fură desfăşurate, 
pânzele strânse, şi fiecare, în poziţie verticală, cercetă orizontul. 

Marea era deşartă. Nici o pânză în zare, nici un fum de 
vapor pierzându-se pe cer. Un soare aprins sorbise aburii şi 
rărise curenţii atmosferici. Temperatura apei ar fi părut caldă 
chiar şi celor ce n-ar fi fost îmbrăcaţi într-un dublu acoperământ 
de cauciuc. 

Cu toate astea, Fry-Craig nu se lăsau copleşiţi de aventura 
asta neprevăzută. De fapt, distanţa parcursă în şaisprezece ore 
aproape nu putea fi calculată , dar ca să nu se distingă 
vecinătatea litoralului, niciun bastiment de comerţ şi nici o 
barcă de pescari, iată ce era din ce în ce tot mai inexplicabil. 

Din fericire, Kin-Fo, Craig şi Fry nu erau deloc oameni care 
să dispereze uşor. Aveau încă provizii pentru o zi şi nimic nu 
arăta că timpul ameninţă să se înrăutăţească. 

-La vâslă! zise Kin-Fo. 

Acesta fu semnalul plecării şi, când pe spate, când pe 
pântec, scafandrii continuară drumul spre vest. 

Nu mergeau repede. Vâslitul obosea repede braţele 
nedeprinse cu el. Deseori trebuiau să se oprească şi s-aştepte 
pe Sun care rămânea în urmă reîncepând tânguielile. 

Stăpânul îl descosea, îl bruftuia, îl ameninţa ; dar Sun, ne 
mai temându-se pentru restul codiţei lui şi adăpostit de învelişu- 
i gros de cauciuc, îl lăsa să vorbească. Frica de a nu fi părăsit, 
doar, îl ţinea pe aproape. 


Pe la orele două se iviră câteva păsări. Erau goelanzi. Dar 
aceste repezi zburătoare se aventurau foarte departe. Nu se 
putea deduce, după prezenţa lor, dacă coasta era aproape. 

O oră mai târziu, scafandrii se încurcară într-o reţea de 
plante din care scăpară cu multă anevoie. Se prindeau asemeni 
peştilor într-o plasă. Trebuiră să ia cuţitele şi să taie mărăcinişul 
marin. 

Pierdură mai mult de o jumătate de oră şi risipiră forţe pe 
care le-ar fi putut utiliza mai bine. 

La orele patru micul grup plutitor se opri din nou, obosit, 
trebuie să o spunem. O adiere simțită se ridica, dar ea sufla 
acum de la sud. Situaţie foarte îngrijorătoare. O frământare 
puternică agită valurile şi făcu situaţia mult mai gravă. 

Oprirea fu de lungă durată. Atacară din nou proviziile 
pentru a câştiga forţe. Cina fu mai puţin plăcută ca la prânz. 
Noaptea avea să cadă peste câteva ore. Vântul se întărea. Pe ce 
dum s-apuce? 

Kin-Fo, sprijinit de vâslă, cu sprâncenile încruntate, mai 
mult enervat decât neliniştit de acest îndrăcit ghinion, nu rostea 
un cuvânt. Sun gemea ne-ncetat şi strănuta ca prins de guturai. 

Craig şi Fry se simțeau interogaţi în gând de tovarăşii lor, 
dar nu ştiau ce să răspundă. 

Insfârşit, o întâmplare din cele mai fericite le dădu un 
răspuns. 

Cu puţin înainte de ceasul cinci, Craig şi Fry, întinzând în 
acelaşi timp mâna spre sud, şi strigară: 

-O pânză! 

Intr-adevăr, la trei mile depărtare, se arăta o luntre. Ori, 
continuând să meargă în direcţia mânată dinapoi de vânt, ea 
avea să treacă pe aproape de locul unde se opriseră Kin-Fo şi-ai 
lui. 

Nu aveau dar de făcut altceva decât să taie drumul luntrei 
aşezându-se perpendicular în cale-i. 

Scafandrii manevrară îndată în felul acesta. Forţele le 
veneau din nou. Acum, când salvarea era, pentru a zice astfel, 
în mâna lor, n-o vor lăsa să scape. 

Direcţia pânzelor nu mai permitea atunci întrebuinţarea 
micilor pânze, dar vâslele erau suficiente pentru a parcurge o 
distanţă relativ scurtă. 


Luntrea se vedea gonind repede sub adierea vântului. Nu 
era decât o barcă de pescari, iar prezenţa sa arăta în mod 
evident că coasta nu putea fi prea îndepărtată, de oarece 
pescarii chinezi se aventurează rareori în larg. 

-Curaj! Curaj! strigară Fry-Graig, vâslind puternic. 

Nu mai era nevoie să aţâţe zelul tovarăşilor lor. Kin-Fo 
întins pe suprafaţa apei, luneca admirabil. Cât priveşte pe Sun, 
el se întrecea într-adevăr şi ţinea capul sus, de teamă să nu 
rămână în urmă! 

Cam o jumătate de milă, iată cât trebuia să meargă 
pentru, a ajunge în direcţia bărcii. Dealtfel era încă ziuă deplină 
şi dacă scafandrii n-ar fi ajuns destul de aproape pentru a fi 
văzuţi, ei s-ar fi făcut auziţi totuşi. Dar pescarii nu o vor lua la 
fugă la vederea acestor ciudate animale care i-ar fi strigat? lată 
o eventualitate destul de gravă. 

Orice ar fi, nu trebuia pierdut niciun moment măcar. 
Astfel, braţele se mişcau, vâslele băteau repede suprafaţa apei, 
iar distanţa se micşora văzând cu ochii, când Sun, aflat în 
frunte, scoase un strigăt grozav : 

-Un rechin! Un rechin! 

Şi, de data asta, Sun nu se-nşela. 

La o depărtare de douăzeci de paşi se vedeau răsărind 
două apendice. Erau aripile unui animal hrăpăreţ, specific 
acestor mări, rechinul-tigru, demn de numele său, căci natura i- 
a dat îndoita cruzime a rechinului şi a fiarei obişnuite. 

-Cuţitele! spuseră Fry şi Craig. 

Erau singurele arme ce aveau, arme insuficiente poate. 

Sun, lesne de înţeles, se oprise deodată şi dădea înapoi. 

Rechinul, zărind pe scafandrii, se îndreptă spre ei. O clipă, 
enormu-i corp se ivi prin transparenţa apei, dungat cu verde. 
Avea între şaisprezece şi optsprezece picioare lungime. Un 
monstrul 

El se repezi, mai întâi asupra lui Kin-Fo, întorcându se pe 
jumătate pentru a-1 înghiţi. 

Kin-Fo nu pierdu nimic din sângele-i rece. In momentul 
când peştele era să îl ajungă, se sprijini cu spatele de vâslă şi, 
dintr-o sforţare viguroasă, se dădu înlături. 

Craig şi Fry se apropiaseră, gata de atac, gata de apărare. 

Rechinul se cufundă o clipă şi reapăru apoi, cu botul 
căscat, o foarfecă uriaşă, crestată de patru şiruri de dinţi. 


Kin-Fo vroi să înceapă din nou manevra ce îi reuşise întâi, 
dar vâsla i se lovi în falca animalului şi se frânse. 

Rechinul, culcat pe-o parte, se svârli atunci asupra pradei. 

În momentul acesta valuri de sânge ţâşniră în sus, iar apa 
se înroşi. 

Craig şi Fry dăduseră animalului două lovituri şi, oricât de 
tare fu pielea sa, cuţitele lor americane cu lame lungueţe au 
izbutit să o pătrundă. 

Gura monstrului se deschise şi se închise apoi cu un 
troznet oribil în timp ce coada-i plescăia apa cu-n zgomot 
formidabil. Fry primi o lovitură cu coada care-l aruncă la zece 
paşi deacolo. 

-Fry! strigă Craig cu accentul celei mai vii dureri ca şi cum 
ar fi primit el însuşi lovitura. 

- Urra! răspunse Fry întorcându-se. 

Nu era rănit. Chiurasa-i de cauciuc temperase violenţa 
loviturii de coadă. 

Rechinul fu atacat din nou cu o adevărată furie. Se sucea, 
se învârtea. Kin-Fo reuşise sa îi înfigă în orbita ochiului capătul 
ascuţit al vâslei şi încerca, cu riscul de a fi frânt în două, să-l 
ţină nemişcat, în timp ce Fry şi Craig căutau să-l lovească în 
inimă. 

Trebuie presupus că cei doi agenţi reuşiră aceasta întrucât 
monstrul, după ce se mai zbătu pentru ultima dată, se cufundă 
într-un ultim val de sânge. 

-Urra! Urra! Urra! strigară Fry-Craig deodată agitându-şi 
cuţitele. 

- Mulţumesc! zise cu simplitate Kin-Fo. 

- Nu aveţi pentru ce! replică Craig. O înghiţitură de două 
sute mii dolari peştelui ăsta! 

- Niciodată! adăugă Fry. 

Şi Sun? Unde era Sun? Înainte, de data asta, şi foarte 
apropiat de barca aflată la mai puţin de şase sute paşi. Ticălosul 
o ştersese cu ajutorul văslei. Era însă să o păţească. 

Pescarii îl zăriseră, dealtfel ; dar ei nu îşi puteau închipui 
că sub acest vestmânt de fiinţă marină ar fi fost cumva o 
creatură omenească. 

Se gătiră deci să îl pescuiască, precum ar fi făcut cu un 
delfin sau cu o focă. Astfel, îndată ce presupusul animal se 
apropie, un laţ lung cu cârlig fu lansat de pe bord. 


Cârligul îl atinse pe valet ceva mai sus de centura 
vestmântului şi, lunecând, i-1 sfâşie până la ceafă. 

Ne mai fiind susţinut decât prin aerul cuprins în dublul 
înveliş al pantalonului, Sun căzu tumba şi rămase cu capul în 
apă, cu picioarele în aer. 

Kin-Fo, Craig şi Fry, sosind atunci, avură prevederea de a 
acosta pe pescari în buna limbă chineză. 

Spaima grozavă pe bieţii oameni! Foci care vorbeau! 
Trebuiau să îşi strângă pânzele şi să o ia la goană cât se poate 
de iute... 

Dar Kin-Fo îi linişti, se recomanda drept ceia ce erau, 
tovarăşii şi el adică oameni, chinezi, precum erau şi ei! 

După o clipă cele trei mamifere terestre se aflau pe bord. 

Rămânea Sun. Îl traseră cu o cange, i se scoase capul din 
apă. Unul din pescari îl apucă de rădăcina cozii şi-l ridica.. 

Coada lui Sun îi rămase în întregime în mană, iar 
nenorocitul se văicări din nou. 

Atunci pescarii îl încercuiră cu o coarda şi izbutiră, nu fără 
greutate, să-l aducă în barcă. 

Abia ajuns pe punte, şi Kin Fo se apropie de el întrebându- 
| cu un ton sever: 

-;Coada era falsa cum văd? 

- Daca nu o aveam, eu, care vă cunoşteam obiceiurile, nu 
a-şi fi intrat niciodată la dv. 


Si mărturisi aşa de nostim asta că toţi izbucnira în râs. 

Pescarii erau de fel din Fu-Ning. La mai puţin de doua mile 
se afla portul pe care îl dorea Kin-Fo. 

In seara aceea chiar, pe la orele opt, el debarca cu 
tovarăşii săi şi, lepădând aparatele căpitanului Boyton, toţi patru 
căpătara din nou înfăţişarea creaturilor omeneşti. 

CAPITOLUL XXI. 

În care Craig şi Fry se despart de Kin-Fo 

-Acum, după Tai-ping! 

Astea fura cele dintâi cuvinte rostite de Kin-Fo, a doua zi, 
la 30 lunie, după o noapte de odihnă bine meritată de eroii 
acestor ciudate aventuri. 

Erau, în sfârşit, prin locurile isprăvilor lui Lao-Shen. Lupta 
avea să se dea hotărit. 

Va ieşi Kin-Fo învingător? Da, fără îndoială, dacă îl va 
putea surprinde pe Tai-ping căci va plăti scrisoarea cu preţul ce 
i-l va cere Lao-Shen. Nu, cu siguranţă, dacă era surprins, dacă o 
lovitură de pumnal îi venea în plin piept mai înainte ca el să fi 
tratat chiar cu sălbaticul mandatar al lui Wang. 

-După Tai-ping! răspunseseră Fry şi Craig care s-au 
înţeles din priviri. 

Sosirea lui Kin-Fo, a lui Fry-Craig şi Sun în ciudatele lor 
costume, felul în care pescarii îi prinseseră pe mare, erau de 
natură a stârni oarecare emoție în micul port Fu- Ning. Cu greu 
ar fi putut să scape de curiozitatea generală. Fuseseră deci 
escortaţi în ajun până la han unde, mulţumită banilor păstraţi în 
centura lui Kin-Fo şi în sacul lui Fry-Craig, şi-au procurat 
vestminte mai convenabile. Dacă ar fi fost mai puţin înconjurați, 
ducând-se la han, Kin-Fo şi tovarăşii săi ar fi observat poate pe 
un anumit chinez care nu-i slăbea din priviri. Surpriza lor ar fi 
sporit, fără de îndoială, dacă lar fi văzut făcând toată noaptea 
naveta prin faţa hanului. Bănuiala le-ar fi fost apoi aţâţată când 
l-ar fi regăsit dimineaţa în acelaşi loc. 

Dar ei nu văzură nimic, nu bănuiră nimic şi nici nu se 
mirară când suspectul personaj le oferi serviciile sale de ghid în 
momentul când ieşeau din han. 

Era un om de vreo treizeci de ani şi care, de altminteri, 
părea foarte de treabă. 

Totuşi unele bănueli se treziră în mintea lui Craig-Fry şi îl 
descusură pe oul 


-Pentru ce, îl întrebară ei, te oferi în calitate de ghid şi 
încotro vrei să ne îndrepţi? 

Nimic mai natural decât această dublă întrebare, dar 
nimic mai natural, deasemeni, ca răspunsul ce le fu dat. 
-Îmi închipui, zise ghidul, că aveţi intenţia să vizitaţi 


Zidul cel Mare, aşa cum fac toţi călătorii care sosesc la Fu- 
Ning. Eu cunosc locurile şi mă ofer să vă conduc. 

- Prietene, zise Kin-Fo care interveni atunci, înainte de a 
lua o hotărîre, a-şi vrea să ştiu dacă provincia e sigură. 

- Foarte sigură, răspunse ghidul. 

- Nu se vorbeşte pe aici de un oarecare Lao-Shen? întrebă 
Kin-Fo. 

- Lao-Shen, Tai-pingul? 

- Da. 

- Adevărat, răspunse ghidul, dar nu e nici un motiv de 
teamă dincoace de Zidul cel Mare. El nu s-ar hazarda pe 
teritoriul imperial. Banda lui cutreieră provinciile mongole. 

- Se ştie unde e el acum? întrebă Kin-Fo. 

- A fost semnalat ultima oară în împrejurimile Cing-Tang- 
Roului, la câteva locuri numai de Zidul cel Mare. 

- Şi care e distanţa de la Fu-Ning la Cing-Tang-RoT 


- Cam cincizeci de mile. 

- Ei bine, primesc serviciile d-tale. 

- Ca să vă conduc până la Zidul cel Mare? 

- Ca să mă conduci până în tabăra lui Lao-Shen. 

Ghidul nu-şi putu reţine o oarecare mişcare de surpriză., 

-Vei fi bine plătit ! adăugă Kin-Fo. 

Ghidul dădu din cap ca omul care şovăia să treacă 
frontiera. 

Apoi : 

-Până la Zidul cel Mare, bine! răspunse el. Dincolo, nu 
înseamnă a-ţi risca viata. 

- Apreciez preţul celei a d-tale. O voi plăti. 

- Fie, răspunse ghidul. 

Şi, întorcându-se spre cei doi agenţi, Kin-Fo adăugă: 

-Sunteţi liberi, domnilor! 

- Unde veţi merge... zise Craig. 

- Vom fi şi noi. zise Fry. 

Clientul Centenarului nu încetase încă de a valora pentru 
ei două sute mii de dolari! 

De altfel, după conversaţia asta, agenţii părură a se 
asigura cu privire la ghid. Dar trebuie ştiut că, dincolo de bariera 
pe care chinezii au ridicat-o contra incursiunilor hoardelor de 
mongoli, se puteau aştepta la cele mai grave întâmplări. 

Pregătirile de plecare fură curând făcute. 

Mijloacele de transport, ca trăsuri sau căruţe, lipseau cu 
totul în târguşorul Fu-Ningului. Cai sau asini, nici atât. Doar era 
un oarecare număr de cămili care slujesc la comerţul 
mongolilor. Aceşti aventuroşi negustori merg în caravane pe 
drumul de la Peking la Kiatşca, mânând nenumărate turme de oi 
cu coadă groasă. Ei stabilesc astfel legături între Rusia asiatică 
şi Cerescul Imperiu. Dar, ei nu se încumetă a străbate stepele 
nesfârşite decât în coloane numeroase şi bine armate. Aceştia 
sunt oamenii sălbateci şi mândri pentru care chinezul nu-i decât 
un obiect de dispreţ spune d-1 de Beauvoir. 

Cinci cămile cu hamul lor, foarte rudimentar, fură 
cumpărate. Le încărcară cu provizii, îşi procurară arme şi porniră 
sub conducerea ghidului. 

Dar pregătirile necesitaseră oarecare timp. Plecarea nu se 
putu face decât la o oră după amiază. Cu toată întârzierea 
ghidul se făcea luntre şi punte să ajungă îndată la poalele 


Zidului cel Mare. Acolo vor întocmi o tabără, iar a doua zi, dacă 
Kin-Fo stăruia în imprudenta sa hotărîre, vor trece frontiera. 

Locul, în împrejurimile Fu-Ningului, era accidentat. 

Cămilele mergeau cu pasul măsurat, cam încet, dar 
stăruitor. Ghidul se afla înaintea lui Kin-Fo, Sun, Craig şi Fry. 

Dar dacă drumul nu era obositor, căldura era mare. 

Cu toate că provincia e situată la extremitatea Chinei nu 
trebuie presupus că e pustie. Oricât de vast ar fi, Cerescul 
Imperiu este încă prea mic pentru populaţia sa. Astfel, locuitorii 
săi sunt numeroşi chiar pe liziera deşertului. 

Pe câmpii munceau oameni. Femei tătare, lesne de 
recunoscut după culorile trandafirii şi albastre ale hainelor lor, 
ajutau la lucrările câmpului. Turme de oi galbene cu coada 
lungă, o coadă pe care Sun nu o privea fără de invidie, umblau 
încoa şi încolo. 

Apoi, o puzderie de păsări de vânt zbura în toate părţile. 
Un glonţ nu ar fi rămas fără întrebuințare pe această porţiune 
de teritoriu. 

Dar Kin-Fo şi tovarăşii săi îşi urmau drumul prin norul de 
colb al acestor ţinuturi. Ei nu se opreau nici la umbra potecei, 
nici la fermele izolate, nici prin satele semnalate din loc în loc de 
turle funerare ridicate în memoria anumitor eroi ai legendei 
budiste. Mergeau în şir, lăsându-se conduşi de cămilele lor care 
au obiceiul de a merge unele după altele cu cadenţa regulată de 
un clopot roşu atârnat la gât. 

În felul acesta nici o conversaţie nu se putea deschide. 
Ghidul, puţin vorbăreţ de felu-i, era mereu în fruntea micului 
convoi. El nu şovăia de loc dea lungul drumului, chiar la anumite 
răspântii unde lipseau stâlpii indicatori. 

Astfel, Fry-Craig, n-e mai simțind nici o grije în această 
privinţă, îşi concentrau întreaga vigilenţă asupra preţiosului 
client al Centenarului Dintr-un sentiment, lesne de înţeles, 
simțeau neliniştea sporind în măsura în care se apropiau de 
ţintă. In fiecare moment, de altfel, fără a fi preveniţi, se puteau 
găsi în faţa unui om care, dintr-o lovitură bine aplicată, i-ar fi 
făcut să piardă două sute mii de dolari. 

În ce îl priveşte pe Kin-Fo, el era în acea dispoziţie a 
spiritului când amintirea trecutului domină frământările 
prezente şi viitoare. Revedea tot ceea ce se petrecuse în viaţa 
sa, vreme de două luni. Persistenţa nenorocului său nu Îl 


neliniştea prea mult. Din ziua când corespondentul din San- 
Francisco îi trimisese ştirea presupusei ruini, nu intrase într'o 
fază de necazuri cu adevărat extraordinare? Nu se stabilise o 
compensație între a doua parte a vieţii sale şi prima de ale cărei 
foloase nu şi-a dat seama? Ar fi luat 

sfârşit toată această serie de împrejurări protivnice odată 
cu reluarea scrisorii din mâinile lui Lao-Shen? Drăgălaşa Lé-u ar 
fi reuşit ca, prin prezenţa sa, prin îngrijirile sale, prin mângâierile 
şi voioşia ei, să înlăture spiritele abătute în contra sa? Da, întreg 
trecutul îi venea în faţă, îl frământa, îl neliniştea. Şi Wang! 
Desigur, nu-l putea acuza de a fi vroit să îşi ţină un jurământ; 
dar Wang, filozoful, oaspetele obişnuit al vilei din Shang-Hai, nu 
va mai fi cu el pentru a-1 învăţa să fie înţelept! 

-0 să cădeţi! strigă în momentul acesta ghidul a cărui 
cămila fusese izbită de cea a lui Kin-Fo. 

- Am ajuns? întrebă el. 

- Sunt ceasurile opt, răspunse ghidul, şi sunt de părere „să 
ne oprim pentru a cina. 

- Şi apoi? 

- Apoi o să pornim la drum. 

- Se va înopta. 

- Oh, nu vă fie teamă că vă rătăcesc! Zidul cel Mare nu-i 
decât la douăzeci locuri de aci şi acolo e potrivit să lăsăm 
animalele ca să se odihnească. 

-Fie! răspunse Kin-Fo. 

Kin-Fo şi tovarăşii săi se instalară acolo lângă o colibă şi 
mâncară cu pofta celor care au făcut un drum lung. 

Convorbirea, totuşi, nu se prindea. Odată sau de două ori, 
Kin-Fo o abordă pe tema lui Lao-Shen. El întreba pe ghid cine 
era Taipingul acesta, dacă îl cunoştea. Ghidul dădea din cap ca 
şi când n-ar fi ştiut mare lucru şi, pe cât cu putinţă, evita să 
răspundă. 

-Vine câteodată prin regiune? întrebă Kin-Fo. 

- Nu, răspunse ghidul, dar Tai-pingi de-ai lui au trecut de 
multe ori Zidul cel Mare şi nu e tocmai bine să-i întâlneşti! Buda 
să ne apere de Tai-pingi!” 

La aceste răspunsuri, a căror însemnătate pentru 
interlocutorul său, ghidul nu putea, evident, s-o înţeleagă, Craig 


şi 


Fry se priveau încruntând sprîncenile, scoteau ceasul, îl 
consultau, şi la urmă clătinau din cap. 

-Pentru ce, spuseră ei, n-am rămâne noi liniştiţi aici 
aşteptând ziua? 

- Prin dărâmăturile astea! exclamă ghidul. Prefer câmpia 
goală. Rişti mai puţin de a fi surprins! 

- E convenit ca vom fi astă seara la Zidul cel Mare, 
răspunse Kin-Fo. Vreau să fiu şi voi fi. 

Acestea fură spuse cu un ton ce nu admite replică. 

Masa terminată, erau aproape orele nouă, ghidul se 
sculă şi dădu semnalul plecării. 

Kin-Fo se îndreptă spre cămila sa. Craig şi Fry spre 
cămilele lor. 

-Domnule, spuseră ei, sunteţi hotărât serios de a vă duce 
în mâna lui Lao-Shen? 

- Perfect hotărât, răspunse Kin-Fo. Vreau să am scrisoarea 
cu orice preţ. 

- Înseamnă a vă juca cu focul, mergând în tabăra Tai- 
pingului, reluara ei. 

- N-am venit până aici ca să dau înapoi! replică Kin-Fo. 
Sunteţi liberi să faceţi ce veţi vrea! 

Ghidul aprinsese o lanterna de buzunar. Cei doi agenţi se 
apropiară şi priviră pentru a doua oară ceasul. 

-Ar fi desigur mai prevăzător să aşteptaţi până mâine, 
stăiruiră ei. 

- Pentru ce asta? răspunse Kin-Fo, Lao-Shen va fi tot aşa 
de primejdios mâine sau poimâne, precum poate fi astăzi. La 
drum! 

- La drum! repetară Fry-Craig. 

Ghidul auzise această frântură de conversaţie. De mai 
multe ori chiar, în timpul popasului, când agenţii vroiau să-l 
convingă pe Kin-Fo să nu meargă mai departe, pe chipul lui se 
zugrăvise oarecare nemulţumire. Şi, în momentul când îi auzi 
reîncepând, nu-şi putu stăpâni un gest de nerăbdare. 

Acestea nu-i scăpară lui Kin-Fo care era, de altfel, hotărât 

să nu dea înapoi. Dar uimirea îi fu nespusă când, 
ajutându-i să se urce pe cămilă, ghidul se plecă la urechea lui şi 
îi şopti : 

-Nu vă luaţi după ei! 


Kin-Fo era să-i ceară explicaţia cuvintelor acestea... Ghidul 
ii făcu semn să tacă, dădu semnalul plecării şi convoiul se 
aventură în noapte de-a lungul câmpurilor. 

Se furişase un grăunte de neîncredere in sufletul clientului 
lui Fry-Craig? Vorbele neaşteptate şi inexplicabile ale ghidului 
puteau pune în cumpănă cele două luni de devotament ale 
agenţilor? Nu, într-adevăr Şi, totuşi, Kin-Fo se întrebă pentru ce 
îl sfătuiseră Fry-Craig să amâne vizita în tabăra Tai-pingului sau 
să renunţe cu totul la ea? Nu pentru a-l întâlni pe Lao-Shen 
părăsiseră ei aşa de repede Pekingul? însuşi interesul celor doi 
agenţi ai Centenarului nu era ca clientul lor să reintre în posesia 
absurdei şi primejdioasei scrisori? Stăruinţa lor nu putea fi deci 
înţeleasă, 

Kin-Fo nu manifestă nimic din simţămintele care îl 
frământau. îşi reluase locul în urma ghidului. Craig-Fry îl urmau, 
şi merseră astfel vreme de două ore. 

Trebuia să fie pe aproape de miezul nopţii când ghidul, 
oprindu-se, arătă spre nord o linie neagră ce se profila vag pe 
fondul ceva mai clar al cerului. 

-Zidul cel Mare! spuse ghidul. 

- Putem să-l trecem în seara asta chiar? întrebă Kin-Fo. 

- Da, dacă vroiţi cu orice preţ! răspunse ghidul. 

- Vreau! 

Cămilele se opriseră. 

-Vreau să recunosc drumul, zise apoi ghidul. Staţi şi 
aşteptaţi-mă. 

Se depărtă. 

In momentul acesta, Craig şi Fry se apropiară de Kin-Fo. 

-Domnule... zise Craig. 

- Domnule.. zise Fry. 

Şi adăugară amândoi: 

-Ați fost mulţumit de serviciile noastre în astea două luni 
de când onorabilul William J. Bidulph ne-a ataşat pe lângă d- 
voastră? 

- Va fi bun domnul să semneze această hârtie pentru a 
mărturisi că nu a avut decât să laude bunele şi devotatele 
noastre servicii? 

- Hârtia asta? răspunse Kin-Fo, mirat, la vederea unei file 
detaşate de Craig dintr-un carnet. 


- Certificatul acesta, adăugă Fry, va atrage un compliment 
pentru noi din partea directorului. 

- Şi, fără îndoială, o gratificaţie suplimentară! Uite, spatele 
meu care ar putea sluji de pupitru, spuse Craig aplecându-se. 

- Şi cerneala trebuincioasă pentru ca domnul să ne poată 
da această amabilă adeverinţă, zise Fry. 

Kin-Fo râse şi iscăli. 

-Şi acum, întrebă el, pentru ce toata această ceremonie, 
în acest loc şi la această oră? 

- În acest loc, răspunse Fry, pentru că intenţia noastră e 
de a nu vă însoţi mai departe! 

- La această oră, complectă Craig, deoarece peste câteva 
minute va fi miezul nopţii! 

- Şi ce importă ora? 

- Domnule, reluă Craig, interesul pe care vi-l purta 
Compania noastră de asigurări... 

- Va înceta peste câteva clipe, adăogă Fry. 

- Şi puteţi să vă omorâţi.... 

- Sau să fiţi omorât.... 

- Cât veţi pofti! 

Kin-Fa privea, fără să înţeleagă, pe cei doi agenţi ce-i 
vorbeau cu tonul cel mai amabil. In momentul ăsta luna apăru la 
orizont, zvârlind asupra lor prima ei rază. 

-Luna!... exclamă Fry. 
- Şi azi e 30 lunie! exclamă Craig. 
- Ea se ridică la miezul nopţii.... 


- lar poliţa d-v. nefiind reînoită.... 

- Nu mai sunteţi clientul Centenarului. 

- Bună seara, domnule Kin-Fo ! zise Craig, 

- Domnule Kin-Fo, bună seara ! zise Fry. 

Şi ambii agenţi, întorcând frâul animalelor lor, dispărură 
îndată lăsându-şi clientul încremenit. 

Abia încetase de-a se mai auzi mersul cămilelor celor doi 
americani, poate întrucâtva prea practici, când un grup de 
oameni, conduşi de ghid, năvălea asupra lui Kin-Fo, care încercă 
în zadar să se apere, şi asupra lui Sun care căută în zadar să 
fugă. 

Un moment apoi, stăpân şi servitor erau târâţi în camera 
joasă a unuia din bastioanele părăsite ale Zidului cel Mare, a 
cărui uşă fu cu îngrijire închisă în urma lor. 

CAPITOLUL XXII. 

Cu care povestirea acestor aventuri ia sfârşit 

Zidul cel Mare, un paravan chinez, lung de patru sute de 
leghe, construit în secolul al treilea de împăratul Tsi- Ci-Huang- 
Tii, se întinde de la golful Leao-Tong până la Kan-Su unde îşi 
reduce proporţiile cu mult. 

E o succesiune neîntreruptă de parapete apărate prin 
bastioane şi turnuri. 

De partea Cerescului Imperiu, zidăria e într-o stare destul 
de proastă. înspre partea Manciuriei el are un aspect mai bun, 
iar crenelurile sale constituesc încă o minunată podoabă 
arhitectonică. 

Mijloace de apărare, pe această lungă linie de fortificaţie, 
nu sunt; tunuri, cu atât mai puţin. Rusul, tătarul, chirghisul, o 
pot trece tot aşa de bine ca şi fii cerului. Paravanul nu mai apără 
frontiera sudică a Imperiului nici chiar de pulberea 


măruntă mongolă pe care vântul de nord o poartă deseori 
până în capitala sa. 

Pe sub una din trecătorile acestui zid pustiu, după o 
noapte chinuitoare petrecută pe paie, trebuiră să se înfunde în 
ziua următoare Kin-Fo şi Sun, escortaţi de doisprezece inşi, ce 
nu puteau aparţine decât bandei lui Lao-Shen. 

Cât priveşte pe ghid, el dispăruse. Dar lui Kin-Fo nu îi mai 
era cu putinţă să îşi facă vre-o iluzie asupra lui. Nu întâmplarea 
îl scosese în cale pe acest trădător. Fostul client al Centenarului 
fusese, evident, pândit de ticălos. Şovăiala lui de a se aventura 
dincolo de Zidul cel Mare nu era decât un moft ca să-i 
îndepărteze bănuelile. Tâlharul aparţinea doară Tai-pinguini şi 
nu putea lucra decât din ordinul acestuia. 

Dealtminteri, în privinţa aceasta Kin-Fo nu mai avu nici 
urmă de îndoială, după ce întrebă pe unul care părea a conduce 
convoiul. 

-Mă duceţi, desigur, în tabăra lui Lao-Shen, şeful vostru? 
întrebă el. 

- Vom fi acolo în mai puţin de-o oră . răspunse individul. 

La urma urmei, ce cătase elevul lui Wang? Pe 
înputernicitul filozofului! Ei bine, era dus unde vroia să fie . De 
voie sau cu forţa, de ce să protesteze? Sarcina asta putea să o 
lase lui Sun, ai cărui dinţi clănţăneau şi al cărui cap se clătina pe 
umeri. 

Aşa dar, calm ca întotdeauna, Kin-Fo se împăcă cu 
întâmplarea şi se lăsă purtat. Avea însfârşit să încerce obţinerea 
scrisorii sale de la Lao-Shen. Aceasta chiar dorea. Tot era bine. 

După ce trecu prin Zidul cel Mare, micul grup merse nu pe 
drumul obişnuit al Mongoliei, ci prin şanţurile zgrunţuroase din 
dreapta, în partea muntoasă a provinciei. Merseră astfel timp de 
o oră, atât de iute cât le îngăduia terenul. Kin-Fo şi Sun, 
înconjurați de aproape, n-ar fi putut să fugă şi, dealtfel, nici nu 
gândeau s-o facă. 

După o oră şi jumătate, prizonierii şi paznicii zăriră, în 
dosul unei întărituri, o clădire pe jumătate ruinată. Era a veche 
mănăstire, ridicată pe una din înălţimi, curios monument de 
arhitectură budistă. Dar în unghiul ăsta pierdut al frontierei 
ruso-chineze, în mijlocul întinderei deşerte, te puteai întreba ce 
fel de credincioşi îndrăzneau sa frecventeze templul. 


Dacă îşi stabilise sediul în această parte muntoasă a 
provinciei, Tai-pingul Lao-Shen făcuse, de bună seamă, o 
alegere demnă de isprăvile lui. 

Ori, la o întrebare a lui Kin-Fo, căpetenia escortei răspunse 
că Lao-Shen locuia, într-adevăr, în interiorul mânăstirei. 

-A-şi vrea să-l văd îndată, zise Kin-Fo. 

- Îndată. răspunse conducătorul. 

Kin-Fo şi Sun, ale căror arme fuseseră mai dinainte luate, 
fură introduşi într-un larg vestibul, formând atrium-ul templului. 
Acolo se aflau vreo douăzeci de oameni înarmaţi, pitoreşti în 
costumele lor de bandiți. 

Kin-Fo trecu liber prin mijlocul îndoitului şir de Tai-pingi. 
Cât priveşte pe Sun, el trebui să fie viguros împins de la spate. 

După ce coborâră vreo treizeci de trepte şi înaintară cam 
vreo sută de paşi, călăuziţi de lumina fumegândă a torţelor 
purtate de cei ce îi escortau, ambii prizonieri ajunseră în mijlocul 
unei săli mari, semi luminată de făclii. 

Era, cu siguranţă, o criptă. 

Un murmur surd se auzi în sala înfundată la sosirea 
prizonierilor. 

Sala nu era goală. 

Întreaga bandă a Tai-pingilor se afla adunată acolo pentru 
cine ştie ce suspectă ceremonie. 

În fundul criptei, pe o estradă de piatră, un om de statură 
înaltă aştepta în picioare. S-ar fi zis că e preşedintele vreunui 
tribunal secret. Trei sau patru din tovarăşii lui, nemişcaţi lângă 
el, păreau a-i servi de ajutoare. 

Omul făcu un semn. Mulțimea se dădu la o parte şi lăsă 
liberă trecere prizonierilor. 

-Lao-Shen, zise simplu şeful escortei arătând pe cel ce era 
în picioare. 

Kin-Fo înaintă şi, de-a dreptul, ca cel ce e hotărât să 
tranşeze îndată : 

-Lao-Shen, zise el ai o scrisoare ce ţi-a fost trimisă de 
fostul tău tovarăş, Wang. Scrisoarea nu îşi mai are acuma rostul 
şi am venit să mi-o dai. 

La aceste cuvinte, pronunţate cu voce fermă, Tai-pingul 
nici nu dădu din cap. S-ar fi zis că-i de bronz. 

-Ce pretinzi ca să îmi dai scrisoaroa? reluă Kin-Fo. 

Şi aşteptă răspunsul care nu veni. 


-Lao-Shen, zise Kin Fo, îţi voi da, pentru bancherul care îţi 
va conveni şi în oraşul ce vei alege un mandat ce îţi va fi plătit 
integral, fără ca omul de încredere pe care îl vei trimite să se 
poată teme de ceva! 

Aceiaşi tăcere de ghiaţă, tăcere ce nu prevestea nimic 
bun. 

Kin-Fo relua, apăsând pe cuvinte : 

-Pe ce sumă vrei ca să îţi fac mandatul? lţi ofer cinci mii 
taleri?. 

Nici un răspuns. 

-Zece mii taleri? 

Lao-Shen şi tovarăşii săi rămâneau muţi ca şi statuile 
ciudatului templu. 

Un fel de ciudă îl apucă pe Kin-Fo. Propunerile lui meritau, 
de bună seamă, un răspuns, oricare ar fi fost. 

-Nu mă auzi? zise el Tai-pingului. 

Lao Shen înclină de data asta capul, arătând că a înţels 
perfect. 

-Douăzeci mii taleri! Treizeci mii taleri! strigă Kin-Fo. |ţi 
dau ceea ce ti-ar fi da Centenarul dacă muream! Dublu! Triplu! 
Vorbeşte! E destul? 

Kin-Fo, pe care mutismul lui Lao-Shen îl scotea din 
sărite, se apropie de el şi, încrucişând braţele : 

-Cu ce preţ, zise el, vrei dar să-mi vinzi scrisoarea? 

- Cu nici un preţ, răspunse Tai pingul însfârşit. Ai 
ofensat pe Buda dispreţuind viaţa pe care ţi-o dăduse, şi 
Buda vrea să fie răzbunat. Numai în faţa morţii vei 
cunoaşte cât preţuia norocul de a fi pe lume, noroc atâta 
vreme necunoscut de tine! 

Spunând acestea şi pe un ton ce nu admitea 
replică, Lao- Shen făcu un gest. Înainte de a fi avut 
timpul să se apere, Kin-Fo fu înhăţat şi târât.. Câteva 
minute apoi, el era băgat într-un fel de cuşcă şi închis 
ermetic. 

Sun, bietul Sun, cu toate strigătele sale, cu toate 
rugăminţile sale, trebui să îndure acelaşi tratament. 

-Moartea? îşi spuse Kin-Fo. Ei bine, fie cel care a 
disprețuit viaţa merită să moară! 


9 Cam 6000 franci. 


Cu toate astea, moartea, deşi inevitabilă, nu îl 
lovea acum. La ce îngrozitor supliciu îl va supune crudul 
Tai-ping, nu putea să-şi închipuie. 

Ore întregi trecură. Kin-Fo, în cuşca unde fusese 
închis, se simţise ridicat şi transportat apoi pe un fel de 
vehicul.  Hurducăturile drumului, zgomotul cailor, 
zăngănitul armelor celor ce-1 escortau, nu-i lăsară nici o 
îndoială. Era purtat departe. Unde? Zadarnic ar fi 
încercat să afle. 

După şapte opt ore, Kin-Fo simți că trăsura se 
oprea, că lada în care fusese închis era luată pe brațe şi, 
în curând, un legănat urmă zguduiturilor drumului pe 
pământ. 

-Sunt deci pe-o navă; îşi zise el. Moartea în 
valuri „fie! Ei mă scutesc de chinuri care ar fi fost 
desgustătoare! Mulţumesc, Lao-Shen! 

Totuşi, patruzeci şi opt ore se scurseră. De două ori 
pe zi era introdusă în cuşca sa câte puţină hrană printr-o 
deschizătură secretă, fără ca prizonierul să poată vedea 
ce mână i-o dădea, fără ca vreun răspuns să fie dat 
întrebărilor sale. 

Ah! înainte de a părăsi viaţa asta pe care cerul i-o 
făcuse atâta de plăcută, Kin-Fo căutase emoţii . Nu 
vroise ca inima să înceteze de a-i bate fără să fi tresărit 
măcar odată . Ei bine, dorinţele lui erau îndeplinite, şi în 
afară de ele ce-ar mai fi putut să vrea? 

Totuşi, dacă îşi sacrificase viaţa, Kin-Fo ar fi vroit să moară 
în plină lumină. Gândul că colivia în oare se afla va fi dintr-un 
moment într-altul aruncată în valuri, i se părea grozav. Să 
moară fără să fi văzut pentru ultima dată lumina zilei şi pe biata 
Le-u a cărei amintire îl năpădea cu totul, era prea mult. 

Insfârşit, după o trecere de timp pe care n-o putuse 
calcula, i se păru că îndelunga plutire încetase de o dată. 
Invârtiturile elicei se opriră. Vaporul acosta. Kin-Fo simţi că era 
din nou ridicat 

Acum era desigur momentul hotărâtor, şi condamnatul nu 
avea timp decât să ceară iertare pentru greşelile vieţei sale. 

Câteva minute se scurseră, ani, veacuri . 

Spre marea-i uimire el putu constata că cuşca se odihnea 
din nou pe un teren solid. 


Deodată aceasta se deschise. Braţe îl apucară, o legătură 
îi fu imediat aplicată pe ochi şi se simţi tras cu bruscheţe afară. 
Ţinut puternic, Kin-Fo trebui să facă vreo câţiva paşi. Apoi 
păzitorii îl siliră să se oprească. 

-Dacă-i vorba să mor, în fine, exclamă el, nu vă cer să-mi 
lăsaţi viaţa cu care n-am ştiut ce să fac, dar să mă lăsaţi, cel 
puţin, să mor cu fruntea sus ca unul care nu se teme să 
privească moartea în faţă! 

- Fie . zise o voce gravă. Să se facă precum condamnatul 
doreşte! 

Îndată, legătura ce îi acoperea ochii fu desfăcută. 

Kin-Fo aruncă o privire lacomă în lături... 

Era jocul unui vis? O masă îmbelşugat servită era în faţa 
sa, iar dinaintea ei cinci conmeseni, cu aer zâmbitor, păreau că 
îl aşteaptă spre a începe prânzul. Două locuri ne ocupate 
aşteptau, parcă, doi ultimi musafiri. 

-Voi! Voi! Prieteni, scumpi prieteni! Voi sânteţi? exclamă 
Kin-Fo cu un accent imposibil de reprodus. 

O, nu! Nu se înşela. Era Wang, filozoful! Erau Yin-Pang, 
Hual, Tim, prietenii din Canton, aceia chiar cu care petrecuse, cu 
două luni în urmă. pe iachtul de pe râul Perlelor, tovarăşii 
tinereţii sale, martorii cu care se despărţi de viaţa de flăcău! 

Kin-Fo nu-şi putea crede ochilor. Se afla la el acasă, în sala 
de mâncare a vilei din Shang-Hai! 

-Dacă eşti tu, strigă el lui Wang, dacă nu-i umbra ta, 
vorbeşte-mi... 

- Sunt chiar eu, prietene, răspunse filozoful. Vei ierta 
bătrânului tău maestru cea din urmă, şi întrucâtva aspră, lecţie 
de filozofie ce a trebuit să-ţi dea? 

- Ei ce! strigă Kin-Fo. Erai tu, tu, Wang? 

- Eu, răspunse Wang, eu care nu îmi luam sarcina de a-ţi 
ridica viaţa decât pentru ca altul să nu vie în loc! Eu, care am 
ştiut înaintea ta că nu erai ruinat şi că va veni un moment când 
nu vei mai vroi să mori! Vechiul meu tovarăş Lao-Shen, care 
vine să se predea şi va fi de acum cel mai convins susţinător al 
Imperiului, a binevoit să mă ajute a te face să înţelegi, punându- 
te în faţa morţii, care e preţul vieţii! 

Dacă te-am lăsat şi, ceia ce e mai mult, te-am făcut să 
rătăceşti în prada celor mai mari nelinişti, deşi înima îmi 


sângera, e că aveam siguranţa că pribegeşti după fericirea ta şi 
vei sfârşi prin a o cuceri! 

Kin-Fo era în braţele lui Wang care îl strângea cu căldură 
la piept. 

-Bietul meu Wang, zicea Kin-Fo mişaat, dacă aş fi pribegit 
singur! Dar cât rău ţi-am făcut! Cât a trebuit să pribegeşti tu 
însuţi şi ce baie te-am silit să iei pe podul Pa- likuo! 

- Ah, aceia, răspunse Wang râzând, a speriat puţin cei 
cincizeci şi cinci de ani ai mei şi filozofia mea! Mi-era prea 


cald şi apa era prea rece. Dar am scăpat. Nu alergi şi nu 
înoţi niciodată aşa de bine decât pentru alţii! 

- Pentru alţii! zise Kin-Fo cu un ton grav. Da, pentru alţii 
trebuie făcut totul! Secretul fericirii e în aceasta. 

Sun intra tocmai, galben ca omul pe care răul de mare l-a 
torturat patruzeci şi opt de ore. Ca şi stăpânul său, necăjitul 
valet trebuise să străbată din nou drumul de la Fu- Ning la 
Shang-Hai, şi în ce condițiuni! Se putea judeca după faţa-i! 

Kin-Fo, după ce se smulse din braţele lui Wang, strânse 
mâna prietenilor săi. 

-Hotărit, spuse el, am fost un nebun până acum! 

- Şi poţi deveni înţelept! răspunse filozoful. 


- Voi căuta, zise Kin-Fo, şi voi începe prin a pune ordine în 
treburile mele. Ce a devenit scrisoarea aceea nenorocită pe care 
ţi-o dădusem, scumpul meu Wang? Nu mai este înt-'adevăr la 
tine? Nu mi-ar părea rău s-o revăd, căci în sfârşit, daca ea s-ar 
pierde din nou? Dacă Lao-Shen o mai deţine încă, el nu poate da 
nici o importanţa acestui petec de hârtie pe când eu voi fi 
îngrijat să nu cadă în mâini. . mai puţin delicate! 

La aceste cuvinte toată lumea începu să râdă 

-Prieteni, zise Wang, Kin-Fo, s-a ales din aceste neplăceri, 
hotărît, cu darul de a fi om de ordine! Nu mai e nepăsătorul de 
altădată! El calculează ca un om chibzuit! 

- Dar toate astea nu-mi redau scrisoarea, absurda mea 
scrisoare, reluă Kin Fo. Mărturisesc fără de ruşine că nu voi fi 
liniştit decât când o voi arde şi când voi fi văzut cenuşa risipită 
la toate vânturile! 

- Serios, tu ţii dar la scrisoare? reluă Wang. 

- Bine înţeles, răspunse Kin-Fo. Vei avea tu cruzimea de a 
vroi s-o păstrezi ca pe o garanţie contra vreunei noi nebunii din 
parte-mi? 

- Nu. 

- Ei bine? 

- Ei bine, scumpul mea elev, nu e în calea dorinţei 
tale decât o piedică şi din nenorocire, nu vine de la mine. 
Nici Lao-Shen, nici eu, nu mai avem scrisoarea... 

- N-o mai aveţi! 


- Nu. 

- Aţi distrus-o? 

- Nu! Nu! 

- Veţi fi făcut imprudenţa de a o încredința altor 
mâini? 

- Da. 

- Cui? Cui? zise agitat Kin-Fo a cărui răbdare era pe 
isprăvite. 

-Da! Cui? 


- Cuiva care a ţinut să n-o dea altuia decât ţie! 

Şi în momentul acesta, încântătoarea Le-u care, 
ascunsă după un paravan nu pierduse nimic din cele de 
până acum, apăru fluturând scrisoarea în vârful 
degetelor ei micuţe. Kin-Fo deschise braţele. 


-Nu încă! Ai puţină răbdare, rogu-te îi zise 
drăgălaşa femeie simulând gestul de a se retrage în 
urma  paravanului. Afacerile înainte de toate, o, 
înțeleptul meu soţ. 

Şi punându-i scrisoarea sub ochi : 

-Frăţiorui meu îşi recunoaşte opera? 

- Cum să n-o recunosc! exclamă Kin-Fo. Cine altul, 
dacă nu eu, ar fi putut să scrie o aşa de proastă 
scrisoare. 

- Ei bine, înainte de toate, răspunse Le-u, aşa 
precum ai mărturisit legitima dorinţă, rupe, arde, 
distruge această imprudentă scrisoare. Să nu rămână 
nimic din Kin-Fo care a scris-o! 

- Fie, zise Kin-Fo apropiind de o flacără hârtia, dar 
deocamdată, o, suflet drag, îngăduieşte soţului tău de a- 
şi îmbrăţişa cu dragoste soţia şi de a ruga să prezideze 
acest mult fericit prânz. Eu mă simt în stare să-i fac 
onorurile. 

- Şi noi deasemeni ! exclamară cei cinci conmeseni 
Când eşti prea mulţumit, ai poftă de mâncare! 

Peste câteva zile, interdicţia imperială fiind 
ridicată, căsătoria se îndeplinea. 

Cel doi soţi se iubeau , aveau să se iubească mereu. 
Mii de fericiri îi aştepta în viaţă . Trebuie să te duci în 
China pentru a vedea asta. 

